
PREFATÁ 


Metodele inductive au constituit pentru autor, ín ultimii ani, 
permanente preocupări — adevărate prilejuri de îndoieli, dar şi 
de certe satisfacţii. Astăzi sîntem în măsură să prezentăm tiparului 
o analiză istorică si sistematică, din care ne-am străduii să expul- 
zăm ceea ce ni s-a părut perimat $i să reținem ceea ce este viabil si 
poate fi dezvoliat din perspectivele limbajului științific modern şi 
la nivelul exigenţelor logicii moderne. 


Marea majoritate a logicienilor care au analizat metodele induc- 
tive, le-au subliniat limitele si au contribuit la îndepărtarea lor, 
au privit metodele în sine, desprinse de contextul general al cercetării 
ştiinţifice. Din această cauză li s-a pretins acestor metode să participe 
la competiţii ştiinţifice de prea mare anvergură. Nereuşind să ocupe 
un loc fruntaş, în toate confruntările, multe glasuri au cerut renun- 
tarea la serviciile lor. 


Încercarea noastră a permis concluzii favorabile, demne de iti- 
nerarul logic şi epistemic pe care metodele l-au parcurs, începind 
cu zorii ştiinţei moderne şi pînă astăzi, itinerar pe care l-am sintetizat 
în cartea de faţă. 

Am desprins metodele inductive din cadrele strimte ale logicii 
formale pentru a le împlini eficient în logica ştiinţei. Din acest 
punct de vedere, în jurul metodelor inductive se poate construi o 
tonifiantă strategie metodologică cu valoare euristică. Oamenii de 


ştiinţă sînt primii care pot aprecia suplefea și bogăţia perspectivelor 
pe care metodele inductive le oferă atunci cînd sînt minuite aplicativ, 
S-ar realizo [astfel dorinţa noastră de încadrare în cerinţele epocii 
contemporane, cînd teoria devine instrument sau sursă de energie 


pentru pírguirea şi împlinirea roadelor acestui pămînt. 
Multumirile noastre cele mai vii şi recunoştinţa au fost sintetizate 


în dedicatia cu care debutează această carte şi care, pe lingă îndemnul 
general adresat celor angajaţi ín migăloasa muncă socială de mode- 
lare a gîndirii tinerelor generaţii, exprimă şi gratitudinea noasiră 
pentru cei care au avut, fie direct, fie indirect, un rol pozitiv în for- 
marea şi informarea noastră. 

În mod deosebit, constituie o plăcută datorie să subliniez că lucrările 
profesorului univ. dr. Petre Botezatu, pe care le-am citat în des 
rînduri, personalitatea domniei sale orientată în direcția formării 
unei şcoli de logică la Iaşi, demnă de tradiţiile filosofice ieşene, au 
constituit pentru noi, de la primii paşi în labirintul logicii, o per- 
manentă şi încurajatoare călăuză. 

În sfîrşit, aduc mulțumiri coordonatorului ştiinţific al colecţiei 
»Logos", profesor univ. dr. Gh. Enescu, pentru generoasa primire 


făcută acestei cărţi. 


Iaşi, martie 1974. 
AUTORUL 


INTRODUCERE 


Douá virtuti antinomice incununeazá deopotrivá cu succese 
şi eşecuri vegnicele tentative ale fiinţei umane de a pătrunde din- 
colo de aparente în actele sale euristice — dorința de precizie 
şi elanul creator. Decantarea lor este posibilă doar a posteriori, 
căci în procesul cognitiv propriu-zis ele se întrepătrund organic, 
încît cu greu se poate decide cit datorează realmente rezultatele 
noastre preciziei și cît imaginației. 

Instrumentele intelectuale cu care scrutăm realitatea exprimă 
această esenţă duală a fiinţei umane. Chiar dacă ne mărginim 
la logică — acest instrument prin care ,,gindirea se gíindeste] — 
$i ar fi suficient să probám afirmaţia noastră. Deductie și inducţie 
— prudenţă excesivă şi pretenţie totalitară de a înţelege totul. 
Prima adaugă plumb aripilor larg deschise ale inducției, inducția 
transformă plumbul deductiei în metale preţioase. 

Astfel se realizează echilibrul creator. 

Să ne infiltrăm, pe cît posibil, în mecanismul acestui instrument 
precis şi eficace pentru a analiza o singură piesă din întregul 
angrenaj — metodele inductive. 

Subiectul a tentat de aproape patru secole pe multi logicieni 
şi filosofi. Și, dacă adăugăm la aceste tentaţii, preocupările gene- 
rale de inducţie, tot atit de vechi pe cit de veche este logica, 
înțelegem importanţa, dar și dificultatea temei. De aceea, am dat 
o dublă dezvoltare temei noastre: istorică şi sistematică. 

Desigur, nu ne-au interesat amănuntele și nici ansamblul 
dezvoltării istorice a temei — luată în toată extinderea ei con- 
tinuă — ci numai punctele ei ,,focale", momentele! decisive care 


au luminat preocupările noastre, achiziţiile trecutului cu valoare 
actuală. 

Metodele inductive sînt metode pentru descoperirea relaţiilor 
constante dintre fenomene. De aceea, ele au, în primul rînd, 
valoare euristică. 

Înțelegerea acestei valori ne-a dus la convingerea că metodele 
inductive nu pot fi considerate doar pur formal, ci din perspec- 
tivele mult mai largi ale logicii și metodologiei științei. Prin 
această încadrare, metodele inductive au cîștigat valente noi, 
nebănuite la o abordare sumară sau generală. 


Prima idee de care am beneficiat ne-a fost sugerată de Fr. Bacon 
şi este aceea de strategie metodologică. Tabelele, prima imagine 
a viitoarelor procedee de descoperire a relațiilor dintre fenomene, 
au fost concepute de Bacon în cadrele largi ale unei strategii 
metodologice care să le asigure îndeplinirea condiţiilor de functio- 
nare euristică și să atenueze restricţiile impuse de tendința spre 
rigoare a logicii formale. 


A doua idee ne-a fost sugerată de însăși originea ontologică a 
logicii prin care ea și-a satisfăcut întotdeauna funcţiile sale de 
organon al științelor. Morris R. Cohen și Ernest Nagel spuneau, 
în manualul lor devenit clasic : „Principiile logice sînt inerent 
aplicabile, căci se referă la trăsături ontologice de o extremă gene- 
ralitate. Obiectivul este esenţial pentru logică”, 


Particularizînd, am considerat că posibilitatea stabilirii asocie- 
rilor constante dintre determinantele fenomenelor, precum 
şi a relaţiilor dintre fenomene, rezultă din îmbinarea conside- 
raţiilor ontologice, epistemice și logice în enunturi care să ex- 
prime această îmbinare. Intenţia noastră a fost de a păsi aceste 
enunturi şi de a le exprima cît mai adecvat. 


Orice fenomen are caracteristici care pot fi determinate în 
așa fel încît fenomenul “poate fi corelat cu cel puţin o propozi- 
tie care are forma: ,,Ácesta este un x". Rezultă din această pro- 
pozitie cá orice existá poate fi caracterizat, iar caracterizarea 
presupune corelarea cu alte fenomene sau caracteristici. În 
măsura în care un fenomen nu poate fi caracterizat el este izolat, 
este el însuşi unrunivers, fiind incapabil de existență relationalá 
într-un univers. Dar despre fenomene necaracterizabile nici 
nu putem vorbi, deoarece expresia este contradictorie în sine: 


1 M. R. Cohen și E. Nagel, An Introduction to Logic and Scientific 
Method, New York, Harcourt, 1934. 

„„a sustine cá ceva este necaracterizabil înseamnă a-l caracteri- 
za"?, Necesitatea stabilirii relaţiilor dintre fenomene pornește 
deci de la posibilitatea caracterizării lor. 

Fixarea cadrelor cercetării noastre explică dubla noastră orien- 
tare — logică și filosofică. Metodele inductive au stírnit, încă 
din faza lor baconiană, o adevărată filosofie care nu poate fi 
evitată. Empirismul și raționalismul, ca orientări generale, pozi- 
tivismul, fenomenologia, materialismul dialectic, ca sisteme 
filosofice, n-au neglijat inducția și implicit, metodele inductive*. 

Termenul de inducţie este transcrierea latină a termenului 
epagoge, din Organon-ul aristotelic, unde avea sensul de „a aduna 
la un loc unul cîte unul”. Totuși, termenul de inducţie a benefi- 
ciat, în paginile Organon-ului, de mai multe acceptiuni. 

Keynes? si Kneale* consideră că Aristotel folosea termenul 
de inducţie” în două sensuri: inducția sumativă (Analitica 
primă) si inducția intuitivă (Analitica secundă). Lalande 
şi von Wrightt sînt de părere că, în Topica, apare al treilea sens 
— inducția amplifiantă. 

Într-adevăr, în Topica este definită inducția ca o „ridicare de 
la individual la general; de exemplu, dacă cel mai bun pilot este 
cel mai priceput în profesiunea sa și dacă același lucru este valabil 
pentru vizitiu, atunci cel mai bun în genere (s.n.) este acel care 
se pricepe în profesiunea sa'". 

Considerăm că, în acest exemplu, Aristotel cuprindea două 
aspecte ale inducției: nu numai că atribuia o proprietate de la 
unii la toti, ci punea în corelaţie două proprietăţi care se găsesc 
împreună la mai multi indivizi. Este exprimată astfel, pentru 
prima dată, ideea stabilirii corelatiilor dintre fenomene prin faptul 
că posedă proprietăți asemănătoare. Despre acest fel de inducţie 
Aristotel spunea că procedează de la cunoscut la necunoscut. 


? Eli Karlin, The Nature of Causation, în ,The Review of Meta- 
physics", vol. I, sept. 1948, Nr. 5, p. 53. 

* În continuare, pentru a preciza termenul de inducţie si pentru a desprinde 
multiplele sale determinări, relnám unele idei din studiul nostru: Controversele 
inducției, din Direcţii în logica contemporană, Editura științifică, București, 
1914, pp. 55—96. 

3 J. M. Keynes, A Treatise on Probability, London, 1921, p. 274. 

* W. Kneale, Probability and Induction, Oxford, 1949, pp. 29—37. 

5 A. Lalande, Les théories de l'induction et de l'expérimentation, Paris, 
1929, p. 3 si p. 6. 

€ G. H. von Wright, The Logical Problem of Induction, Oxford, 1965, 


p. 8. 
7 Aristotel, Topica, 105a, 13—15. 

Ín Analitica primá, analiza inductiei este legatá de teoria silo- 
gismului. Pentru a găsi termenul mediu se recurge la silogismul 
inductiv, care leagă majorul de mediu prin minor, dar numai 
în cazul că minorul și mediul sînt noţiuni echivalente. 


Din nou apare ideea constituirii rationamentului pe baza 
faptului că aceleași obiecte posedă două proprietăţi diferite. Iar 
pentru a obține o propoziţie generală trebuie ca minorul și mediul 
să aibă aceeași sferă, adică să se facă o enumerare completă a 
cazurilor. 

În Analitica secundă, inducția constă din extragerea univer- 
salului din particularul cunoscut. În inducţie abstragem, ,prin- 
tr-un act de intuitie, un adevár general din consideratii asupra 
instantelor particulare ale sale". Este esential pentru doctrina 
aristotelică faptul că „cunoașterea particularelor este posibilă 
numai printr-o percepție senzorială”9. 

Lucrările de logică inductivă menţionează, de obicei, numai 
primele două feluri de inferentá inductivà. Inductia care proce- 
deazá „printr-o enumerare a tuturor cazurilor” este numită com- 
pletá sau sumativd! sau sumarăi!. Inductia, in înţelesul dat de 
Aristotel in Topica, este traditional numită incompletă. Ea mai 
este numită și problematică de către Johnson?. Noi o vom numi 
amplifianiă, în acord cu Peirce!??, Lalande și Kneale!5. 

Inductia în sensul Analiticii secunde a fost numită abstraciivă 
sau intuitivă! si ea este o facultate a intelectului, extrem de 
semnificativá pentru epistemologie si filosofie. Este vorba de 
actul intelectual care porneste de la planul sensibil al singulare- 
lor și faptelor și se ridică la planul logic al generalului si concepte- 
lor. În acest sens, inducția este ascensul de la fenomen la esenţă, 
la lege. 

Inductia amplifiantă este tipul de inferentá prin care, din faptul 
că ceva este enunțat despre unii membrii cunoscuţi ai unei clase, 


8 Idem, Analitica primă, II, 23. 

9 Aristotel, Analitica secundă, 81b, 6. 

10 W, Kneale, op. cit., p. 30. 

BW. E. Johnson, Logic, vol. II, cap. IX, $ 1. 
12 Ibidem, § 1. 

13 Peirce, Collected Papers of Charles Saders Peirce, Cambridge, 1931— 5, 


apud Wright, op. cit., p. 9. 
HM A. Lalande, op. cit., p. 6. 
15 W, Kneale, op. cit., p. 44. 
15 W, E. Johnson, op. cit, vol. II, cap. VIII. 

conchidem că același lucru se poate enunta și despre membrii 
necunoscuţi ai clasei. 

Dacă concluzia este aplicată la un număr nelimitat de membri 
necunoscuţi ai clasei, inducția conduce la o generalizare. 

Enuntarea generalizărilor este scopul fundamental al inferen- 
telor inductive, de aceea inductia este deseori inteleasá ca ascen- 
sul de la particular la general, sau de la enunturi mai putin gene- 
rale la enunturi mai generale. 

Pe de altă parte, enuntarea generalizărilor nu este scopul 
exclusiv al inferentelor inductive. Ele pot fi si extrapolári la un 
numár limitat de membri necunoscuti ai clasei, de exemplu, la 
membrul imediat următor. Este inferenta inductivá de la particu- 
lar la particular pe care a dezvoltat-o Mill". Ea a fost numită 
eductie de către Johnson!$. 

Ambele cazuri de inferentá inductivă, atît cel de la particular 
la general, cit şi cel de la particular la particular, pot fi incluse 
in definitia aristotelicá a inductiei, ca inferentá de la cunoscut 
la necunoscut, din Topica. Această definiţie include și inductia 
ca inferentá de la trecut la viitor şi de la prezent la trecut. 

Generalizările la care inducția amplifiantă ajunge sînt de mai 
multe feluri :!? 


(a) Cazul cel mai simplu îl constituie generalizarea care ia 
forma unei judecăţi categorice universal afirmative : „Toți A sînt 
B“, ceea ce, cu ajutorul cuantificatorului universal, se poate 
scrie : 


Q) (x) [4x — Ba] 


„pentru orice x, dacă x este A, atunci x este B“. 
Dacă predicatele A şi B sînt termeni identici, atunci implicatia 
ia forma unei echivalente: 


(2). (x)[4x — Bx]. 


Dacă cel puțin unul din predicatele A şi B au mai multe argu- 
mente, atunci între ele poate exista o anumită relaţie: 


(3) (X) 4s Ay — B(x, y)] 


„pentru orice x si pentru orice y, dacă x este A și y este A, atunci 
x este in| relația B cu y**. 


1 J. St. Mill, Système de Logique, Paris, 1896, cartea III, cap. III, $1. 
18 W. E. Johuson, op. cit., vol. III, cap. IV. 
19 Cf. von Wright, op. cit., pp. 3—8. 

Majoritatea legilor din fizică şi astronomie enunță generalizări 
care exprimă relaţii între obiecte şi nu apartenenta proprietăţilor 
la obiecte. 

Dacă generalizarea se referă la ordinea obiectelor, ea are urmă- 
toarea formă : 


(4) (o) LPs, y) — (4x ^ By)] 


unde F este relația care stabileşte cá x si y formează împreună 
o pereche ordonatà. Legile cauzale sint de obicei exprimate prin 
astfel de generalizări. 

Specificul formulelor (1) — (4) este că ele sînt implicaţii gene- 
rale sau echivalente care necesită numai cuantificatorul uni- 
versal. În acord cu Keynes, von Wright le numeşte inducti 
universale sau generalizări universale. 


(b) Opuse generalizărilor universale sînt acele generalizări în 
care noi inferám că ceva va fi adevărat nu despre toti membrii 
unei clase, ci despre o oarecare proporție a lor. Aceste inductii 
au fost numite statistice sau generalizări statistice. Keynes le 
numește „,corelări inductive"?!, iar Mill, „„generalizări aproxi- 
mative'"22. 

Generalizările statistice enunţă că proprietatea B aparţine unei 
anumite proporții a membrilor clasei A. De exemplu, generali- 
zarea statistică asupra mortalităţii care spune că din 1000 de 
oameni în viață, n vor muri la k ani. Generalizările statistice nu 
afirmă nimic sigur despre un anume individ; de exemplu, din 
afirmația că la fiecare 1000 de români în viaţă, vor muri 121 la 
vîrsta de 47 de ani, nu reiese nimic în privința morții lui x care 
din întîmplare are 47 de ani. Generalizările statistice au un rol 
important în cercetarea științifică, atit în ştiinţele sociale, cît si 
în fizica matematică. 

Expresiile simbolice ale inducțiilor statistice contin ambii 
cuantificatori: universal şi existențial, de aceea, ele nu pot fi 
nici verificabile nici falsificabile : 


(5) (x){ 4x — (Ey) [By - R(s, y)]} 


»pentru orice x, dacă x este A, atunci există cel puțin un y ast- 
fel încît y este B şi x este în relația R cu y“. 


20 J. M. Keynes, op. cit., p. 220. 
21 Ibidem. 
3? J. St. Mill, op. cit., cartea III, cap. XX. 

Din punct de vedere al succesiunii lor, inducuile sint primare 
şi secundare. Această dihotomie a fost elaborată de Jean Nicod?? 
pe baza constatării cá o inducţie care are printre premisele sale 
concluzia unei alte inductii se numește secundară. Altfel, este 
primară. 

În mod deosebit, sînt secundare toate inductiile pentru care 
s-au enunțat ipoteze adiționale de limitare a cazurilor de elimi- 
nat, și sînt primare inductiile care se bazează pe procedeul simplei 
enumerări. 

Reluînd dihotomia lui Nicod, Bochenski va folosi drept fun- 
dament scopul pe care inductiile îl urmăresc. Inductiile primare 
conduc la ipoteze sau la legi, iar inducţiile secundare la teorii?*. 
De aici urmează locul şi rolul inductiilor în constituirea ştiinţelor 
naturii. 

Văzută schematic, dezvoltarea unei ştiinţe a naturii este urmă- 
toarea: punctul de plecare îl formează enunturile protocolare, 
care compun o clasă neordonată, mereu predispusă a-şi mări 
sfera. Cu ajutorul procedeului simplei enumerări, au loc inductii 
primare pentru inferarea unor enunturi mai generale care să 
explice enunturile protocolare. Atîta timp cît aceste generalizări 
nu sînt verificate, ele se numesc ipoteze. După verificare, ele devin 
legi ştiinţifice. În acest fel, cel de al doilea nivel al constituirii 
ştiinţelor naturii este realizat prin enunțarea, printr-o inducție 
primară, a ipotezelor și legilor. 


Al treilea stadiu îl constituie explicarea legilor, prin formularea 
unor enunturi și mai generale care se constituie în teorii, cu aju- 
torul inductiilor secundare, bazate îndeosebi pe procedeul elimi- 
nativ. 


Dacă generalizările se referă numai la concomitenta obiectelor, 
inductiile sînt calitative, dacă generalizárile se referă la dependența 
lor funcţională, atunci inductiile sînt cantitative. 


»Tabelele" lui Bacon si ,,canoanele" lui Mill sînt exemple tipice 
de inductii calitative. Ele se bazează pe relaţia de concomitentă 
care controlează raporturile de condiţionare suficientă sau/şi 
necesară. 

PNE 


2 J. Nicod, Le problème logique de l'induction, P.U.F., Paris, 1961, prima 
editie — 1924. 

2 J. M. Bochenski, The Methods of Contemporary Thought, D. Reidel 
Dordrecht-Holland, 1965, p. 108. 


În ştiinţele ajunse la un stadiu înalt de dezvoltare, se stabilesc, 
prin inducţii cantitative, legi funcţionale. Ele sînt de forma 
următoare: pentru orice 4, F si G — unde F şi G sînt proprie- 
titi ale lui A — mărimea lui F este funcţie (matematică) de 
mărimea lui G. Un exemplu clasic şi simplu este legea căderii 
corpurilor: viteza căderii corpului este funcţie de timpul de 
cădere a corpului. 

Cum arată Bochenski, aceste legi funcționale implică o dublă 
generalizare. În primul rînd, există o referință la toti A, adică 
la toate corpurile care cad; în al doilea rînd, există funcția mate- 
matică, adică generalizarea care arată că toate mărimile de un 
anume fel sînt coordonate cu mărimile de un alt fel25. 

Raporturile de condiţionare suficientă sau/şi necesară pot fi 
exprimate și prin intermediul legilor funcţionale. O dovadă o 
constituie încercările lui Johnson, care, folosind, ca relație, co- 
variaţia cantitativă a fenomenelor a stabilit dependențe functio- 
nale între unul sau mai multi factori antecedenti și un secvent. 
El a construit şi formalizat patru figuri: difference, agreement, 
composition, resolution (diferență, concordanță, compunere, 
descompunere), în cea mai mare parte, deosebite de ,,canoanele" 
lui Mill si destinate treptelor superioare ale cercetării stiinti- 
fice?6, 


Inferenta inductivá, cînd ia forma ,,silogisticá", este conside- 
rată inducţie demonstrativă. Mill a fost primul care a atribuit 
metodelor inductive si o valoare demonstrativă?. Apoi, Johnson 
s-a bazat pe inducția demonstrativă pentru a construi şi formaliza 
cele patru figuri amintite mai sus. 


Din punct de vedere al procedeului pe care îl includ, inductiile 
sînt enumerative şi eliminative. 

Inductia prin simplă enumerare permite generalizarea prin 
acumularea de enunturi care exprimă apartenența unei însușiri 
la un număr mereu crescînd de elemente ale unei clase. Fiecare 
element care posedă însușirea aduce un spor de probabilitate, 
dar fără a se atinge certitudinea, cu excepţia cazului cînd au fost 


5 J. M. Bochenski, op. cit., p. 106. 

2 W, Johnson, op. cit, $9—8 12. Contribuţia lui Johnson a fost 
reluatá si dezvoltatá de C. D. Broad, Induction, Probability and Causation, 
Dordrecht-Holland, 1968. 

2? J. St. Mill, op. cit., cartea III, cap. IX, § 6. 


16 


examinate toate elementele clasei. Dar, in acest caz, inductia 
prin simplă enumerare se transformă în inducție completă. 

Datorită coincidentei fortuite, mai multe elemente pot poseda 
aceeași însușire în mod accidental; de aici, tendința inaugurată 
de Fr. Bacon, şi perpetuată pînă în zilele noastre, de a considera 
inducția prin simplă enumerare ca fiind „vulgară” si „neştiinți- 
fică” şi de a o surghiuni la periferia ştiinţei. Rămîn totuși, ca 
un bun cîștigat pentru teoria inducției, analizele pertinente pe 
care J. Nicod le-a făcut acestui procedeu. Din păcate, el a argu- 
mentat împotriva procedeului eliminativ, subliniindu-i numai 
limitele. Se consideră, de obicei, spune Nicod, că metoda de eli- 
minare este singura cu adevărat științifică, deoarece permite 
enunţul concluziilor riguroase. Dar această trăsătură îi aparține 
numai în mod abstract și cu condiția de a nu admite complexitatea 
şi pluralitatea cauzelor. Încercarea de a utiliza în mod practic, în 
procesul real de investigaţie științifică, procedeul eliminativ, 
rămîne fără rezultat, deoarece numărul infinit al circumstanțelor 
unui fenomen trebuie redus la un număr finit și această operaţie 
se realizează numai prin inductii primare a căror sferă o formează 
simpla enumerare. 

Pentru a-i construi o formă logică, Nicod face apel la noţiunea 
de probabilitate din concepţia lui Keynes. 

Dintre apărătorii mai noi ai inducției prin simplă enumerare, 
trebuie neapărat amintit Braithwaite care consideră că elimina- 
rea joacă un rol din ce în ce mai puţin important în practica şti- 
intei, progresul ei rezultind mai mult din serii de confirmări, decît 
din falsificári??, 

Cert este că inducția prin simplă enumerare ocupă un loc 
important în practica ştiinţei, fiind utilizată, alături de analogie, 
la construirea ipotezelor; și prin aceasta, ea este un auxiliar 
preţios al inducției eliminative. În matematică, multe ipoteze 
s-au ivit pe calea inducției enumerative; să amintim ipoteza lui 
G. Polya conform căreia numerele par factorizabile sînt în minori- 
tate față de cele impar factorizabile. 

Inductia prin eliminare nu pretinde multiplicarea enunturi- 
lor despre elementele unei clase, ci, dimpotrivá, sint eliminate 
ipotezele initial posibile asupra unei situaţii date. Numărul enun- 
turilor luate în consideraţie nu este important, ci felul lor, adică 
varietatea fenomenelor înregistrate. Tabelele lui Bacon şi metodele 
lui Mill sînt cazuri speciale de aplicare a inducției prin eliminare. 


22 R. B. Braithwaite, Scientific Explanation, Cambridge, 1953. ims 


A acţiona în domeniul logicii inductive înseamnă, de fapt, 
a te situa pe un teren plin de capcane logice și filosofice. Multe 
din ariile acestui teren sînt insuficient explorate, sau interpretate 
din unghiuri filosofice diferite. Astfel, s-au ivit problemele logice 
şi filosofice ale inducției, nici pînă astăzi clarificate. Ele sînt rezul- 
tatul celebrei provocări a lui Hume, izvorită din analiza pe care 
el a intreprins-o asupra cauzalitáti??. E] nu era satisfăcut de abor- 
darea noţiunilor de cauză si efect cu ajutorul noţiunilor de conti- 
guitate spaţială, de succesiune temporală şi, mai ales, de conexiu- 
ne necesară. Dacă efectele nu pot fi simplu deduse din cauzele lor, 
predicțiile pot fi logic demonstrate pe baza observaţiilor efectuate 
în experienţa trecutului, generalizările pot fi întemeiate? Dacă 
da, care le este atunci justificarea? 

Aceasta este celebra desfidere a inducției care include o varie- 
tate de probleme distincte, dar corelate. Ele au fost sintetizate, 
totuși, in trei grupe??: 


(1) Problema generală a justificării : este rezonabil să se accepte 
concluziile unor argumente inductive ca adevărate sau cel puţin, 
probabil adevărate? Este rezonabil ca inferenta inductivă să posede 
reguli de trecere de la premise la concluzie? 

(2) Problema comparativă : poate fi o concluzie inductivă mai 
preferabilă pentru motivul că este mai fundată decît alta? Poate 
fi o regulă a inferentei inductive mai preferabilă ca fiind mai 
sigură și cu mai multe merite pentru încrederea rațională? 

(3) Problema analitică: cînd pot fi considerate ca acceptate 
în mod raţional unele argumente inductive? Care sînt criteriile 
pentru a decide dacă o regulă a inferentei inductive este superioară 
alteia? 


Răspunsurile care s-au dat la aceste trei serii de întrebări pot 
fi grupate, la rîndul lor, in trei clase?! : 


(1) Justificarea nu este posibilă. 

(2) Justificarea este posibilă, dar nu este necesară. 

(3) Justificarea este posibilă și necesară, de aceea, trebuie 
căutată. 


29 D. Hume, A Treatise on Human Nature, London, 1739. 

3? Max Black, Induction, în The Encyclopedia of Philosophy, vol. IV, 
New York, 1967, pp. 169—180. 

9? Cf, J. J. Katz, The Problem of Induction and Its Solution, The Univer- 
sity of Chicago Press, 1962, pp. IX— X. 

Problemele inductiei capătă nuanţe speciale în legătură cu meto- 
dele inductive. Ne-am străduit să oferim unele soluţii proprii; 
pe care le vom discuta la locul cuvenit. 

„Logica relaţiilor dintre fenomene («fenomenologica») a fost 
abordată, într-un mod mai științific, de către J. St. Mill. Metodele 
sale experimentale au făcut o carieră strălucită la vremea lor. 
Astăzi se stie că efortul constructiv al lui Mill, desi láudabil în 
esentá, s-a oprit la suprafata lucrurilor, lásind unele aspecte 
neanalizate sau insuficient clarificate"??, 

Noi am făcut o analiză amănunţită a metodelor sale, prezen- 
tind totodată interpretările noastre. Ne-a preocupat îndeosebi 
fundamentul logic al metodelor inductive, funcţia lor euristică 
şi valoarea lor demonstrativă. 

În final am schițat perspectivele unei strategii metodologice 
în cadrul căreia metodele inductive își găsesc un loc propice 
pentru ca ele să devină eficace. Am ajuns astfel, pe o altă cale, 
la ideea lui J. von Neuman despre un comportament inductiv. 

Toate consideratiile noastre se situează în domeniul inducției, 
deși nu s-au putut evita incursiunile în domeniile precise ale 
deductiei. 

Logica fenomenelor s-a putut construi si deductiv. La noi, 
P. Botezatu a considerat lumea fenomenelor din acest punct de 
vedere, ca o aplicaţie a logicii operatorii?. În acest context, 
au fost determinate schemele logice care pot deriva din consta- 
tarea ordinii ce existá in lumea fenomenelor. Au fost dezvoltate 
astfel: o logică a relaţiilor spatio-temporale, o logică conditionalá 
existențială, o logică cauzală relaţională, o logică cauzală existen- 
țială si o teleologică relationalà. 

Concluziile la care ajunge P. Botezatu sint edificatoare. De 
pildă, în privința logicii cauzale existenţiale, se constată că prin- 
cipiile canoanelor inductive se dovedesc a fi exacte, dar într-un 
sens modificat. Nu poate fi posibil să deducem, sprijinit pe ele, 
existența unui raport cauzal, așa cum își propune să procedeze 
logica inductivá, ci dimpotrivă, fiind dată o relație cauzalà, se 
poate infera prezenţa, apariția, dispariția sau variația cauzei. 
Procedarea inversă, adică inferarea existenţei unui raport cauzal 
din constatarea concomitentei în prezența, apariţia, dispariţia 
sau variaţia a două fenomene nu poate duce la o concluzie certă; 


3? P. Botezatu, Schitd a unei logici naturale. Logică operatorie. Editura 


științifică, București, 1969, p. 243. 
33 Ibidem, pp. 243—282. 

ci probabilá (...). Se remarcá dificultatea la care este supus cer- 
cetătorul, care ar dori să folosească numai procedee deductive 
pentru determinarea relațiilor . cauzale dintre fenomenet. 

Descoperirea legăturilor cauzale dintre fenomene poate fi rea- 
lizată, pe cale deductivă, numai prin satisfacerea unor condiţii 
foarte severe impuse de figurile C2 si D2 din logica cauzală exis- 
tentiald?5 : 


(C2) P(ap) Numai a este prezent 
P(bp) b este prezent 
.".Ef(ba) .*. b este efectul lui a. 
(D2) P'(ap) Numai a nu este prezent 
P'(bp) b nu este numai prezent 
.'.Ef(ba) .". b este efectul lui a. 


Aceste condiţii sint in mod practic aproape irealizabile, deoarece 

cerc prezența exclusivă a unui fenomen. Oricât am delimita 
spahu, cercetării este aproape imposibil să rămînă în fata 
cercetătorului numai şi numai un fenomen și acesta să aibă toate 
proprietăţile în afara prezen'ei. Logica deductivă înregistrează 
în acest punct esenţial un insucces. Aceasta ne explică de ce 
sarcina descoperirii lesăturilor cauzale a fost preluată de logica 
inductivă”'36 


34 Jbidem, pp. 268—269. 
35 Ibidem, p. 272. 
36 Ibidem, p. 213. 


Originile 
metodelor inductive 


PARTEA ÎNTÎI 


STRATEGIA METODOLOGICÁ BACONIANÁ 


Francis Bacon este initiatorul metodei euristice moderne. 
Numele sáu nu poate fi legat numai de procedeul inductiei ampli- 
fiante. El a schitat primul program teoretic al unei strategii meto- 
dologice, pe care știința modernă l-a dezvoltat şi l-a folosit în 
cercetarea sistematică a faptelor, cu scopul de a descoperi legi, 
cauze gi structuri, cu valoare de aplicare practică. Ideea de cerce- 
tare metodică este una din ideile fundamentale ale operei lui 
Bacon. 

Afirmind aceasta, nu vrem nici să intrăm în dezacord cu cei 
care au minimalizat contribuţia lui Bacon, nici nu ne declinăm 
concordanța cu laudele înscrise pe blazonul lordului de Verulam. 
Lui Bacon i se potrivesc, la fel de bine, blamul si laurii, căci sînt 
atribuite din unghiuri de vedere diferite. 


Condiţii istorice si ştiinţifice. În secolul al X VII-lea, se des- 
copereau temeliile unei științe noi, într-o societate nouă. Trăsă- 
tura dominantă a activităţii desfășurată în toate domeniile era 
o neobișnuită dorință de creaţie, trezitá de perioada tumultuoasă 
a Renașterii si de setea de progres a burgheziei, clasa care își 
sărbătorea triumful politic. Era însă o sărbătoare a muncii înnoi- 
toare, cînd fiecare clipă era prețioasă pentru a detrona „idolii” 
şi pentru a transforma cărțile Evului Mediu în piese de muzeu, 
dar și pentru a clădi teoretic, dar, mai ales, practic, otnouá lu me, 
ce trebuia deprinsă a citi în cartea deschisă a naturii. De aceea, 
erau construite temeliile unei științe noi. De la Gilbert, Kepler 
şi Galilei, la Huygens, Malebranche, Leibniz și Newton, s-a reali- 
zat o revoluţie profuncă a spiritului ştiinţific şi a metodelor ştiin- 

tifice. ,,Ducind o luptà grea impotriva prejudecátilor si a rutinei, 
acesti oameni de geniu, insufletiti de o incredere depliná in valoa- 
rea efortului lor, au știut să degajeze marile principii, care, în 
multe cazuri, mai stau la baza concepţiilor noastre de astăzi”. 

Legile lui Kepler, mecanica lui Galilei, sistemul circulator al 
lui Harvey, geometria lui Descartes, geologia lui Stenon, optica 
şi astronomia lui Newton, lumea ,,micilor animale" ale lui 
Leeuwenhock... — iată cîteva din impresionantele lor descope- 
riri. Desigur, sint multe visuri si erori, dar nici o perioadá nouá 
nu este scutitá de ele, incit se poate spune cá acestea s-au trans- 
format chiar in conditii ale progresului cunoasterii. De multe 
ori, „știința a progresat mai bine prin erori decit prin prudenţă 
excesivă”. 

Noua mișcare ştiinţifică si socială trebuia să pună, și a pus, 
problema metodei, a unei metode adecvate nevoilor ştiinţei 
moderne. Formularea ei teoretică a fost sarcina istorică a lui 
Fr. Bacon și a lui R. Descartes. Primul a teoretizat metoda euris- 
tică, al doilea, metoda demonstrativă. Astfel, cele două demersuri 
ale gîndirii umane au fost elaborate aproape concomitent, prima, 
bazîndu-se pe experiență, a doua, pe intuiție. 

Bacon a stăruit asupra laturii practice a științei, asupra posi- 
bilității de a o aplica la perfecţionarea meșteșugurilor, asupra 
utilității ei în înțelegerea mai rațională a lumii înconjurătoare. 
Cum a arătat P. M. Schuhl, „această unire a teoriei cu practica 
era pe atunci o noutate revoluţionară. În locul vechii formule 
— a cunoaște înseamnă a contempla — ea proclamă una cu 


totul nouă: a cunoaşte înseamnă a sti să reproduci'". 


Pe bună dreptate s-a spus că „Bacon ar fi fost cu totul de acord 
cu teza lui Marx: «Filosofii nu au făcut decît să interpreteze 
lumea în diferite moduri, important este însă de a o schimba». 
Si el ar fi fost de acord cu concluzia că schimbarea trebuie reali- 
zată prin aplicarea totală a descoperirilor ştiinţifice la procesul 
de producţie”?. 

Ajunsă în punctul de cotitură dintre epoca medievală și cea 
modernă, știința avea nevoie de profeti. Primul a fost, Bacon. 
Plămădit dintr-un amestec de fantezie și rațiune, pe de o parte, 


1 Ren€ Taton, Istoria generală a științei, vol. II, (tr. rom.) Editura 
ştiinţifică, Bucureşti, 1971, p. 202. 

2 P. M. Schuhl, La pensée de Bacon, Paris, 1949. 

* E. H. S. Burhop, Oamenii de știință și treburile publice, în volumul 
Ştiinţa despre știință, tr. rom., Editura politică, București, 1968, p. 30. 

şi spirit practic, pe de alta, el va privi mai mult înainte decît 
împrejurul său. De aceea, măreţia filosofiei sale este perspectiva. 

Bacon își va imagina „marea instaurare", va făuri planuri de 
reforme politice si științifice, va anunţa descoperiri, va prevedea 
invenții de mașini și aparate, va anticipa posibilitățile omului 
de a cunoaște si stápini natura. În același timp, cînd viața poli- 
tică îi îngăduie și apoi, după ce este înlăturat din politică, în 
momentul în care îi mai rămăseseră șase ani de trăit, regretînd 
după timpul pierdut (Multum incola fuit anima mea), îşi desfá- 
goară activitatea de stringere a observaţiilor din toate ramurile 
ştiinţei, întocmind, pentru toate fenomenele, istorii speciale care 
să constituie apoi, prin juxtapunere, istoria universală a naturii. 

Dar lui Bacon îi lipsea tocmai ceea ce i-ar fi trebui. mai mult 
pentru a realiza reformele și intenţiile pe care le concepea: o 
logică puternică şi precisă și o pregătire științifică, mai ales 
matematică, adecvată. De aceea, ca om de știință, Bacon rămîne 
totuşi un om al mentalitátii vechi. Desi ca filosof a intuit pro- 
gramul ideal al noii științe, acela de a oferi gîndirii faptele ca 
ajutoare în scopul de a făuri teorii exacte, și pentru aceasta, 
„arta” sau mestesugurile trebuiau să devină colaboratorul teoriei, 
totuși scrierile lui Bacon abundă în exemple depășite, în expe- 
riente culese din cărţile Evului Mediu. Multe din observaţiile 
sale sînt inexacte, vagi, explicaţiile, uneori, obscure și bizare. 
Trebuie să-i dăm dreptate, într-o oarecare măsură, lui Albert 
Rivaud care arăta că „Bacon s-a inspirat adesea din compilațiile 
medievale și din experienţele alchimiștilor”€. 

Teoreticianul metodei euristice n-a descoperit nimic, pentru 
că experiențele pe care a încercat să le realizeze erau stingace, 
empirice, deloc însoţite de principii teoretice precise. „Lordul 
cancelar al legilor naturii” avea zel, curiozitate, imaginaţie, dar 
îi lipsea timpul, furat de treburile sale politice, răbdarea și abili- 
tatea în studiul concret al naturii. 

„Natura este scrisă în limbaj matematic”, afirmase Galilei, 
în 1623, în lucrarea sa Saggiatore. Era o formulă revoluționară, 
deoarece năruia vechea imagine care concepea natura ca o orga- 
nizare de substanţă, de forme și de calităţi și scotea la iveală o 
natură nouă, asamblată din fenomene cantitative. Această formulă, 
Bacon n-a inteles-o. Desigur, în cîteva pagini, Bacon a admis 
că adevăratul rol al matematicii este să intervină cînd știința 


* Albert Rivaud, Histoire de la Philosophie, Paris, 1950, III, pp. 
51--52. 


este deja destul de avansată, pentru a-i da o formă riguroasă. 
»Matematica dă exactitate filosofiei naturale, dar nu o produce 
$i nu-i dá naştere”. Dar Bacon n-a văzut in matematică o metodă 
cu care să se poată dezvolta toate consecințele dintr-o ipoteză 
dată. 

Neintelegerea rolului matematicii l-a dus și la stabilirea unei 
disjunctii între logică, privită ca teorie, și metodă, ca „ajutor” 
în descoperirea și explicarea naturii. De aceea, Bacon a făcut 
un rechizitoriu, pe cît de violent, pe atît de neîntemeiat, deduc- 
ţiei şi silogismului, pe care le considera sterile în descoperirea 
adevărului. 

Logica, „dictatorul ştiinţelor”, cum o numea el, a fost detro- 
nată de Noul organon şi surghiunită printre ,idoli", dar ea avea 
să fie răzbunată, căci, ancorat în empirism, Bacon şi-a prezentat 
metoda în pagini literare foarte plastice, dealtfel, dar si foarte 
puţin precise şi riguroase, 

Logica lui Bacon nu este logica specialistului, strictă, fără 
echivoc, ci este logica bunului simt, spontană, desprinsă din 
activitatea practică, politică si științifică, si, de aceea, mlădioasă, 
după măsura lucrurilor și adaptabilă lor. Această logică convenea 
de minune intentiilor euristice baconiene de a crea organonul 
ştiinţei în acţiune, organonul generalizării legilor prin stabilirea 
corelărilor constante dintre fapte. Inconvenientul ignorárii mate- 
maticii s-a transformat, în opera lui Bacon, într-un prețios avan- 
taj, de care ştiinţa experimentală şi-a legat fecunditatea dome- 
niilor sale calitative. 

Totodată, lipsa cunoștințelor ştiinţifice a fost suplinită de 
Bacon prin intențiile sale, nu de a realiza experienţe, ci de a for- 
mula condiţiile care să le facă posibile. Aceste condiții s-au trans- 
format în reguli de metodă. 

Acesta era Bacon: un mare politician al ştiinţei și al filosofiei, 
care știa să facă din limite și erori uneltele succesului. De aceea, 
nu este motiv de mirare faptul că, de-a lungul a peste trei secole, 
fragmentele scrise din operele imaginate, dar neterminate, de el 
au fost amplu comentate de către logicieni, filosofi și oameni 
de ştiinţă. 

Dar aceasta nu este decît o explicație unilaterală și exterioară 
contribuției baconiene. Cum vom arăta în continuare, sînt rațiuni 
mult mai înalte, şi intrinseci spiritului baconian, pe care se spri- 
jină importanța şi locul filosofului, profet al culturii moderne. 


5 Fr. Bacon, Noul organon, tr. rom., Editura Academiei, 1957, I, p. 96. 

Speranta lui Bacon era ca filosofia naturii (— stiinta) sá exprime 
contactul direct dintre om și natură. Nici cuvintele, nici ,,apa- 
rentele sensibile" nu pot împiedica intelectul ,,sá învingă natura, 
ascultînd de ea'%. 

Singura cale dreaptă pe care poate păși omul spre inima naturii 
este adevărata metodă inductivă care ar trebui „„să indrume 
mintea la fiecare pas”, asa cum trebuie un instrument pentru 
a trage o linie dreaptă, sau a descrie un cerc. ,,De multe ori oamenii 
fac experimentele lor în mod neîngrijit, ca și cum ar fi vorba 
de un joc. Cutreierînd si rătăcind pe căi nesigure și luînd sfat 
numai de la lucruri íntilnite la întîmplare, ei adună multe obiecte, 
dar fac puţin progres". 

Trebuia deci o metodă care să pătrundă „în interiorul și în 
adîncul naturii''%. Numai așa se putea realiza „renovarea stiin- 
telor" si organizarea cercetărilor naturii, conform principiului : 
pentru a fi stăpînul naturii, trebuie să-i cunoşti legile și s-o supui. 

Era vreo metodă capabilă să realizeze acest ideal? Deductia, 
mai ales așa cum o cunoștea Bacon, își dovedise de-a lungul seco- 
lelor limitele ei euristice. Inductia aristotelică, în forma cunos- 
cută de Bacon, se exprima tot silogistic şi, de aceea, drumul 
ei de la particular la particular, printr-o enumerare completă a 
tuturor cazurilor, o lipsea de fecunditate și virtute inventivă. 
Exista si calea generalizărilor pripite, prin care ,,se zbura de la 
datele simțurilor și de la faptele particulare la propoziţiile cele 
mai generale, descoperind din aceste principii, socotite un adevăr 
de nezdruncinat, propoziții mijlocii”10. Ea dădea friu liber imagi- 
natiei, în loc să procedeze metodic, prudent, per gradus debitos. 

Pentru a descoperi adevărul, adică pentru a explica natura, 
trebuia o metodă care să facă legătura dintre rațiune şi expe- 
rientá, dintre reflexie și observaţie. În felul acesta, „propoziţiile 
ar fi scoase din datele simțurilor și din faptele particulare, în 
mod continuu și gradual, pentru a se ajunge, în cele din urmă, 
la propoziţiile cele mai generale”!i. 


„Metoda noastră constă în aceasta: să stabilim trepte de cer- 
titudine; să ajutăm simţurile printr-o anumită îngrădire a obiec- 


Fr. Bacon, op. cit., I, 3. 

Fr. Bacon, op. cit., Introducere, 2. 
Ibidem, I, 70. 

Ibidem, I, 18. 

Ibidem, I, 19. 

Ibidem, Y, 19. 

telor lor; să deschidem și să dám minții o nouă cale si sigură, 
pornind direct de la însăşi perceperea simţurilor”!?. Așa a început 
teoretizarea metodei euristice bazată pe inducția amplifiantă, 
pe de o parte, și pe procedeul eliminativ, pe de altă parte. În 
loc să ajungă dintr-o dată la principiile lumii, metoda baco- 
niană își propunea să urce una cîte una toate treptele gene- 
ralizării. 

Acesta este caracterul distinctiv al descoperirii sale, ceea ce 
ne-a dus la concluzia că Bacon a sperat să creeze o adevărată 
metodologie euristică, o călăuză în acţiunea omului de a cunoaște 
şi a reproduce natura. El a sperat să elaboreze o nouă manieră 
de a gîndi despre faptele de experiență, o nouă manieră de a 
întreba experiența pentru a o supune rațiunii, dar si pentru a o 
controla. Dar Bacon avea în vedere experiența imediată. Verdic- 
tul său nu are sens din moment ce nu poate da un răspuns precis 
în controlul concluziei unui raționament. 


Fundamentul metodologiei baconiene este filosofic și nu logic, 
şi anume este concepţia sa materialistă despre natură si legile 
care o guvernează. Bacon a intuit faptul că în singular se găsesc 
întipărite generalul și esentialul; el a întrevăzut dialectica între- 
pătrunderii generalului și singularului și aceasta i-a permis să 
creadă în fecunditatea inducției, 

Este un fapt istoric semnificativ că metodologia euristică de 
esenţă inductivă s-a constituit pe un fundament filosofic mate- 
rialist. Astfel, ea și-a propus de la început, drept scop, trecerea 
de la fapte la legi, rațiunii revenindu-i, în acest proces, rolul de 
mijlocitor. lată de ce Marx va exclama: „Adevăratul străbun al 
materialismului englez și al oricărei științe experimentale moderne 
este Bacon”. 

Dar materialismul lui Bacon era de factură empiristă, deşi 
termenul de intelect este prezent in opera sa, deși el și-a propus 
să depășească empirismul extrem şi să respingă raționalismul 
absolut. 
| Empirismul extrem nu putea fi depășit doar prin acordarea 
rolului de mijlocitor intelectului. Acesta trebuia să reflecte ca o 
oglindă natura, urcînd diferite trepte de probabilitate. Nimic 
teoretic în activitatea lui, nimic demiurgic. Singurul său act 


12 Ibidem, Prefaţa autorului, 2. 
13 K. Marx și F. Engels, Sfinta familie, in Opere, vol. II, Editura 


politică, București, 1958, p. 143. 

creator era reproducerea fidelă a lumii, nu în concepte si forme 
logice, ci pe planul acţiunii practice. Știința pe care o visa Bacon 
nu se constituia în teorii și sisteme, ci era un imens repertoire 
care cuprindea fapte şi legi empirice exprimate calitativ. 

Fundamentul filosofic materialist al metodologiei baconiene 
a făcut, totuși, explicită o idee care încolţise în mintea savan- 
tilor epocii: „ideea de experienţă, în sensul de investigaţie generală 
a naturii”"14. Pe baza acestei idei, ştiinţa îşi va aduna datele sale 
indispensabile, în secolele 17 și 18. Dar, în concepţia lui Bacon, 
experiența era suficientă epistemic. Intelectul se prezenta în 
fata realității nud si dezarmat, fără să aibă capacitatea de reacţie 
în depăşirea faptului particular. Generalizările inductive pe care 
le va preconiza Bacon și pe care le credea nu numai absolut 
certe, dar și identice cu realitatea, erau considerate ca rezultat 
al metodei, pe care un intelect chiar mediocru o putea mi- 
nui. 


Pe de altă parte, raționalismul absolut care, pentru Bacon, 
era format din speculațiile metafizice deductiviste, nu putea fi 
respins doar prin înjosirea deductiei. 

Procedeele metodologiei baconiene sînt: inducția amplifiantá, 
analiza, comparatia, observaţia și experimentul. Aceste procedee 
erau practicate de oamenii de ştiinţă încă din perioada Renașterii. 
În această perioadă, se găsesc aproape toate ideile care vor 
servi mai tîrziu la edificarca metodologiei euristice, dar aceste 
idei sînt fragmentare, disparate, amestecate cu erori și diva- 
gatii. 

Predecesorii și contemporanii lui Bacon — logicieni, filosofi, 
oameni de știință — au pregătit codul științei experimentale, 
au contribuit, de cele mai multe ori, spontan, la crearea atmosferei 
care l-a cuprins pe Fr. Bacon în centrul ei. 


Inductia şi experimentul erau întrebuințate, dar Bacon a dat 
științei timpului său conştiinţa metodei de care avea nevoie si 
pe care o practica, a transformat o stare de fapt într-una de drept. 
Bacon însuși spunea cá nu a fost altceva decît „crainicul”, cel 
care a sunat trompeta în onoarea metodei experimentale. 


Astfel, Bacon a exprimat o a doua idee fundamentală a operei 
sale: „ideea de cercetare metodică, adică o serie de procedee 
care se pot formula şi care pot fi astfel codificate, încît să per- 


n A. Lalande, Les Théories de lInduction et de lExperimentation, 
Paris, 1929, cap. V. 

mită colaborarea spiritelor si constituirea unei științe, colectivă 
și progresivă. Aceste procedee trebuiau să fie eficiente și în mîna 
unei personalități mai puţin geniale'"%6. 


` Rezultatele. Conjugind cele două idei: 1) apelul la observația 
fină, la înțelegerea complexității naturii și 2) utilizarea unei 
metodologii adecvate, Bacon voia să realizeze ,,schelária cu care 
să se clădească noua filosofie'15. Nu s-ar putea înţelege complexi- 
tatea realului fără demersuri metodologice, iar, pe de altă parte, 
constituirea unei metodologii nu înseamnă o pură tentativă 
teoretică si normativă, sortită doar tiparului, ci o imediată și 
lucidă strategie, prin care, cu minimum de pierderi, să se ajungă 
la câştiguri gnoseologice si practice maximale. Deci, o metodă 
pe măsura complexităţii naturii. Scopul ei era „să disece natura, 
să descopere proprietăţile corpurilor, acțiunile lor si legile lor 
bine determinate, pentru a dobindi o ştiinţă care nu purcede 
numai din natura spiritului, ci din însăși natura lucrurilor”!”. 


Optimismul şi entuziasmul îl opreau pe Bacon să înţeleagă 
că se afla într-o situaţie ,,vicioasá" : pentru a cunoaște complexi- 
tatea naturii era nevoie de o metodă pe măsura ei, iar pentru 
a construi metoda trebuia să cunoști complexitatea naturii. 

Rezultatul? O metodă pe măsura cunoștințelor lui Bacon despre 
complexitatea naturii. 

De fapt, în orice act cognitiv, metoda se reconstruiește per- 
petuu în timp ce ajută la progresul sistematic, cantitativ și cali- 
tativ, al cunoștințelor, la substantialele restructurári ale stiin- 
telor. Acest progres științific se reîntoarce asupra metodei, deter- 
minîndu-i modificări profunde în mecanismul său normativ și 
logic. Orice revoluţie științifică, pe care metoda a pregătit-o: 
îndelung și a realizat-o în dependență funcțională de obiectul 
său, are drept consecință, imediată sau mai îndepărtată, propria 
sa transformare intensională şi formală. Metoda este dinamică, 
în același timp, instrument al creaţiei și rezultat al propriei acțiuni. 
Pe măsură ce participă organic la extinderea sferei de descoperire 
și creaţie, ea se constituie, se perfectioneazá si se îmbogățește 


15 A, Lalande, op. cit, cap. V, 8 1. Nu putem fi de acord cu L. Bruu- 
schvicg care considera gîndirea lui Bacon „funcţional antimetodicá, nelásin- 
du-se prinsă în nici o formulă” (Brunschvicg, L'expérience humane et 


la causalité physique, Paris, 1922, p. 201.) 
15 Voltaire, Scrisori filosofice, in Opere alese, E.S.P.L.A., 1958, p. 276. 


7 Fr. Bacon, op. cit., II, 102. 

cu noi procedee. Evoluţia ei este astfel, infinită, precum însuși 
procesul cunoașterii. 

La începuturile timpurilor moderne, gestul lui Bacon apare, 
pe bună dreptate, hiperbolic, căci filosoful profet a intuit tocmai 
acele reguli și procedee metodologice ale unei strategii, perfec- 
tibilă pe măsura utilizării ei. 

Deoarece nu ne interesează întreaga metodologie euristică, 
vom insista asupra acelor rezultate legate de descoperirea relaţiilor 
dintre fenomene. 

Noul organon îşi fixase două scopuri principale: unul purifi- 
cator, de înlăturare din mințile oamenilor a cauzelor erorilor, 
prin distrugerea „idolilor, a superstitiilor, a domniei autorității, 
prin critica empirismului și a misticismului etc.”; al doilea, 
constructiv: „elaborarea unui bun temei pentru înaintarea stiin- 
țelor”"18, prin „alianța strinsá și trainică dintre experiență si 
rațiune”, prin „regenerarea științelor pentru a le deriva într-o 
anumită ordine din experiență si a le construi din nou pe expe- 
rientá", prin „preocuparea pentru fundamentele stiintei"19, 

Acest al doilea aspect ne interesează în cele ce urmează. 

După părerea noastră, metodologia baconiană cuprinde mai 
multe etape și procedee, toate avînd drept scop explicarea naturii. 
Sistematizarea noastră este, desigur, relativă, din cauză că Bacon 
nu și-a scris în întregime opera. 


Explicarea naturii cuprinde două demersuri complementare 
fundamentale : 


I Generalizarea sau extragerea propozitilor din experienţă, 
demers în esență inductiv; 

II Deducerea din propoziţiile acceptate, sau „axiome” (în 
limbaj baconian), a noi experienţe si observații. 

Bacon a intuit astfel, progresul continuu al cunoașterii, al 
ştiinţei. 


În Noul organon nu este descris decît primul demers şi nici 
acesta în întregime. El cuprinde trei ,,ajutoare" pe care le putem 
interpreta ca trei etape ale procesului de cunoaștere științifică 
descris de Bacon: 


1 Acumularea faptelor în vederea întocmirii unei istorii natu- 
rale şi experimentale satisfăcătoare şi exactă, care să constituie 


18 Fr. Bacon, op. cit, I, 99. 
19 Ibidem, I, 95, 97, 98. 

un ajutor al organelor de simt. Ca procedee logice, se folosesc 
unele ,,cazuri prerogative”, 

2 Clasificarea faptelor în tabele, în aşa fel încît să rezulte, 
din compararea lor, ceea ce au caracteristic, în vederea desco- 
peririi formelor, a legilor care le unesc, eliminîndu-se totodată, 
ceea ce este eronat şi imposibil. Aceste tabele sînt bune aju- 
toare ale memoriei. 

3 Aplicarea ,,adeváratei și legitimei inducţii, care este cheia 
însăși a explicárii"? 9, spre descoperirea „„formelor”. Inductia 
călăuzește intelectul sau raţiunea. Se adaugă și aici unele cazuri 
prerogative. 

Alte ajutoare ale intelectului urmau să fie analizate de Bacon: 
reazemurile inducției, corectarea inducției ; variaţia cercetării după 
natura subiectului ; însuşiri prerogative cu privire la cercetare 
sau ce-ar fi trebuit cercetat întîi şi ce la urmă; limitele cercetării 
sau un sumar al tuturor însușirilor din univers; deductia pentru 
practică sau despre lucrurile în relaţia lor la om; pregătirile 
pentru cercetare ; scara crescîndă si descrescîndă a propoziţiilor?l. 

Să reluám cele trei etape, insistind asupra cîtorva aspecte 
semnificative, 


Prin istorie naturală, Bacon înţelege documentarea și culegerea 
faptelor din natură, deoarece ,,nu te poti pronunța asupra naturii 
înainte de a o fi cercetat""??, Orice proces sau fenomen sau pro- 
prietate trebuie să aibă o istorie a sa: viața, moartea, sunetul, 
densitatea etc. Pentru fiecare trebuie întocmită o sylva sylvarum 
care să cuprindă materialele necesare pentru construirea științei. 
O adevărată „,vinătoare a lui Pan" sau experientia litterata sau, 
cum spunem astázi, protocoluri de observatie, trebuie intocmite, 
pentru a nota toate datele, pentru o înregistrare exhaustivă, 
pe care memoria singurá nu ar putea-o realiza. 

Este aici un indemn la cercetarea metodicá a faptelor in vede- 
rea întocmirii de inventarii cît mai complete, cu scopul de a 
prevedea evoluția ulterioară a științelor și de a îndepărta remi- 
niscentele livrești, descoperirile false, frazele și formulele stereo- 
tipe. 

Ideile lui Bacon nu sînt singulare în secolul al XVII-lea. Ele 
pot fi privite ca asemănătoare ideii de Mathesis Universalis, 


2 Fr, Bacon, op. cit II, 10. 
21 Ibidem, II, 21. 
22 Ibidem, Prefata autorului, 1. 

caracteristicá sistemelor lui Descartes, Leibniz si alti filosofi. 
Robert Hook, in A General Scheme of the Present State of Natural 
Philosophy, a stabilit raporturi intre schemele logicii inductive 
şi Mathesis Universalis. 


Astăzi, colectionarea faptelor a devenit o regulă fundamentală 
a metodologiei euristice. „Fapte exacte, fapte incontestabile ... 
iată ce este deosebit de necesar, dacă vrem serios să ajungem 
să înțelegem clar o problemă complexă și grea”?3. 


Dar oamenii de ştiinţă au atras de multe ori atenţia și asupra 
pericolelor ce pot apare din suprasolicitarea faptelor. Plecind 
de la maxima lui Confucius: ,,À învăţa fără să gîndești este 
nefolositor, a gîndi fără să înveţi este primejdios”, savantul 
contemporan, Hans Selye, : emnala că, „precum meditaţia pură, 
fără nici un efort de a stabili valoarea practică a concepțiilor 
noastre, duce adesea la greșeli periculoase, tot așa simpla obser- 
vare şi înregistrare a faptelor este inutilă, fără formularea unor 
idei despre ele”24. 

Desi, cum arátam mai sus, pregătirea ştiinţifică teoretică a 
lui Bacon era sumară, totuși el n-a făcut din culegerea faptelor 
un scop în sine. El spera ca știința să ajungă să realizeze o sinteză 
a cunoașterii, în acelaşi timp, totală şi exhaustivă. Totală, deoarece 
ea trebuia să unească sub o lege unică, după ce a realizat diverse 
unificări parţiale, ansamblul cunoștințelor; exhaustivă, deoarece 
nu lăsa nimic în afara sa. Ideea sintezei științei a fost reluată 
în a doua jumătate a secolului al XIX-lea, în lucrări ca: L'avenir 
de la science a lui Renan și Enigmes de l'Univers de Haeckel. 
Astăzi, în condițiile proliferárii teoriilor ştiinţifice, ideea este 
larg dezbătută. De pildă, Colocviul internațional organizat de 
UNESCO, în 1965, cu tema „Ştiinţă și Sintezá'?5, 

Pentru Bacon, faptele trebuiau sá constituie materialul care, 
bine sistematizat, dezvăluia legăturile dintre fapte și, mai ales, 
generalul sau ,,forma". De aceea, ,,vinátoarea lui Pan” se opune, 


prin scopul ei — descoperirea necesarului — atît inducției prin 
simplă enumerare, cît si inducției complete, sterilă, în concepţia 
lui Bacon, precum silogismul. N- 


2 V. L Lenin, Opere, vol. 23, Editura politică, București, 1962, p. 270. 

24 H. Selye, Delavisla descoperire, tr. rom., Editura medicală, București, 
1968, pp. 312—313. 

25 Vezi volumul Science et synthèse, sub redacţia lui R. Maheu, Gallimard, 
1967. 

Sistematizarea faptelor depindea însă de buna lor alegere. 
Evaluarea și pregătirea lor pentru cele trei tabele depindeau 


de unele cazuri prerogative. 


În general, Praerogativae instantiarum sînt acele exemple, 
deosebite de cazurile comune, cărora trebuie să ne adresăm 
întîi, deoarece ele sînt fie cele mai instructive, la începutul cer- 
cetării, fie cele mai eficiente, în activitatea practică. 

În total, Bacon descrie douăzeci și șapte de cazuri, dintre care 
unele trebuie adunate înainte de întocmirea tabelelor, căci „ele 
ajută și pun pe drumul drept simţurile și intelectul, sau îndru- 
mează practica în general. Celelalte sînt adunate cînd se alcătu- 
iesc tabelele pentru a explica o însușire particulará'"?6, 

În cele ce urmează, plecînd de la exemplele si de la analizele 
lui Bacon, vom încerca să prezentăm importanţa gnoseologică 
şi structura logică ale acelor cazuri prerogative care apar pe 
prima treaptă a procesului de explicare a naturii, urmînd să ne 
ocupăm de celelalte cazuri atunci cînd vom analiza cea de a treia 
treaptă. Întrucît limbajul lui Bacon, mai ales, în această parte 
a Noului organon, este echivoc și cu termeni imprumutati din 
diferite domenii: drept, politică, fizică, limbajul comun etc., îl 
vom traduce, pe cît posibil, în limbaj logic, dar adecvat inten- 
țiilor lui Bacon. 

Omul culege primele sale informații prin intermediul organelor 
sale de simt, care îi furnizează senzaţii și percepții. Cu cît acestea 
sînt mai numeroase și mai exacte, cu atît intelectul va avea un. 
material mai uşor de prelucrat. Deoarece simțurile sînt limitate 
prin structura lor, au nevoie de ajutoare. Bacon enumeră cinci, 
şi le cuprinde sub denumirea comună de cazuri ale lămpii sau 
întiia informatie? , 

Primul ajutor al organelor de simt îl formează instrumentele: 
şi aparatele („cazurile ușii sau ale porții” )?8. Bacon s-a ocupat 
îndeosebi de acele instrumente care ajută văzului să perceapă 
obiecte care nu sînt vizibile (microscopul), să le perceapă la 
depărtare (telescopul lui Galilei), să le perceapă mai exact și 
mai distinct (instrumentele de măsurat). Desi, la începutul seco- 
lului al XVII-lea, erau încă puţine instrumente și aparate inven- 
tate, totuși Bacon le-a prevăzut importanţa în descoperire, rolul 
lor în creșterea preciziei și a puterii simțurilor. 


26 Fr. Bacon, op. cit, II, 52. 
27 Ibidem, op. cit., II, 38. 
?8 Ibidem, II, 39. 

Reducerea nesensibilului la sensibil (,cazurile citante”? sau 
,;evocante" )?? este al doilea ajutor al cunoașterii sensibile. Multe 
proprietăţi sau procese interne ale obiectelor nu pot fi percepute 
direct, fie din cauza distanţei, fie din cauza acoperirii de alte 
corpuri, fie cá se produc prea repede, fie că au o acţiune prea 
puternică asupra organului de simt etc. Este aici intuitá operaţia 
logică a substitutiei ; transformată în regulă metodologică este 
folosită astăzi nu numai în cercetarea empirică, ci si în activi- 
tatea teoretică. Psihologii substituie, de exemplu, aspecte canti- 
tative fenomenului calitativ al inteligenţei, deoarece este dificil 
să-l determine direct; medicii pot hotărî asupra stării organis- 
mului, prin simpla măsurare a pulsului, sau prin analize de labo- 
rator etc. 

O altă specie de substituție o formează „cazurile íntregitoare 
sau cazurile substitutive"??, prin care Bacon anticipează, într-o 
oarecare măsură, modelarea. „Dacă anumite lucruri au pro- 
prietáti imperceptibile, atunci sînt studiate corpuri asemănă- 
toare care au aceleași proprietăţi, dar perceptibile"'?!, 

Cunoașterea evolutivă, treptată, a obiectelor sau „cazurile 
drumului” sau „cazuri călătoare şi articulate”? formează o altă 
regulă menită să înlăture erorile de observaţie. Avem de-a face 
cu o indicație dialectică ce nu trebuie trecută cu vederea, pentru 
perioada cînd începea să se constituie metoda metafizică. 


Aici se adaugă „cazurile disecante sau deşteptătoare” care exprimă 
minunata și extraordinara finețe a naturii pentru ca să miște 
şi să trezească atenţia, observaţia și cercetarea exactă”, 

Aceste cinci cazuri prerogative constituie ajutoarele simțurilor 
pentru orientare în lumea sensibilă, pregătind intervenția intelec- 
tului, care va coopera și el cu alte cazuri prerogative. Activi- 
tatea lor, concomitentă sau iterată se desfășoară, deocamdată, 
tot pe prima treaptă, contribuind la întocmirea istoriei naturale. 


Mai întîi un grup de cinci cazuri servesc la prelucrarea ,,mate- 
riilor primite de intelect și la corectarea alcătuirii rele a intelec- 
tului însuși, care are nevoie să fie deprins să asculte gi să fie 
influenţat şi pînă la urmă să fie îndepărtat și sustras de la impre- 
siile zilnice şi obişnuite. Căci orice smulge intelectul din obignuin- 


22 Ibidem, II, 40. 
30 Ibidem, II, 42. 
31 Ibidem, II, 42. 
32 Ibidem, II, 40. 
39 Ibidem, II, 43. 

tele lui netezește și niveleazá domeniul sáu pentru ca să pri- 
meascá lumina uscată și pură a ideilor"34, 


Astfel, „cazurile de conformitate sau de analogie"?5 constituie 
operaţia prin care se stabilesc asemănări și deosebiri între obiecte ; 
„cazurile singulare” arată caracterul exclusiv al unor obiecte 
care se aseamănă numai cu ele însele. Ele nu trebuie interpretate 
drept minuni ale naturii, ci trebuie reduse și cuprinse sub o formă 
sau lege fixá?9. „Cazurile deviante” exprimă excepţiile sau erorile 
naturii, cărora intelectul trebuie să le găsească o explicație, 
pentru ca omul, în activitatea lui practică, să poată readuce 
natura la cursul ei firesc3?. „Cazurile limită” sînt tot excepții, 
exprimînd obiectele intermediare care într-o clasificare își găsesc 
cu greu locul firesc într-o clasă sau alta39. Încercările de clasificare 
a plantelor și animalelor și, în general, toate clasificările si divi- 
ziunile au dovedit că Bacon intuise un deziderat dificil al acestor 
operații logice. În sfîrşit, „cazurile puterii” reprezintă cele mai 
nobile și mai perfecte opere ale civilizaţiei, făurite de mîinile 
şi spiritul omului??, Prin enuntarea cazurilor puterii, Bacon a 
vrut să exprime ideea că omul își poate fixa norme de conduită 
metodologică nu numai după modelul obiectelor naturii, ci și 
prin audiența sa la capodoperele pe care umanitatea le-a 
creat. 


Acum intelectul este pregătit pentru a-şi constitui formele sale 
în contextul delimitării proprietăţilor extrase din realitate. 
Aceste delimitări participă, în colaborare cu alte instanțe prero- 
gative, la constituirea și definirea noţiunilor, apoi a judecăților 
şi a rationamentelor. 


De pildă, cazurile izbitoare sau luminoase sau eliberate şi hotă- 
rítoare!? sînt acele instante prin care însușirea căutată se afirmă 
cu pregnantá, depășind celelalte însușiri, ea fiind diferența spe- 
cifică. Aceste instanţe relevante trebuie înscrise primele în tabele. 
Bacon a anticipat astfel, condiția relevantei factorilor între care 
trebuia să decidă metodele lui Mill, condiţie enunțată mai tirziu 
de către logicieni. 


34 Ibidem, II, 32. 
35 Ibidem, II, 27. 
36 Ibidem, II, 28. 
37 Ibidem, II, 29. 
38 Ibidem, II, 30. 
39 Ibidem, II, 31. 
40 Ibidem, II, 24. 

Cazurile ascunse sau cazurile crepuscului** contribuie la des- 
coperirea notelor generice, de multe ori umbrite de notele proprii 
foarte puternice ale obiectului. Nufpot fi definite obiectele, fárá 
descoperirea notelor generice. Vom vedea mai jos, ce loe ocupá 
definiţia în metodologia baconianá. 

Cazurile constitutive sau înmănunchiate!? alcătuiesc notele acci- 
dentale care sînt si ele de mult folos în formarea definiţiilor şi, 
mai ales, a diviziunilor. 

Dacă Aristotel enuntase, cu două mii de ani înainte, condiţiile 
logice ale definiţiei conotative prin gen proxim și diferenţă speci- 
fică, Bacon se stráduia acum să enunte procedeele materiale cu 
ajutorul cărora diferenţele specifice $i notele generice puteau 
fi descoperite și desprinse de lucrurile individuale. Deosebirea 
dintre Aristotel si Bacon este asemănătoare deosebirii dintre 
logician si gnoseolog — primul caută corectitudinea, al doilea, 
adevărul. 

Cazurile de továrdsie şi de dușmănie exprimă propoziţiile uni- 
versale, afirmative sau negative, în care subiectul este un corp 
concret, iar predicatul, însăși însușirea cercetată. 

Cu aceste instanţe se îngrădește forma căutată și ne apropiem 
de a doua etapă a explicării naturii. Aici memoria primește trei 
ajutoare preţioase pentru a face ordine definitivă în istoria natu- 
rală — acest inventar pe care Bacon nu-l voia făcut la întîm- 
plare. Este vorba de tabelele de prezență, de absenţă şi de grad. 
Prin intermediul lor se realiza scopul suprem al explicării naturii : 
cunoaşterea ,formei". 


„„Forma”, acest concept, cu rezonanţe aristotelico-scolastice, 
a constituit unul din motivele pentru care Bacon a fost socotit, 
de către unii exegeti, „ultimul dintre scolastici" și nicidecum 
inițiatorul științei moderne. Desigur, cum am arătat, rezistența 
întîrziată a scolasticii stîrnește puternice ecouri și la Bacon, 
mai ales în folosirea unor termeni și în exemplele pe care le dă. 


Însuşi Bacon și-a dat seama de caracterul învechit al acestei 
haine în care și-a prezentat ideile, considerînd-o pentru vremea 
sa necesară, „Aşa după cum împărații romani au păstrat vechile 


“1 Ibidem, II, 25. 

“ Ibidem, II, 26. 

43 Ibidem, II, 33. 

s Al. Posescu, Introducere la Noul organon, trad. rom., Editura Aca- 
demiei, 1957, p. 5. 

denumiri ale magistraturilor, dîndu-le însă altă întrebuințare, 
spre a nu zdruncina echilibrul vieţii intelectuale, trebuie să 
menţinem în filosofie vechile denumiri pentru ideile noi pe care 
încercăm să le impunem'"45. 

Justificările lui Bacon nu pot şterge totuși echivocul termenului 
însuşi de formă. Specialiştii i-au dat diverse interpretări. Această 
diversitate este îndreptățită de acceptiunile termenului, accep- 
tiuni pe care le vom desprinde si noi din paginile Noului 
organon. 

„Opera şi scopul ştiinţei constau în a descoperi forma insu- 
şirii date”46, citim şi ne amintim de Platon, dar deosebirea este, 
vorbind propriu și nu figurat, ca de la cer la pămînt, căci, dacă 
pentru Platon formele isi aveau locul în cerurile obscure ale 
metafizicii, pentru Bacon, formele sînt reale, sînt în natura 
însăși. Totuşi, chiar în privinţa originii lor, Bacon este echivoc. 
Uneori, într-adevăr, vorbește despre forme ca ipsissima res, 
alteori, ca sursă din care un lucru provine, dar alteori, le consi- 
deră „eterne şi nestrámutate, obiect al metafizicii”17. 

Ca sursă a lucrurilor, formele ne amintesc de Aristotel. La 
Stagirit, materia este acea realitate definită printr-o pură poten- 
tialitate. Ea este posibilitatea infinită a devenirii. Materia nu 
este nimic, dar poate deveni orice, iar această posibilitate infinită 
a devenirii nu este altceva decît o tendință invincibilă către 
existenţă. Pentru aceasta îi trebuie forma care o ajută să se 
transforme din nimic în orice. După cum în sine, materia este 
potentialitate pură, forma în sine este actualitate pură; unirea 
lor este necesară, inevitabilă. 'Tendinţei materiei către formă 
îi corespunde o tendinţă de sens contrar a formei către materie. 
Deci, în concepţia aristotelică, forma este exterioară obiectelor, 
este un vegmint prin care materia se actualizează. 


La Bacon, forma este inerentă lucrurilor, ea emerge din inte- 
riorul lor și este prezentă cînd lucrul corespunzátor este prezent, 
absentă cînd el este absent şi schimbătoare cînd si el se schimbă. 
Deci, deosebirea de Aristotel și de scolastici este evidentă. 


T. Kotarbinski consideră că „prin forma unui caracter obser- 
vabil dat, Bacon înţelegea textura secretă si progresul ascuns al 


155 Fr. Bacon, De dignitate et augmentis scientiarum, III, 4, apud Al. 


Posescu, op. cit, p. 5. 
45 Fr. Bacon, Noul organon, II, 1. 
47 Ibidem, II, 9. 

mișcării particulelor tuturor corpurilor înzestrate cu acest carac- 
ter, gratie acestei texturi și acestui progres ascuns““48, 


Credem că logicianul polonez confundă aici tocmai ceea ce 
Bacon ţinea să separe. Bacon a caracterizat prin conţinuturi 
diferite noțiunile de formă, proces ascuns şi structură ascunsă. 
Dacă forma se referă la naturi simple, la ceea ce este constant, 
procesul ascuns și structura ascunsă se referă la corpuri concrete, 
așa cum se întîlnesc în cursul obișnuit al naturiit?. 


O interpretare mai plauzibilă a dat-o A. Lalande care considera 
că „Bacon concepea, ca și Leibniz, un număr limitat de calităţi 
elementare, din care se compun toate lucrurile. Aceste calități, 
considerate aşa cum sînt în ele însele, nu în aspectul lor aparent 
şi relativ al simturilor noastre, iată ceea ce numea el forme''50. 
În felul acesta, Bacon poate fi considerat un precursor al „cali- 
tátilor primare” ale lui Locke. Desi el nu a dat aceeași interpre- 
tare formelor sale, putem totuși să admitem că atunci cînd spunea 
forme, el înțelegea acele proprietăţi de c natură dată nu 
poate fi deposedatá (nici chiar mintal) fără ca ea să nu inceteze 
de-â mai fi. 

Majoritatea comentatorilor au uitat însă un lucru important: 
Bacon este, în primul rînd, filosof, așa că metoda sa este subordo- 
nată concepţiei sale materialiste. De aceea, forma este generalul 


şi esentialul existente în lucruri particulare. Bacon a intuit că 
filosofia naturii niise-poate-ccupa- dt lüérurile individuale, decît 
în măsura în care înaintează de la particular la universal și la 
esenţă, la „„formă”. ,,...forma unui lucru se găsește în fiecare 
şi în toate cazurile în care lucrul însuşi trebuie găsit, altfel n-ar 
fi formá"91, E 


Acesta este și rolul celor trei tabele — să descopere generalul 
sau forma a cărei particularitate o constituie o anumită proprie- 
tate, de exemplu, să descopere mişcarea ca formă a căldurii. 

Din punct de vedere logic, acest raport dintre general și parti- 
cular se exprimă adecvat într-o definiție. Nu întîmplător, Bacon 
va declara că potrivit „primei recolte” strinsă din analiza tabe- 
lelor se poate exprima „forma sau adevărata definiție”, 


18 T. Kotarbinski, Leçons sur l'Histoire de la Logique, PWN, War- 
szawa, 1965, p. 332. 

59 Fr. Bacon, op. cit, Il, 5. 

5 A. Lalande, op. cit, pp 50—51. 

5 Fr. Bacon, op. cit., II, 20. 

Din mecanismul logic al tabelelor vom afla mecanismul însuși 
al inducției baconiene. 

În tabula presentiae, sînt consemnate cazurile în care propries 
tatea, a cărei formă este căutată, este prezentă. 

În tabula declinationis sive absentiae in proximo, sînt consem- 
nate cazuri, cit mai asemănătoare cu primele, dar din care pro- 
prietatea căutată lipseşte. 

În tabula graduum sive comparativae, sînt consemnate cazurile 
în care proprietatea prezintă diferite grade de intensitate. 

Folosind exemplul lui Bacon — a găsi forma sau definiţia 
căldurii — şi cîteva indicaţii ale lui T. Kotarbinski?, vom 
încerca o cvasi-formalizare a ceea ce înseamnă inducţie baconiană. 


Tabela prezenţei 


Notám cu a, ...,a, faptele în care prezența căldurii este 
constatată: 

a, — razele soarelui încălzesc; 

a; — flacăra este caldă; 

a — părțile interne ale animalelor vii sînt calde; 


e. eso oa |. 9 9 9 9 5» 0c] 5$. c5 c£ c5 |. $5 . c£ c5 c c5 5$ 


Tabela absentei 


Notám cu b, ..., b, fapte cît mai asemănătoare cu cele din 
tabela prezentei, dar care se caracterizeazá prin absenta cál- 
durii : 


b, — razele lunii nu încălzesc; 
b, — licárirea licuriciului nu este caldà; 
b3 — părțile interne ale plantelor nu sint calde; 


Tabela gradelor 


Notám cu c}, ...,c, faptele de creștere sau descreștere a cál- 
durii şi temperatura diferitelor corpuri. 

c; — corpurile animalelor se încălzesc în funcţie de mișcare; 

c; — căldura jăratecului creşte în măsura în care se suflă 


aer cu foalele; 
c; — nicovala se încălzește din cauza loviturilor de ciocan; 


| . e o» e o o 09 9 9 9 *? . s; * » € |. c» * . cc... 


52 T. Kotarbinski, op. cit, pp. 331—340. 

Odată întocmite tabelele, inductia intră în acţiune. Din punct 
de vedere logic, ea se bazează pe principiul eliminărilor succesive, 
pînă la separarea acelei însuşiri care să constituie forma însușirii 
date. Pentru aceasta se compară două cîte două faptele din 
fiecare tabel și din tabele diferite. De pildă, din compararea lui 
a, şi a rezultă cá nu există concomitenţă între prezența formei 
căldurii și a corpurilor cerești, deoarece se constată căldură și 
în absența lor. 

Dacă A = căldură şi B = razele soarelui, atunci se obține 
următoarea schemă de eliminare: 


(1) prezent A———— prezent B 
prezent A———————absent B 
A şi B nu sînt constant concomitente. 


Examinind procedeul eliminativ din punct de vedere al logicii 
moderne simbolice, von Wright a reușit să estimeze valoarea 
procedeului pentru problema justificării inducției și a ajuns la 
descoperirea naturii logice a inducției eliminative în general. 

Să presupunem că trebuie să stabilim că dintr-un număr n 
de ipoteze asupra proprietăţilor initial posibile ale unui fenomen x, 
numai una exprimă proprietatea care îi aparține. Pentru a o găsi, 
se procedează prin eliminare. Adică se constată că, dacă A(x) 
este posibil, atunci nu este C(x). În virtutea legii: 


(2) (p: 9—(p— 9 
se respinge implicatia: 

(3) (x) [(4x) — (C2)]. 
Analog se respinge implicatia: 

(4) (x) [(42) — (D2)] 
$i aga mai departe, de unde concluzia: 


(5) (x) [(42) — (Bx)]. 


Să ne reîntoarcem la Bacon. Pot fi comparati toti factorii 
din tabela prezentei, fárá a gási concomitenta intre forma cál- 
durii si vreunul dintre ei. În acest caz, procedeul eliminării se 
extinde la tabela absenței. Se compară acum a, cu b,, a, cu bp, 


5 G. H. von Wright, The Logical Problem of Induction, Oxford, 1965, 
cap. IV, 8 3—8 8, pp. 60—89. 

a; cu bg etc. operîndu-se eliminári potrivit altei scheme de 
eliminare. 

Astfel, din confruntarea lui b, (razele lunii nu íncálzesc) cu 
4, (razele soarelui incálzesc) rezultá cá forma cáldurii nu provine 
de la corpurile cerești, deoarece în prezenţa unora se constată 
căldură, în prezenţa altora, nu. Din confruntarea lui b, si a, 
se elimină strălucirea ca formă a căldurii, deoarece sînt străluciri 
calde si reci etc. 

Schema este următoarea: 


(6) prezent B — — — ——prezent A 
prezent B——— absent A 
.'. A si B nu sînt constant concomitente. 


Nici confruntarea celor două tabele nu este revelatorie, deoarece 
s-au eliminat toti factorii, fără a găsi forma insugirii date. Deci 
rezultatul este negativ. 


Intervenţia tabelei gradelor sugerează ideea că nu faptele» 
ci proprietăţile sau procesele ar fi capabile să reziste tentativelor 
de eliminare. Acum procedeul eliminării are un rezultat pozitiv. 
În cazul nostru, Cis Cas Ca ..., €, relevă ideea că însușirea a 
cărei particularitate o constituie căldura este mișcarea. Aceasta 
înseamnă că între cele două noţiuni este un raport de subordo- 
nare, mișcarea fiind genul, iar căldura fiind specia. 

Bacon aplică în mod corect procedeul eliminativ, de aceea, 
el acceptă rezultatul considerínd cá analiza tabelelor oferă ,, prima 
recoltă sau începutul explicării cu privire la forma căldurii, făcută 
cu îngăduinţa intelectului”, anume, oferă genul proxim si dife- 
rentele specifice ale definiției căldurii: „Căldura este o mișcare 
de extindere, împiedicată şi răspindită în părțile mai mici ale 
corpurilor. Dar extinderea este astfel modificată în sensul că 
ea se dilată în jurul ei şi are totuşi tendințe de a merge în sus. Si 
názuinta în părticele este de asemenea modificată : nu este înceată, 
ci grăbită si cu oarecare vioiciune"'54. 

Stabilirea cu ajutorul tabelelor a mișcării ca gen proxim în 
definiția formei căldurii constituie, cu toate adăugirile eronate 
şi naive ale diferenţelor specifice, triumful metodologiei induc- 
tive baconiene, bazată pe procedeul eliminărilor succesive. 

În concluzie, principalul scop al tabelelor era să definească, 
deoarece, așa cum însuși Bacon anunţase chiar la începutul 


5 Fr. Bacon, op. cit., II, 20. 

Noului organon, notiunile din vremea sa erau ,,confuze, scoase 
din lucruri în grabă, sau produse ale imaginaţiei şi rău definite''55, 

Într-un mod asemănător procedase şi Socrate, cu două mii 
de ani înainte. Pentru a construi o definiție, Socrate pregătea 
o tabelă de cazuri în care ideea de definit era prezentă și o tabelă 
de cazuri în care ea nu figura. Apoi erau efectuate, după caz, 
fie operaţia generalizării, dacă se ajungea la o extensiune prea 
îngustă, adică erau prea multe proprietăţi, fie operaţia deter- 
minării, dacă se ajungea la o extensiune prea largă, adică erau 
prea puţine proprietăți. Un exemplu dat de Xenophon: Ce este 
nedreptatea ? Se întocmesc două tabele: primul cuprinde cazuri 
de acţiuni nedrepte: a frustra pe cineva de un bine, a-l frustra de 
libertate, a-l vătăma, a-l omori etc.; în al doilea tabel se trec 
acțiunile drepte: lupta contra duşmanilor patriei, pedepsirea cri- 
minalilor, îngrijirile date unui bolnav pentru a-l vindeca, chiar 
dacă este nevoie de o operație dureroasă. 

Definiţia nedreptátii în conformitate cu unul din exemplele 
primului tabel (de ex.: a frustra pe cineva de un bine) ar fi foarte 
strimtá. De aceea, trebuie înlăturate toate diferenţele dintre 
exemple, pentru a afla ceea ce au comun, deci trebuie făcută 
o generalizare: nedreptate înseamnă să faci un rău altuia. 

Acum definiţia este prea largă, cuprinzînd și acţiunile drepte 
(de ex.: a vindeca un bolnav printr-o operaţie dureroasă). Intervine 
determinarea pentru a exclude circumstanțele justificative (a face 
rău spre a veni în ajutor, sau a pedepsi). 

Definiţia va lua forma definitivă: nedreptatea înseamnă a face 
rău prietenilor spre a le cauza daune. 

Bacon apare astfel, nu numai ca un precursor al lui Mill, ci, 
mai întîi, un urmaș al lui Socrate. Dar dacă la Socrate definirea 
noţiunilor apare ca o operaţie de sine stătătoare, la Bacon ea 
este un procedeu în cadrul metodologiei sale. Și nu definirea 
formei căldurii urmărea el, în primul rînd, ci elaborarea inducției 
amplifiante bazată pe procedeul eliminării. Condiţiile generale 
ale comparării și ale eliminării erau esenţiale și pe acestea le va 
adopta si Mill. Căci, cum vom vedea, scopul si intenţia ,,canoa- 
nelor” diferă de tendința generală a tabelelor. Mill voia să des- 
copere cauze, pe cînd Bacon voia să definească generalul, esen- 
tialul, ceea ce însoțește o natură dată. Pe de altă parte, Mill 
atribuia canoanelor” o valoare demonstrativă, atunci cînd le 
concepea după modelul silogisticii sau al algebrei. 


55 Ibidem, I, 13 si 15. 


La Bacon, tabelele au menirea să sugereze cu prudență ce 
este forma și să pună intelectul la adăpost de tentatiile divaga- 
țiilor. Ele trebuiau să pregătească dosarul, nu să judece — vorbind 
în termenii juristului Bacon. 


Alte instanţe prerogative. Poate că anticiparea canoanelor 
o fac cele două procedee cuprinse în acele insiante prerogative 
care apar pe treapta a treia a metodologiei baconiene, treaptă 
pe care ne-am și situat prin analiza mecanismului logic al tabe- 
lelor, adică prin analiza inducției eliminative. 

»... cercetînd însușirea culorii, sînt cazuri. singuratice pris- 
mele, pietrele prețioase cristalizate, care arată culori nu numai 
în ele înșile, ci şi extern, pe un perete, tot așa roua etc. sînt cazuri 
singuratice, căci ele nu au nimic comun cu culorile fixate în 
flori, în pietre colorate, în metale, în lemne etc., cu excepţia culorii. 
De aceea, conchidem uşor că culoarea nu este altceva decît o 
modificare a imaginii luminii pătrunsă și primită in obiect''56, 

T. Kotarbinski?' sesizează aici următoarea schemă, asemă- 
nătoare metodei concordantei: 


(7) Există ABCDE... 
există AB 
lipsesc CDE... 


„*. A şi B sînt constant concomitente. 


(unde A este culoarea, iar B, proprietatea luminii de a-şi modi- 
fica imaginea în anumite obiecte). 

„Tot aga, venele distincte ale albului și ale negrului in mar- 
murá şi varietatea de culoare în flori de aceleaşi specii sînt cazuri 
singuratice, căci negrul și albul din marmură, sau petele de alb. 
şi de purpur într-o garoafă, concordă în aproape toate, afară 
de însăși culoarea. De aici conchidem uşor că culoarea are puţin 
a face cu natura intrinsecă a corpului, ci atîrnă mai mult de 
aranjamentul brut și oarecum mecanic al părților. Aceste cazuri 
sînt singuratice în ce privește diferenta"'95, 

Exemplul se desfășoară după următoarea schemă, analoagă 
metodei diferenţei: 


(8) Există ABCDE... 
lipsesc A şi B 


55 Fr. Bacon, op. cit., II, 22. 
5 T. Kotarbinski, op. cit., p. 337. 
6 Fr. Bacon, op. cit., II, 22. 


există CDE... 


.". A şi B lipsesc concomitent. 


(unde A este culoarea, B, structura moleculară a corpurilor, 
iar CDE..., alte caractere ale lucrurilor comparate). 


Concluzii și comentarii. Această analiză detaliată a inten- 
tiilor şi rezultatelor lui Bacon a vizat mai multe țeluri. 


l. Am vrut să descriem atmosfera socială gi ştiinţifică de la 
începuturile timpurilor moderne, care necesita elaborarea unei 
strategii metodologice în acțiunea omului de știință de investigare 
a realității în vederea obţinerii de rezultate gnoseologice şi mate- 
riale. Două direcții metodologice s-au conturat, corespunzătoare 
celor două demersuri esenţiale ale ştiinţei: descoperirea şi demon- 
strarea, prima iniţiată de Francis Bacon şi a doua, de R. Descartes. 
Conform obiectului lucrării noastre, noi am urmărit numai prima 
direcţie. 


2. Întrucît înțelegerea contribuției lui Bacon a fost facilitată 
de prezentarea dominantelor personalităţii sale, putem emite 
ideea că metodologia descoperirii relaţiilor dintre obiecte nu este 
pur și simplu o logică aplicată. Acest înţeles i-ar da metodei o 
nuanţă apriorică de intervenţie în creaţia ştiinţifică din afară, 
ca factor extern. Desigur, logica, fiind mai stabilă decît conți- 
nutul pe care-l structurează, intervine cu formele sale, proprii 
gîndirii, dar, în creaţia științifică, ea devine atit de mlădioasă 
încît, în afara structurilor logice care pot acoperi clase largi 
de obiecte, din domenii diferite, se creează o strategie metodo- 
logică pentru fiecare domeniu de investigat. De aceea, analizind 
diferitele strategii metodologice se poate vedea amprenta celui 
sau a celora care au contribuit la elaborarea lor. Fr. Bacon este 
primul care, în domeniul metodologiei, a creat un stil, distin- 
gindu-se, nu prin ceea ce el a creat, ci mai degrabă, prin modul 
în care și-a propus să creeze, 


3. În centrul metodologiei baconiene stă inducția amplifiantă 
bazată pe procedeul eliminării. Sarcina inducției la Bacon era 
să conecteze două caracteristici: „natura” si ,jforma", printr-o 
implicatie (sau echivalență) universală. Cu alti termeni, conform 
lui von Wright5?, dacă notăm cele două caracteristici cu A si, 


5 G. H. von Wright, op. cit., pp. 61—62. 

respectiv, cu B, și dacă ele aparțin aceluiaşi obiect, 
atunci: 


(9) (x) [A(x) — B(x)] 


$i dacá cele douá caracteristici apartin unor obiecte individuale 
diferite, asezate intr-o anumitá ordine, atunci: 
> 3 


(10) (xy) 4x - Ay > B(x, y)], 


(unde F este o funcţie care determină perechi de x și y coexis- 
tenti în timp). De aceea, (9) si (10) exprimă uniformitdti de coexis- 
tentá in logica lui Bacon. 

În felul acesta, inductia baconianá conduce la două feluri de 
generalizári: corelarea universală a două proprietăţi care aparțin 
împreună la o clasă de obiecte (cf. formulei (1) din Introducere 
sau formulei (9) de mai sus); corelarea universală a două obiecte 
sau clase de obiecte, pe baza succesiunii lor (cf. formulei (3) din 
Introducere sau formulei (10) de mai sus) Vom vedea că Mill 
va merge mai departe, exprimínd generalizările inductive sub 
forma uniformitdtilor cauzale. 


4. Predilectia pentru procedeul inductiei eliminative dovedeste 
cá Bacon a considerat acest procedeu ca fiind superior procedeu- 
lui inductiei prin simplá enumerare: el conducea, in conceptia 
lui Bacon, la certitudine absolută. Nefiind preocupat de justifi- 
carea inducției amplifiante, Bacon a crezut sincer cá una din 
trăsăturile distinctive ale inducției este obţinerea certitudinii 
absolute în descoperire si, în consecinţă, problema relativității 
cunoștințelor ştiinţifice era exclusă, odată ce ele au fost obținute 
cu ajutorul metodologiei iniţiată de el. 

În conexiune cu inducția amplifiantă, termenul de „certitudine 
absolută” are trei sensuri: a) în anumite condiţii, se poate dovedi 
că o propoziţie generală obținută inductiv este singura genera- 
lizare în acord cu faptele. Dacă numărul generalizărilor ce se pot 
induce asupra unei mulțimi de fapte este n si n = l, atunci se 
obține certitudine absolută; b) obţinem, de asemenea, certitu- 
dine absolută cînd metoda inductivă este înzestrată cu premise 
din care generalizările pot fi deduse conform regulilor logice. 
Este un fapt epistemologic că legile empirice formulate prin 
generalizarea faptelor pot fi considerate certe numai în momentul 
în care au fost integrate unei teorii și deduse, în cadrul ei, din 
legi teoretice mai generale; c) aceste două sensuri nu presupun 
deloc că certitudinea ar coincide cu adevărul, Pentru aceasta 

ar trebui să se stie în plus dacă premisele de la care se pleacă 
sînt adevărate. Deci justetea unei inductii depinde de aceleași 
condiții precum justetea deductiei: să se plece de la adevăr si 
operația logică să fie corectă. Totuși, în cadrul inducției, aceste 
condiţii sînt foarte greu de satisfăcut. 


Bacon credea că procedeul eliminativ justifică stabilirea certi- 
tudinii, în toate cele trei sensuri, a relației uniforme de coexistentá 
dintre natură” și ,,formá" pentru un obiect dat. S-a dovedit 
însă că natura eliminării permite numai stabilirea cu certitudine 
a falsitátii unei (sau unor) ipoteze, nimic cu certitudine neputin- 
du-se conchide asupra adevărului unor ipoteze neeliminate$?. 
Deci procedeul eliminativ baconian poate stabili cel mult certi- 
tudinea în sensul (a). 

Am spus „cel mult”, deoarece și în acest caz trebuie îndepli- 
nită o cerinţă minimală de ordin logic: să fie posibil să se deter- 
mine că toate presupunerile generale concurente asupra domeniului 
de fapte dat, afară de una, au fost eliminate. Dacă numărul pre- 
supunerilor este infinit, atunci această condiție minimală nu 
poate fi satisfăcută. Intuind acest pericol al eliminării, Bacon a 
presupus în mod implicit că numărul proprietăţilor logic indepen- 
dente ale unui domeniu ar trebui să fie finit. El îşi sprijinea această 
presupunere pe „părerea... că este posibil să se reducă toate 
fenomenele universului la un număr limitat de combinaţii între 
elemente simple”fl. Ellis, unul dintre comentatorii de prestigiu 
ai operei baconiene, arăta că această idee este punctul central 
al sistemului lui Bacon și o numește principiul varietăţii 
limitate. 


Acest principiu se înscrie în contextul ideilor lui Bacon de 
întocmire a colecţiei complete și definite a tuturor cunoștințelor 
umane. Dar acest principiu este numai necesar, nu și suficient, 
în obţinerea generalizărilor inductive adevărate și deci pentru 
justificarea inducției. Mill va adăuga un alt principiu pentru 
construirea canoanelor inductive. lar o formă dezvoltată a prin- 
cipiului baconian a fost folosită de Keynes în scopul obţinerii 
unei probabilitáti a priori finită pentru una din ipotezele concu- 
rente asupra unei proprietăţi condiționate a unui obiect dat*?. 


% von Wright, op. cit., p. 63. 

9? Ellis, Preface la Novum Organum, în The Works of Francis Bacon, 
London, 1857, p. 28. 

9? J. M. Keynes, A Treatise on Probability, London, 1921, cap. VI, 
§ 5, p. 251. 

5. Bacon a exprimat cu pregnantá ideea că mariajul dintre 
om și natură îl poate face numai inducția. Din păcate, inducția 
baconiană era grefată pe un realism naturalist calitativ, care 
cerea ca natura, printr-un fel de gratie spontană, să se prezinte 
complexului uman, în așa fel încît uniformitățile de coexistenţă 
stabilite de el să coincidă întocmai cu conexiunile lucrurilor reale. 
Această precizare duce la înțelegerea deosebirii dintre știința 
antică şi medievală și ştiinţa modernă din secolele XVII—XIX. 
Nu în opoziţia inductie-deductie rezidă opoziţia dintre cele două 
ştiinţe, ci în „diferența dintre două maniere de a înțelege aceste 
operaţii. Dacă în știința aristotelică și scolastică ele se practicau 
pe planul logosului, care procura o ierarhie a conceptelor, gîn- 
direa modernă se desfășoară în planul naturii””68, 

Aplecarea către ontic necesita íntrebuintarea rationamentului 
ipotetico-deductiv, tratarea matematicá a experientei si apelul 
la experimentare. Bacon a avut in vedere numai al treilea aspect 
şi de aceea, unii cercetători i-au negat poate meritul de a fi 
„iniţiatorul științei moderne". Putem fi de acord cu această 
concluzie numai în înțelesul că nu este singurul întemeietor și 
profet al științei moderne. Aproape concomitent, Descartes 
enunta, după modeiul matematicii, condiţiile rationamentului 
ipotetico-deductiv, în care principiile și legile nu sînt induse 
din fapte, ci deduse din alte principii care se impun raţiunii fie 
prin evidenţa lor, fie prin faptul că au fost mai înainte demon- 
strate. Astfel, ipoteza s-a introdus în fizică fără a se deosebi, 
în principiu, dejaxiomele matematice. 

Prin înclinația și preferinţele sale, Bacon ar fi trebuit să con- 
sacre profilul ipotezei care generează din faptele ştiinţifice experi- 
mentale, adică ipoteză în sens de conjectură care trebuie veri- 
ficată prin consecințele sale. Cum a reiegit din analiza Noului 
organon, Bacon a descris numai drumul de la fapte la principii, 
pe care le considera certe, tocmai pentru că au parcurs acest 
drum. O neglijare nepermisă a ipotezei îl apropie peste ani de 
pozitivism. 


s R. Blanche, La Méthode expérimentale et la Philosophie de la Physi- 
que, Armand Colin, 1969, p. 11. 


DUBLA ORIENTARE 
A METODOLOGIEI POST-BACONIENE 


Dacá Organon-ul lui Aristotel era o logicá ce se agtepta aplicatá 
pentru a-i da științei forma demonstrativă, iar opiniei forța 
argumentării, Noul organon al lui Francis Bacon era o metodă 
care s-a născut odată cu știința experimentală modernă și a cres- 
cut odată cu ea, făcîndu-se reciproc răspunzătoare de eșecuri, 
încercînd să sărbătorească solitare, succesele. 

Organon-ul aducea în lumina rațiunii, din adîncul raţiunii, 
cele două principii ale negatiei — al tertiului exclus și al con- 
tradictiei excluse — care fundamentau consistenţa demonstra- 
tülor si dialectica opiniilor. 

Pentru Noul organon, vehicularea dintre fapte si legi, dintre 
experienţă și teorie, a impus un nou principiu, de natură meta- 
logică, deopotrivă fundamental onticului și logicului, care cerea 
întemeierea faptului si gindului — principiul raţiunii sufi- 
ciente. 

Desi acest principiu guverna dintotdeauna gíndirea și acțiunea 
umană, totuși revelarea sa explicită, de către Leibniz, va pondera 
distincția dintre demersurile rezonabile, dar de cele mai multe 
ori sterile, și demersurile îndrăznețe, dar fecunde ale științei, 
va obliga la disciplină internă metodele de descoperire. 

Conștiinţa întemeierii a prefigurat două direcţii ale cercetării 
metodologice post-baconiene. Ambele cereau ca în orice act 
euristic să se admită că ceva este dat. 

Totodată, în perioada imediat următoare lui Bacon, încep să 
se diferentieze ca incompatibile cele două scopuri ale descoperirii 
ştiinţifice, care în Noul organon păreau unite, eficienţă şi certi- 
tudine. Inductia amplifiantá prin eliminare, așa cum o concepea 

Bacon, trebuia sá ducá la bogate rezultate, pe o cale certá, din 
moment ce problema justificárii inductiei era stráiná lui Bacon. 
Metodologia ulterioară va dovedi că eficienţă și certitudine nu 
se împacă. 

Să caracterizám pe scurt cele două direcţii, în ceea ce au sem- 
nificativ pentru scopul nostru. 


Prima direcție încerca să satisfacă prescriptiile principiului 
raţiunii suficiente, conform cărora orice lucru are o cauză, și 
orice enunţ are un temei, prin deducerea a ceea ce trebuie cunos- 
cut din presupuneri admise ad-hoc, ceea ce am numi astăzi ,jipo- 
teze de lucru”. Nu adevărul acestor „ipoteze” interesa, ci funcţia 
lor de a fi temeiul consecinţelor deduse, în mod analitic, din ele. 
Chiar dacă ar fi fost false, aceasta n-ar fi împiedicat deloc ca, 
ceea ce se deducea să fie adevărat. Așa cum, de exemplu, s-ar 
spune astăzi: „Eu nu susţin că spaţiul are patru dimensiuni, 
dar îmi propun să intrebuintez o geometrie cu patru dimensiuni, 
deoarece această presupunere simplifică mult calculele”. Nu 
gradul de probabilitate al presupunerilor inițiale interesa savantul, 
ci posibilitatea de a se debarasa, la un moment dat, de aceste 
presupuneri ca de o construcţie inutilă. Pe scurt, în această 
acceptiune, termenul de ipoteză avea sensul de principiu acceptat 
într-o deducție. Descartes, Hobbes, Newton sînt primii care 
o adoptă în acest înțeles, de propoziţie nici adevărată, nici falsă. 
Ei vor fi continuaţi de A. Comte, Poincaré, Duhem si, în general, 
de pozitivişti. 

La o prudență excesivă îndeamnă acest demers metodologic, 
continuînd astfel intenţiile lui Bacon de a pune plumb aripilor 
spiritului tentat să spună mai mult decît ceea ce vede. Să fim 
siguri că am mers pe o cale corectă, din punct de vedere logic, 
chiar dacă vom obţine mai puțin. 

Consecința acestor cerințe era o ştiinţă capabilă să cunoască, 
nu să înțeleagă: a constata ceea ce este și ceea ce a fost, apoi 
a descoperi, prin metode sigure și încercate, legitátile necesare 
dintre fenomene, în așa fel ca, pe baza acestor legi, să se prevadă 
ce va fi, în funcţie de ceea ce este: ,,Savoir c'est Prévoir". Pre- 
viziunea este scopul ultim al stiintei, iar posibilitatea de verifi- 
care este prima sa exigentá, restul este metafizicá. 


A doua directie considera presupunerile enuntate pe baza unui 
domeniu de fapte tinta însăși a cercetării. Ele trebuia să fie 
dovedite fie adevărate fie false, după ce au fost liber concepute. 

Mai bine erori succesive, dar care să ducă, în cele din urmă la 
structura intimă a corpurilor, sau la raporturile lor cauzale, prin 
întreaga activitate creatoare a savantului de infirmare sau con- 
firmare pe temeiul faptelor, decît prudenţă excesivă, dar sterilă. 
Adevărul trebuie imaginat pentru a putea fi găsit mai ușor, 
chiar dacă nu se procedează pe o cale certă. 

Metodele pentru descoperirea relaţiilor dintre fenomene s-au 
dezvoltat mult timp sub semnul acestei concepții. 

În jurul anului 1750, fizicianul Lesage, corespondent al Acade- 
miei de Ştiinţe, predind la Geneva, scria pentru Enciclopedie 
un articol: ,,Hypothés", care n-a fost terminat. Notele destinate 
acestui articol au fost publicate abia în 1813 de Prévost (din 
Geneva) si ele arată concepţia lui Lesage, după care metoda 
esenţială de decidere asupra ipotezelor este metoda excluziunii 
care devine din Exclusiones et rejectiones debitae a lui Bacon și 
din Tabula absentiae in proximo. Lesage a enuntat $i o teorie 
asupra principiului inducției, referitor la unicitatea efectului 
unei cauze date şi la unicitatea cauzei unui cfect datl. 


Dugald-Stewart şi-a publicat cele trei volume din Elements 
of the Philosophy of the Human Mind între anii 1792—1827, 
în care a prezentat o interesantă teorie a științei, multă vreme 
apreciată. Ideea sa că inducția este în esenţă cauzală a fost 
reluată si postulată de J. St. Mill pentru metodele sale. Chiar 
dacă descoperirea cauzelor conține o doză apreciabilă de eroare, 
totuși numai prin prudenţă extremă știința nu poate progresa. 
„Utilitatea ipotezelor, scria el, nu se relevă numai în cazurile 
cînd ele sînt confirmate prin cercetări ulterioare, ci si in cazul 
cînd teoriile au înșelat complet speranţele creatorilor lor". 

Secolul al XIX-lea a consfințit de fapt, elaborarea metodelor 
pentru descoperirea relaţiilor dintre fenomene. Herschel, Whewell 
şi Stuart Mill pot fi deopotrivă brevetati ca inventatori ai acestor 
metode. 


Herschel. În anul 1830 apărea „un admirabil comentariu 
la Noul organon”, cum a numit Whewell cartea lui John Herschel, 
A Preliminary Discourse on the Study of Natural Philosophy. 
Fiul marelui astronom care a descoperit planeta Uranus, el 
însuși astronom, fizician, chimist, s-a interesat deopotrivă de 


1 Apud A. Lalande, Les Théories de l'Induction et de PExperimentation, 
Paris, 1928, cap. VIII, § 4. 
? [bidem, 8 5. 

sensul dezvoltării științelor naturii, precum și de scopul lor: 
descoperirea cauzelor eficiente. Dacă Bacon se interesase de 
uniformităţile de coexistentd („natura” si „forma”), Herschel va 
fi preocupat de uniformitátile de succesiune cronologică (,,cauza" 
şi ,efectul"). 

Discursul lui Herschel conţine, într-o manieră mai puţin sche- 
matică si mai concretă, metodele lui Mill, diferența dintre ei 
fiind aceea dintre tehnician şi teoretician: Herschel dă sfaturi 
pentru cercetarea practică a fenomenelor, Mill propune o teorie 
a metodelor?. 

În general, Herschel concepe două etape ale actului inductiv. 
Prima se referă la descoperirea cauzelor particulare, a legilor 
mai puţin generale si la verificarea lor. A doua etapă se referă 
la faptele generale, la legile propriu-zise și la cauze. 

Trei demersuri succesive caracterizează prima etapă: (a) obser- 
vatii multiple si generalizarea lor inductivă; (b) enuntarea unei 
ipoteze; (c) combinarea dintre (a) si (b) și punerea de acord a 
ipotezei cu faptele de observatie. 

Pentru a doua etapă Herschel enunţă nouă reguli, pe care le 
vom prezenta mai jos, dîndu-le totodată aproximativa noastră 
interpretare. 

Herschel a definit, sau mai bine zis, a descris relaţia de cauza- 
litate prin cinci trăsături: 1) O conexiune invariabilă și, mai 
ales, o invariabilá antecedentá a cauzei gi o invariabilă consec- 
ventá a efectului, atîta timp cit unele circumstanţe nu intervin 
să o distrugă; 2) O absență constantă a efectului în absenţa 
cauzei, dacă nu intervin alte cauze capabile să producă acelaşi 
rezultat; 3) O creștere sau descregtere a efectului, proporționale 
cu variaţia cantitativă a cauzei; 4) Un raport al efectului cu cauza 
în toate cazurile în care nu există nimic care să-l împiedice; 
5) Suprimarea efectului prin suprimarea cauzei. 

Rezultă din această enumerare că, în toate cazurile, cauza este 
ceva (substanţă, eveniment, forță etc.) care acţionează generínd. 
Aceasta este o trăsătură distinctivă, dar descoperirea ei este 
îngreuiată de concurența cauzelor opuse, care diminuează sau 


3 Deoarece nu am avut la dispoziție operele originale ale lui Herschel, am 
apelat la A. Lalande, op. cit, cap. VIII, $6; T. Kotarbinski, 
Legons sur l'Histoire de la Logique, Warszawa, 1965, pp. 341—349; R. Lec- 
lereq, Traité de la Méthode scientifique, Dunod, Paris, 1964, 3.8.; A. Du- 
mitriu, Istoria logicii, Editura didactică si pedagogică, București, 1969, 
pp. 506—507. 

anihileazá actiunea ei, de pluralitatea cauzelor, dc complexitatea 
efectelor. 

Cauzele pot fi descoperite prin acţiunea îndrăzneață, dar con- 
dusă metodic, a savantului. De aceea, Herschel construiește o 
metodologie a descoperirii cauzelor unei anumite categorii de 
fapte, metodologie pe care o sintetizează în nouă reguli*. 


I „Dacă într-un grup de fapte se găsește unul care nu pre- 
zintă o particularitate dată sau care prezintă o particularitate 
opusă celei date, atunci acest fapt nu poate fi cauza căutată”, 

Să exprimăm sensul acestei reguli cu ajutorul literelor. Consi- 
derăm o mulțime (finită) A de fapte; fie a, un fapt dat căruia 
i se cercetează cauza în cadrul mulțimii (finite) de fapte ante- 
rioare B; dacă a, se produce fără să fi fost precedat de b, (de 
ex.), atunci bı nu este cauza lui a,. 

Herschel rationeazá după următorul modus ponens: 

(1) Dacă, în anumite exemple, cînd b, nu se produce, a, se pro- 
duce, atunci b, nu este cauza lui a,; 
Dar b, nu s-a produs şi a, s-a produs; 
„*. b, nu este cauza lui aa. 

Confuzia dintre condiţii si cauze este prezentă la Herschel, 
de aceea el nu-și dă seama cá prin acest raționament nu respin- 
gem o presupusă cauză, ci numai o presupusă condiție necesară, 
deoarece absența ei, care este proprietatea distinctivă a condiţiei 
necesare, nu a dus la absenţa efectului. 

Propunem să numim regula I a lui Herschel, Regula eliminării 
condiţiilor necesare iniţial posibile. 


II „O circumstantá care reproduce toate faptele poate fi cauza 
care se caută sau cel puţin un efect colateral al cauzei însăși. 
Dacă această coincidenţă este singura pe care o prezintă aceste 
fapte, atunci această posibilitate devine certitudine. Dacă ele 
oferă mai mult de o coincidenţă, atunci avem de-a face cu cauze 
concurente”. 

Este exprimată prin această regulă una din schemele de uni- 
citate ale lui Bacon: 

(2) Există mai multe mulțimi de fapte: ABCDE, ABDEF, 
ABCFG; 
A şi B sînt constant concomitente ; 
„*. între A si B există legătură cauzală. 


1J. Herschel, A Preliminary Discourse on the Study of Natural Philo- 
sophy, $8 146—158, apud. T. Kotarbinski, op. cit, pp. 343—348. 

Asemănător se poate rationa dacă A este concomitent cu 
BC etc. 


Conform notatiei folosite la regula I: fie o mulțime (finită) 
de fapte determinate A și fie a, un fapt determinat dat. Dacă 
printre faptele mulțimii (finite) B se găsește b, care este prezent 
cînd a, este prezent, atunci b, este cauza lui a,. 

Dacă în B se găsesc b, și b, care sînt prezenţi cînd a, este pre- 
zent, atunci b,b, formează cauza lui a4. Şi asa mai departe. Her- 
schel rationeazá după următorul ponendo-ponens : 


(3) Dacă, în condiţii cît mai diferite, cînd b, este prezent, a, este 
prezent, atunci b, este cauza lui a,; 
Dar b, şi a, sînt concomitenti ; 
b, este cauza lui a. 


Aceeaşi schemă și pentru bb, etc. Este anticipată aici metoda 
concordantei a lui Mill. Propunem să numim regula II a lui 
Herschel, Regula concordantei. 


III „Nu se poate nega existența unei cauze care rezultă pe 
baza unor analogii puternice, chiar dacă nu sîntem siguri că ea 
produce efectul său și chiar dacă nu putem concepe existența 
ei, în exemplele date”, 

Herschel dă următorul exemplu, pentru a se face înțeles: 
Lumina puternică a soarelui depune mărturie, în virtutea tuturor 
analogiilor, despre căldura intensă a soarelui. Admitem aceasta, 
deşi nu ştim care este mecanismul propriu-zis al producerii căl- 
durii. 

Este aici un caz tipic de explicaţie prin analogie. Dar admiterea 
unei legături cauzale pe baza analogiei este puțin probabilă. 


Numim regula III, Regula explicatiei analogice. 


IV „Faptele contrare sau opuse sînt tot atît de instructive 
pentru descoperirea cauzelor, precum sînt cele favorabile”. 

Iată exemplul lui Herschel: În aerul obișnuit un clopot face 
zgomot, dar în aerul privat de oxigen, zgomotul se atenuează. 
Acest al doilea fapt este tot așa de important ca şi primul pentru 
stabilirea legăturii cauzale. 

Sîntem tentaţi să vedem în această regulă anticiparea metodei 
combinate a lui Mill. În realitate, această regulă nu ajută la 
descoperirea cauzei unice sau a condiţiei suficiente și necesare, 
ci dă numai o directivă generală foarte utilă pentru a întări 

probabilitatea alegerii unui factor drept cauzá, atunci cind nu 
numai aparitia, ci si disparitia sa este relevantá pentru efect. 


Vom numi regula IV, Regula codisparitiei relevante. 


V ,Se determiná adesea cauzele foarte sensibile dispunind 
faptele dupá ordinea intensitátii in care unele circumstante se 
manifestă”. 


De exemplu, din corespondența între pragurile sunetului și 
viteza vibratiilor care se succed, conchidem că perceperea notelor 
muzicale mai mult sau mai puțin înalte are la origine viteza 
diferită a vibraţiilor transmise urechii. 


Avem de-a face tot cu o simplă regulă metodologică de ordin 
practic, foarte utilă, care amintește de tabela gradelor a lui Bacon, 
dar care nu are aceeași importanță. 

; P t 


Vom numi regula (V), Regula gradelor relevante. 


VI ,Se poate face adesea sá dispará exceptiile, indepártind 
cauzele contrare sau tinind cont de acţiunea lor". 

Este tot o regulă practică utilă, deoarece atrage atenţia asupra 
excepțiilor care pot, fie să modifice o presupusă ipoteză asupra 
unei legături cauzale, fie o pot respinge. Această regulă nu are 
însă echivalent nici la Bacon, nici la Mill şi decurge din accep- 
tiunea pe care Herschel o dă conceptului de legătură cauzală. 


Vom numi regula VI, Regula excepțiilor relevante. 


VII „Dacă putem găsi sau putem produce două fapte care 
coincid exact în toate punctele, afară de unul..., producerea 
sau neproducerea fenomenului va dovedi dacă ea este sau nu 
singura cauză...” 


Este exprimată prin această regulă cealaltă schemă de unici- 
tate a lui Bacon: 


(4) Există ABCDE...; 
A și B lipsesc concomitent; 
Există CDE...; 


între A şi B există legătură cauzală. 


Conform notaţiei folosită la regulile I si II: fie o mulțime 
(finită) de fapte determinate A și fie a, un fapt determinat dat. 
Dacă mulțimea (finită) B de fapte determinate conţine aceleași 
fapte ca A, cu excepţia lui b, şi dacă, atunci cînd a, este absent 
și b, este absent, atunci b, este cauza lui a,. 

Herschel rationeazá dupá urmátorul modus ponendo-ponens : 


(5) Dacă, în anumite exemple, cînd a, a fost absent, b, a fost 
de asemenea absent — celelalte condiţii rămînind neschim- 
bate — atunci b, este cauza lui aj; 

Dar b, şi a4 lipsesc concomitent ; 
.". b, este cauza lui a. 


În realitate, cu ajutorul acestei scheme nu aflăm cauza unui 
fapt dat, ci numai condiţia lui suficientă, adică una din cauzele 
posibile, deoarece aceasta a fost absentă cînd consecința necesară 
dată (aj) a fost absentă. Celelalte condiţii initial presupuse sînt 
eliminate deoarece sînt prezente cînd a, este absent. 

Vom numi regula VII, regula unicităţii condiţiei suficiente. 


VIII „Dacă nu se poate realiza dispariția completă a circum- 
stantei presupusă initial drept cauză, trebuie să se caute cazuri 
în care ea prezintă mari diferențe în maniera sa de acțiune”. 

Kotarbinski este de părere că, sub această formă, acest enunț 
este repetarea aproape cxactá a regulei V 5. Totuși, această regulă 
se referă la înmulțirea exemplelor, din domenii cît mai diferite, 
dacă ele s-au dovedit insuficiente pentru eliminarea cauzei inițial 
presupusă. Dacă, astfel verificată, cauza rezistă, atunci gradul 
său de probabilitate crește. Ea este, de asemenea, o regulă prac- 
tică, dar greu de satisfăcut. De obicei, savantul este el însuși 
interesat să treacă ipoteza sa asupra legăturii cauzale prin focul 
tuturor situaţiilor pe care le cunoaște. Noi situaţii apar, uneori, 
după un timp îndelungat. 

Propunem să numim regula VIII, Regula varietdtii exemplelor. 


"IX „Cînd fenomenele sînt complicate, fiind produsul mai 
multor cauze... concordante... pot fi cu ușurință simplificate. 
Se poate izola efectul celor care sînt cunoscute... și se poate 
reduce fenomenul la un fel de rezid căruia trebuie să i se caute 
explicația. Regula acţionează în stadiile avansate ale științei”. 

Recunoaștem ușor în această regulă viitoarea metodă a rezi- 
duurilor enunțată de Mill. De aceea, vom numi regula IX, Regula 
reziduurilor. Același caracter practic i-a fost atribuit de către 
Herschel. Ea înseamnă deprinderea fructuoasă de a examina 
rămășițele reacţiilor chimice din laboratoare. Herschel citează 
şi recomandă exemplul lui Glauber, care examina cu grijă ceea 
ce alții aruncau. 


5 T. Kotarbiuski, op. cit., p. 347. 

Regulile lui Herschel sînt cu atit mai valoroase pentru meto- 
dologia științei cu cit ele au fost enunțate de un om de știință, 
care a dovedit că procedeele folosite în descoperirea științifică 
nu sînt postulate a priori ale oamenilor din cabinete, străini 
de mișcarea, reală a cunoașterii, ci reflectă cu adevărat demer- 
surile gîndirii și acţiunii. De aceea, el a făcut elogiul savantului, 
arătînd că pe terenul euristicului se încrucişează valoarea inex- 
tricabilă a regulilor metodice si logice, cu complexitatea și inven- 
tivitatea celui care descoperă. Aceleași reguli pot da rezultate 
mai bune în mîinile savantului îndrăzneţ care este pregătit să 
sesizeze faptele spontane, neașteptate și să le încadreze alături 
de celelalte cunoștințe. În această privință, Herschel a emis o 
lege care a fost reformulată astăzi de G. Polya: „„Inducţiile cele 
mai solide sînt cele în care verificările vin spontan conștiinței, 
din sursele cele mai neașteptate”. 

Léon Brunschvicg arată că Herschel a intenționat ca această 
metodologie suplă, dependentă de aptitudinile savantului care 
procedează prin compararea diverselor cazuri, să realizeze două 
lucruri: 1) să descopere o cauză reală și modul său de acţiune 
pentru redarea completă a rațiunii faptelor; 2) să stabileasră 
o lege abstractă prin care să se arate că două fenomene generale 
sînt invariabil legate între ele, în asa fel încît, dacă s-ar cunoaşte 
unul, s-ar găsi si celălalt”. 

Astfel, Herschel a fost primul care a făcut distincţie între 
planul real și planul epistemic al legăturilor cauzale. Descope- 
rirea cauzalitátii duce la înțelegerea modului de acţiune a feno- 
menelor realităţii si la stabilirea legăturii invariabile dintre 
cauză si efect, ceea ce devine, in plan epistemic, o regulă meto- 
dologică a explicării sau a descoperirii. 

Se resimte, totuși, la Herschel, lipsa înțelegerii raportului dintre 
cauză şi condiţii (necesare sau/şi suficiente), mai ales, în rolul 
acordat regulilor de descoperire a cauzelor, cînd, de fapt, așa cum 
el le-a conceput, și, așa cum am precizat și noi mai sus, ele puteau 
cel mult să elimine sau să releveze condiţii suficiente sau necesare. 

Herschel și-a descoperit regulile întrebuințate în mod spontan 
de Charles Wells în experienţele pe care acesta le-a efectuat 
pentru a explica de unde provine roua. 


€ Herschel, Preliminary Discourse,$ 180, apud R. Leclercq, Traité 
de la méthode scientifique, Dunod, Paris, 1964, 3.8. 
"L. Brunschvicg, L'expérience humaine et la causalité physique, 


Paris, Félix Alcan, 1922, p. 78. 

Nici logician, nici metodolog, ci medic, acesta a publicat, in 
1814, o carte despre rouă, care ocupă un loc important în isto- 
ria metodelor pentru descoperirea relaţiilor dintre fenomene. 

Cartea lui Wells constituie și pentru noi un veritabil exemplu 
pentru ideea că relaţiile dintre fenomene nu pot fi descoperite 
prin cîteva procedee izolate, ci necesită constituirea unei strategii 
metodologice ample, în cadrul căreia metodele inductive sînt 
numai un element, desigur, foarte important. 

În ceea ce-l priveşte pe Wells, mai întîi, el a făcut o serie de 
observaţii, prin care a măsurat temperatura corpurilor pe care se 
depunea roua si a aerului ambiant. Pe baza acestor observaţii 
a emis ipoteza că roua se depune pe corpurile care sînt mai reci 
decît aerul din jurul lor. În sprijinul acestei ipoteze veneau o 
serie de fapte analoage : umiditatea care se depune pe suprafaţa 
interioară a ferestrelor, deoarece temperatura exterioară coboară 
brusc; aburirea unei sticle ce contine un lichid mai rece decît 
aerul etc. 

Apoi, Wells și-a întărit ipoteza dîndu-i un caracter eliminativ 
şi studiind cazurile cînd roua nu apare. Aici au fost aplicate 
regulile inductive, înainte de a le enunta Herschel. De pildă, 
un exemplu de aplicare a regulei (1), Regula eliminării condiţiilor 
necesare iniţial posibile, îl constituie respingerea tezei după care 
roua ar „cădea” din cer, arătînd că ea se depune și pe suprafaţa 
interioară a corpurilor. Astfel, sînt cercetate pe rînd toate cazurile 
în care fenomenul de rouă este prezent, absent, apare şi dispare, 
variază cantitativ în funcţie de alt fenomen, anume, răcirea 
aerului. 


W. Whewell. Necesitatea științei de a descoperi cauzele si 
condiţiile de producere a fenomenelor a arătat un alt scop al sti- 
intei. Dincolo de prezicerea fenomenelor, scopul științei este să 
le explice, pentru a le face inteligibile. Curiozitatea savantului 
nu poate fi satisfăcută prin simpla cunoaștere a legilor. El vrea 
să înțeleagă de ce lucrurile și fenomenele sînt într-un anumit fel 
şi nu altfel. 

Chiar Bacon atribuise ştiinţei scopul explicării naturii şi o do- 
tase cu metoda necesară. Dar, cum am arătat, Bacon pretindea 
metodei să fie un instrument care să aducă din afară savantului 
un ansamblu de precepte a căror aplicare mecanică i-ar fi asigu- 
rat succesul. 

Multă vreme această orientare a metodei științifice a trans- 
format regulile metodei într-un ansamblu de procedee tehnice, 


58 


de reţete codificate și transmisibile „din mînă în mînă” ca un 
instrument eficace în apariţia de idei noi şi fecunde pentru expli- 
carea naturii. 

Treptat s-a făcut simțită o nouă atitudine, care a culminat, 
la jumătatea secolului al XIX-lea, cu W. Whewell (1794—1866). 
Opera sa contine multe detalii interesante pentru istoria metode- 
lor inductive: sînt indicate regulile generale pentru întrebuin- 
tarea procedeelor matematice ín științele experimentale, rolul 
director al ipotezelor, rolul continuității în cunoaștere etc. Es- 
te imposibil de enumerat totul. Ne vom interesa de ideile sale 
legate de metodele inductive. 

Cum să se dezvolte, în același timp, scrupulul critic și fecundi- 
tatea inventivă, spiritul de rigoare cu spiritul de aventură a 
gîndirii în descoperirea ştiinţifică? — iată ce la preocupat în 
esență pe Whewell. De aceea, el va înţelege prin metodă „o ap- 
titudine internă a subiectului capabil să-și impună o bună disci- 
plină intelectuală și să adopte un anumit stil (s.n.) în demersurile 
gîndirii sale”. 

Dar Whewell era puternic influențat de idealismul transcenden- 
tal kantian. Rolul pe care îl acorda el subiectului nu era acela 
de a construi concepte și idei pe baza faptelor reale, ci de a le 
inventa pentru a lega faptele între ele. 

Whewell numește ,,colligation" operaţia prin care faptele sînt 
unite printr-o idee, dar la el ceea ce este obiectiv este construit 
cu ajutorul intelectului și toate ideile servesc la construirea lui 
epistemică. Desigur, progresul științei se datorește, în mare mă- 
sură, faptului că subiectul cunoaşterii un realizează numai suma 
faptelor culese direct din realitate, ci le face să apară dintr-un 
unghi nou, unghiul generalitátii. De aceea, subiectul este cel care 
adaugă ceva în plus faptelor, pentru ca adevărul să fie construcție, 
nu pură oglindire. Sublinierea rolului activ al subiectului în cunoaș- 
tere este de influență kantiană și trebuie apreciată favorabil, 
pînă la un punct, căci, dacă pentru Kant intelectul integrează 
in categorii proprii ceea ce sensibilitatea i-a predat deja, inca- 
drat în forme specifice, la Whewell, intelectul construiește chiar 
onticul. Nu realul își pune amprenta pe subiectiv, ci invers. Idea- 
lismul său subiectiv este evident. 

Whewell se reabilitează, totuși, prin respingerea apriorismului : 
formele gîndirii nu sînt a priori, ci ele variază odată cu creșterea 


* R. Blanche, La Méthode expérimentale et la Philosophie de la Physique, 
Armand Colin, 1969, p. 151. 

numărului de informații pe care ni le dau observaţia $i expe- 
rienta. 

În ceea ce privește concepţia sa metodologicá, Whewell și-a 
propus să elaboreze o teorie filosofică a descoperirii ştiinţifice, 
studiind, pentru aceasta, istoria ştiinţelor. Din istorie îşi va 
extrage el argumente pentru a susține ideea unei logici inductive 
înțeleasă într-un sens nou, singura dotată, după el, cu virtute 
euristică?. Nu este vorba de o logică inductivă în sens traditio- 
nal, ci de procedeul liberei ipoteze, controlată de consecinţele 
sale experimentale. 

Privită analitic, metoda inducției cuprinde mai multe metode 
speciale aplicabile cantităţii, cum ar fi:10 


a) Metoda curbelor — care reprezintă grafic, printr-o curbă, 
rezultatele observaţiei experimentale, ale cărei ordonate sînt 
cantităţile observate, iar cantitatea de care depinde schimbarea 
reprezentînd abscisa. 

b) Metoda unui număr mare de observaţii, prin care se poate 
obţine o medie reală. 

c) Metoda celor mai mici pătrate: se prezintă sub formă de 
pătrat abaterile fiecărui termen mediu, în raport cu toate cazurile 
seriei; media cea mai probabilă este aceea a cărei sumă a pătratelor 
este minimă. 

d) Metoda reziduurilor. 


Metodele propriu-zise ale inducției sînt bazate pe asemănare 
şi ele sînt următoarele: 


a) Legea continuității: o cantitate nu poate să treacă brusc 
de la un grad la altul, fără să treacă prin toate gradele inter- 
mediare ; 

b) Metoda gradatiei, prin care se stabilește diferența canti- 
tativá dintre lucruri ; 

c) Metoda clasificării naturale, care trebuie făcută luînd în 
considerare asemănările cele mai importante. 


Privită sintetic, metoda de descoperire a lui Whewell cuprin- 
de două procese inverse, dar complementare, pe care însuși 


? Chiar titlurile scrierilor divulgă această intenţie a lui W. Whewell: History 
of the Inductive Sciences, From the Earliest to the Present Time (3 volume), London, 
1837 si Philosophy of the Inductive Sciences, Founded u pon Their History, London, 
1840. Mai tirziu, el le-a prezentat în trei părţi cu titluri separate. 

9 Apud A. Dumitriu, op. cit, pp. 507—508. 

Bacon le intuise, dar din care numai pe primul il analizase. La 
Whewell, cele două procese inverse sint unul de esenţă inductivă, 
celălalt, de esentáfdeductivà. Primul conduce de la fapte singu- 
lare la legi inductive, al doilea extrage fapte din legi. Acesta este 
privit drept justificarea ,,saltului inductiv” făcut în primul pro- 
ces. Elementul logic al inducției este astfel, deductia. Deci, inducția 
şi deductia se completează, nu se dezvoltă paralel ca la Bacon și 
Stuart Mill, prin această completare fiind pusă și problema jus- 
îificării inducției. 

Să presupunem că avem o mulțime de fapte particulare și cău- 
tám „legea” lor, adică o propoziţie din care aceste fapte sint 
deductibile. Această lege ar fi o idee despre fapte particulare 
— faptele o generează pentru ca la rîndul lor să poată fi deduse 
din ea. „„Inventarea”, căci Whewell crede că ideea va fiinventată și 
nu indusă, nu se face ,,mecanic", ci ea este rezultatul ghicirii diba- 
ce, condusă de „intuiţia ştiinţifică”!!. Îndată ce o lege a fost 
»ghicitá", noi putem testa rezultatul ghicirii prin încercarea de a 
deduce faptele date din lege. Dacă deducerea poate fi obţinută di- 
rect, atunci presupunerea că legea aparține naturii este verificată!?, 

Ideile astfel obţinute se constituie în doctrine sau teorii. Anali- 
za acestor teorii și ierarhizarea lor în asa fel încît concluziile pot 
fi distinct si clar văzute, intră în atribuţiile logicii inductive. 
„Tabelele inductive”I5, prin care logica inductivă își exercită 
această funcţie, sînt tabele care dau o ierarhie a propozitiilor, 
începînd cu cele factuale și ajungînd, prin ele, la legi din ce în ce 
mai generale. Fiecare pas ascendent este „un salt care se petrece 
în cadrul metodei"!5, adică o propoziţie mai generală nu este 
deductibilă din unele mai puţin generale, deoarece numai paşii 
descendenţi formează un lant de deductii succesive. 

Aceste deductii, spune Whewcll „sînt criteriul adevărului 
inductiv, în același sens în care demonstrația silogistică este 
criteriul adevărului necesar''15. Propoziţiile generale sînt ast- 
fel descoperite prin inducţie si dovedite prin deducție. 

Cum remarcă von Wright, „dacă prin justificarea inducției 
înţelegem o dovadă că din propoziţia indusă urmează faptele pe 


u W, Whewell, Novum Organum Renovatum, London, 1858, p. 64. Ideea 
va apare si la chimistul german Justus Liebig, Induktion und Deduktion, 
Munich, 1865, p. 20. 

1? Ibidem, p. 103. 

3 Ibidem, pp. 100—105. 
14 [bidem, p. 114. 
15 Ibidem, p. 115. 

baza cărora inducția însăși a fost făcută, atunci schema unei 
logici inductive schitatá de Whewell ne înzestrează cu justifica- 
rea cáutatá"'!s, 

Dacă, însă, prin justificarea inducției înțelegem o dovadă că 
propoziția generală la care inducția a condus este adevărată, 
atunci logica lui Whewell nu justifică inducerea, deoarece, dacă 
descoperirea legii se realizează inductiv, atunci trebuie să fie 
posibil să se deducă din ea și alte fapte decit cele inițiale, chiar 
fapte contradictorii. 

Deci, chestiunea dacă Whewell a rezolvat problema justificări: 
deductiei primește fie un răspuns pozitiv, fie unul negativ, în 
funcţie de felul „„justificării” pe care-l avem în vedere. 

Încercînd să renoveze Noul organon, Whewell a vrut să supli- 
nească limitele inducției eliminative, printr-o inducție prin sim- 
plă enumerare, considerată de Bacon periculoasă deoarece numărul 
instanţelor care verifică nu poate respinge posibilitatea unui caz 
contrazicător. Deși opuse ca operaţie logică, totuși, cum vom avea 
ocazia să mai constatăm, cele două procedee inductive — elimi- 
nativ și enumerativ — aduc servicii importante în actul euristic. 

Contribuţia lui Whewell, cu toate inconsecventele sale filosofice 
şi limitele sale logice, a relevat, totuși, că examinarea unor cazuri 
cit mai diferite din domenii variate este uneori suficientă pentru 
stabilirea unei generalizări ferme. Este ceea ce Herschel intuise 
în regula (8), numită de noi Regula varietátii exemplelor. Logica 
tradițională a transformat contribuţia lui Whewell în Metoda 
concordantei variate, atribuindu-i funcţia de verificare a ipoteze- 
lor. 


0 C. HE. von Wright, The Logical Problem of Induction, Oxford, 1965, 
p. 59. 


Elaborarea 
metodelor inductive 


PARTEA A DOUA 


JOHN STUART MILL 
ȘI SPIRITUL CRITIC MODERN 


Succesul lui Mill. System of Logic! obţine, la jumătatea secolului 
trecut, un succes răsunător. Anglia consemnează Sistemul drept 
o carte clasică prin excelență ; programele de logică din universi- 
táti îl iau drept model; însuși Stanley Jevons îl predă la Univer- 
sitatea din Londra, timp de zece ani, iar A.- H. Killik, profesor 
la Universitatea din Durham, întocmește, în 1870, un rezumat, 
care era la a 13-a ediţie înainte de sfîrșitul secolului?, 

Condiţiile care au favorizat succesul sînt din "domenii diferite. 
Mai întîi, au fost condiţii sociale si ideologice. Anglia acelei epoci 
vedea în conservatorismul politic și religios un principal obstacol 
în calea progresului social. Conservatorismul își alesese ca ideolo- 
gie apriorismul și raționalismul kantian, o încercare fără durată 
în Anglia empirismului și a cunoaşterii utilitare. Pozitivismul lui 
A. Comte putea răspunde mai bine acestui blazon inaugurat de 
Fr. Bacon și J. Locke, iar radicalismul filosofic, doctrina politică 
şi filosofică a şcolii utilitare, condusă de Bentham si St. Mill, 
n-a întîrziat să şi-l înrudească. O logică empiristă, opusă celor 
rationaliste, create de Hamilton si Whewell, se cerea imperios. 

Apoi, la succesul sáu a contribuit însuși Mill. Din descrierile 
contemporanilor rezultă că el era un om de acţiune. Îmbina 
fără cusur activitatea politică si socială — a luptat pentru drep- 
tul femeilor la vot — cu reflectia filosofică. 

System of Logic dezvăluie, prin paginile sale, calitățile intelec- 
tuale si morale ale autorului: buna-credintá, dragostea de adevăr, 


1J. St. Mill, A System of Logic, London, 1843. 
2 A. Lalande, Les Théorie de l'Induction et de l'Expérimentation, Paris, 
1929, cap. 9, p. 172. 

dorinta de a fi util semenilor. Pozitivismul îl ajuta să țină contac- 
tul cu realitatea, să vadă lucrurile așa cum sînt. Așa se explică 
ideile bogate în detalii si neașteptatele asociaţii pe care cartea 
le contine. 

Pe de altă parte, empirismul și nominalismul l-au îndepărtat 
de rigurozitate. Unele din ideile sale cu greu se împacă; echivocul 
şi contradictia au culcuguri confortabile chiar în capitolele închi- 
nate inducției. Lucien Bonnot, logicianul autodidact, explica 
succesul lui Mill tocmai prin zncoerenta sistemului sáu care îi 
conferea, în același timp, „mare suplete în adaptare și aparenţa 
validității”. 

Ínsufletiti şi dornici a-i aplauda succesul n-au fost, totuși, 
toți contemporanii lui Mill. Sînt cunoscute opoziția fermă a lui 
W. Whewell care se îndoia că savanții ar putea descoperi ceva 
cu ajutorul ,,canoanelor"., ironiile lui F. H. Bradley*, sau glu- 
mele psihologului englez Charles Mercier care, în cartea sa 
Causation and Belief, s-a amuzat copios prezentînd exemple de 
pseudo-aplicare a metodelor lui Mills. 

Treptat, entuziasmul initial a început să se tempereze, fiind 
înlocuit cu spiritul critic modern. Metodele sale inductive consti- 
tuie o permanentă prezență în preocupările de elaborare a meto- 
dologiei descoperirii stiintifice. 

Aceastá schimbare de atitudine are, in legáturá cu metodele 
lui Mill, cel putin douá cauze importante. Prima o constituie, de- 
sigur, faptul că „efortul constructiv al lui Mill desi láudabil 
in esentá, s-a oprit la suprafata lucrurilor, lásind unele aspec- 
te neanalizate sau insuficient clarificate”. A doua cauză trebuie 
pusă în legătură cu însăși evoluția pozitivismului. Pozitivismul 
secolului trecut era inductivist, fiind astfel înclinat să pretuiascá 
opera lui Mill, care satisfácea filosofia empiristă. Neopozitivismul 
a trecut la o altă atitudine. El este deductivist și, prin urmare, 
predispus la o orientare critică faţă de procedeele inducției. 


Definiţia si funcţiile inducției. Pare paradoxal, dar importan- 
ta lui Mill si discuţiile ulterioare care i-au onorat opera au rezultat 
mai mult din ceea ce Mill a sugerat, fără să exprime explicit. Pre- 


3 L. Bonno t, Essai sur les fondements de la logique et sur la méthodologie 
causale, P.U.F., Paris, 1943, V, 6 61. 

* F. H. Bradley, The Principles of Logic, 1883, cap. III. 

5 Apud A. Lalande, op. cit., cap. 9, p. 174. 

€ P. Botezatu, Schitá a unei logici naturale. Logică operatorie, Editura 
ştiinţifică, București, 1969, p. 243. 

ocuparea îndeosebi pentru logica inducției și mecanismul sáu 
intern, preocupare care la predecesori trecea pe plan secundar, 
va conduce la numeroase probleme” ale inducției, unele încă 
neclarificate. 

Ideea fundamentală a System of Logic este că orice raționament 
trebuie să fie o formă de inferentá în care concluzia să se extindă 
dincolo de premisele din care ea a fost inferată?”, 

Această idee nu este folosită de Mill pentru a postula valoarea 
gnoseologică a oricărei inferente, ci pentru a evidentia superiori- 
tatea inducției faţă de silogism, acuzat, precum făcuseră și scepti- 
cii, de petitio principii. Prin aceasta, Mill nu discredita numai 
silogismul, ci orice bază ontologică a generalului, pentru a fi fidel 
concepției sale nominaliste, de influență berkeleyană. Cunoas- 
tem întotdeauna imagini concrete izolate sau asociate între ele. 
Universalul nu este nici ontie, nici mintal. De aceea, rationamen- 
tul înaintează de la particular la particulară. Se ajunge, în ultimă 
instanță, la adevăruri generale care nu sînt decît „agregate de 
adevăruri particulare", repertoire ale ,jinferentelor efectuate''?, 
H. Taine arăta cá, urmînd ideea lui Mill pînă la capăt, s-ar ajunge 
„să se considere lumea ca un simplu morman de fapte. Nici o 
necesitate interioară nu ar produce legătura lor, nici existența 
lor. Ar fi pure date, adică accidente .... Hazardul ar fi inima 
lucrurilor”10. în 

Ajunge Mill la această consecință? Din fericire, nu. Ceea ce 
îl ridică deasupra empirismului faptelor, a hazardului gnoseolo- 
gic, este tentativa sa de a rationzliza inducția. Aceasta este 
concluzia la care ajunge, printr-o demonstrație fără echivoc, Ion 
Didilescu". Mill va. rationaliza inducția, rămînînd în același 
timp empirist. Acest lucru se exprimă în special în modul în care 
el prezintă trei din componentele esenţiale ale construcţiei sale: 
conceptul de ,,cauzá", metodele cercetării experimentale ; princi- 
piul uniformitátii cursului naturii. 

Am văzut că Bacon nu cerea metodologiei sale descoperirea 
legăturilor cauzale, de aceea, generalizárile sale inductive expri- 
mau uniformitáti de coexistentá. Dimpotrivá, Mill va aspira la 


7J. St. Mill, Sisteme de logique deductive et inductive, tr. fr. de L. Peisse, 
Félix Alcan, Paris, 1896, I, cartea III, cap. II, § 1. 

8 Ibidem, cartea II, cap. IV, § 25i § 3. 

? Ibidem, cartea III, cap. III, $ 3. 

10 H, Taine, Littérature anglaise, 1878, p. 392. 

“u I, Didilescu, John Stuart Mill si tentativa de a rationaliza inducția, 
în „Revista de filosofie”, 20, nr. 11/1973, pp. 1307—1318. 

^t ^ ierecea iogicii în aga fel încît să devină organonul euristic si 
demonstrativ necesar legăturilor cauzale. În acest mod înțelegea 
Mill să răspundă celebrei desfideri a lui :Hume, „primul filosof 
care a supus ideea de cauzalitate unei analize profunde, obligînd 
orice curent filosofic de după el să se pronunțe pro sau contra 
soluției sale"!?, 


De peste două secole sînt enunțate diverse replici la celebra 
provocare a lui Hume, izvoritá din analiza pe care el a intreprins-o 
asupra cauzalitátii?. Hume nu era satisfăcut de abordarea notiu- 
nilor de cauzá si efect, cu ajutorul notiunilor de contiguitate spa- 
tialá, de succesiune temporală si, mai ales, de conexiune nece- 
sará. 


Nu există în lucruri, spune Hume, de exemplu, între două fe- 
nomene considerate unul cauză si altul efect, conexiune necesară. 
Numai văzîndu-l pe al doilea succedindu-l pe primul, se dezvoltă 
în noi o tendinţă, care devine invincibilă, de a aştepta pe al 
doilea, cînd apare primul. Legătura este între ideile noastre, nu 
între fenomene; necesitatea nu este în lucruri, ea este în spirit. 
Așteptarea viitorului în funcţie de trecut este pur subiectivă. 


Observarea repetată a asocierii evenimentelor ne conduce la 
"deprinderea de a aştepta ca asocierea să se mai intimple. În afa- 
ira acestei deprinderi de așteptare, nu există o altă rațiune a 
pue in cauzalitate. 


Aceeaşi lipsă de necesitate va trebui să existe între orice ante- 
cedent si secvent. Prin urmare, între datele înregistrate pe 
baza observaţiei și exprimate în enunturi particulare și enunturi- 
le făcute asupra cazurilor necunoscute încă, există o prăpastie 
pe care nici intuiţia nici raţiunea n-o pot depăși. Dacă efectele 
nu pot fi simplu deduse din cauzele lor, predicțiile pot fi logic 
demonstrate pe baza observaţiilor efectuate în experiența trecu- 
tului, generalizările pot fi întemeiate? Dacă da, care le este atunci 
justificarea? 

Hume va argumenta că concluziile dobindite pe cale inductivă 
nu pot fi justificate cu ajutorul inferentelor întrebuințate in 
matematică, deoarece concluziile inductive sînt, spre deosebire 
de concluziile rationamentelor matematice, probabile și nicidecum 
certe. De asemenea, concluziiile inductive nu pot fi justificate 
nici prin apelul la experiența trecută, deoarece orice apel la 


12 Ibidem, p. 1308. 
13 D. Hume, A Treatise on Human Nature, London, 1739. 

experientá implicá o altá inferentá inductivà de la trecut la viitor 
și astfel demonstraţia devine circulară. 

Altă cale nu există, prin urmare scepticismul trebuie să fie sin- 
gura atitudine posibilă, și Hume s-a conformat pe deplin acestei 
consecințe a insuccesului de justificare a inducției : relația cauzală 
este produsă de obignuintá și credință a căror origine se află in 
zonele obscure ale instinctelor, în mecanismele elementare ale 
vieţii. „În fond, rezultatul analizei lui Hume este desființarea 
relației cauzale așa cum a fost înțeleasă în știință si filosofie pînă 
la el. Ea pierde caracterul obiectiv, fiind redusă la o simplă asocia- 
tie de idei produsă în spiritul nostru. Pierde eficiența, devenind 
o simplă succesiune de fenomene, fără nexus. Ea pierde și carac- 
terul de necesitate, totdeauna putîndu-se imagina, fără vreo con- 
strîngere, că un alt efect urmează unei cauze date. Singurul fapt 
obiectiv care corespunde relaţiei cauzale este unirea repetată în 
experiență a fenomenelor denumite cauză și efect", 

Lui Hume i-a răspuns Kant prin concepţia sa asupra constiin- 
tei transcendentale care domină conștiința empirică și prin teza 
sa despre o judecată legislatoare. Perceptiile mele se organizează 
într-o experienţă, numai dacă se supun unor condiții pe care 
spiritul le impune corelatiilor dintre fenomene. Aceste condiții 
se exprimă în principii care sînt, în același timp, sintetice, deoarece. 
ele nu sînt pur formale ca principiile logice, dar sînt a priori ca 


acestea. Ele nu pot deriva din experienţă, odată ce sînt condiţii 
ale experienței. Dacă experiența se supune, și se supune în mod 
necesar, acestor principii, aceasta se întîmplă, deoarece altfel 
n-ar mai fi experiență, ci numai, pentru fiecare dintre noi, un 
vîrtej de fenomene. 

Reichenbachi!5 constată în raționamentul kantian o contrapo- 
ziție ilicită : Kant rationa schematic astfel: din faptul cá vali- 
ditatea inferentei inductive implică legitatea naturii, se conchide 
că legitatea naturii, căreia, el credea că i s-a demonstrat necesi- 
tatea, implică validitatea inferentei inductive. În loc de: 


(1) (P > 4) = (1> P) 
Kant rationeazá: 
(2) (P > 9) = (4 > P) 


ceea ce nu este corect. Kant n-a răspuns deci lui Hume. 


1 L Didilescu, op. cit, p. 1310. 
15 H. Reichenbach, On the Justification of Induction, in **Journal of 
Philosophy", ^ 1940. 

Hespingînd apriorismul, J. St. Mill va încerca să fundeze in- 
ductia prin rationalizarea sa, de pe pozitii empiriste. 

Dacă evenimentele ar apare la întîmplare, ar fi imposibil ca 
inductiile să aibă succes; dar dacă inductiile produc in mod sis- 
tematic concluzii adevărate, înseamnă cá trebuie să existe o anu- 
mită regularitate în Univers, care s-ar putea -exprima sub forma 
unor principii supreme sau postulate ale inducției. 

Cu alte cuvinte, în afară de principiile gîndirii (identitate, 
non-contradictie etc.) inducția, în calitatea sa de raționament 
care unește realul cu gîndirea în plan experimental, presupune si 
principii de alt gen, anume principii care intervin în însuşi cursul 
real al lucrurilor. Dacă natura ar fi numai perpetuu schimbătoare, 
fără ca această schimbare să nu presupună anumite legi, ar fi 
imposibilă știința. 

Aceste principii, deși ale existenței, odată descoperite, trebuie 
să adecveze gindirea la real. Dar întîi, tot gîndirea trebuie să le 
descopere. Problema filosofică ce apare este dacă gîndirea poate 
să descopere principiile adecvării sale la real, fără să se bazeze 
pe aceste principii, și dacă da, pe ce se bazează atunci cînd consi- 
deră astfel de principii adevărate sau justificate. 

Principiul cauzalitátii a fost cel mai invocat, dublat, de multe 
ori, fie, ca la Lachelier!?, în cel al cauzelor finale, fie  divizind 
principiul cauzelor eficiente în două principii subordonate care 


corespund respectiv celor două direcţii ale inductiei — extra polare 
generică (de la unii la toti — de la specie la gen), sau extrapolare 
temporală — de la trecut sau prezent la viitor. 


Încă din 1737, fizicianul s'Gravesande spunea că „Universul 
este guvernat de legi generale și constante”!”, Formula a fost 
reluată de Royer-Collard care a atagat-o expres la problema induc- 
tiei. Același lucru îl va repeta Goblot, care va arăta cá induc- 
tia ne dă deodată viitorul si analogia, deoarece se subordonează 
principiului general al determinismului. 

Revolutiile contemporane au obligat la o culme mai înaltă, 
la un principiu pentru care cel al determinismului nu-i decît un 
caz special. Determinismul cauzal a devenit un caz limită al no- 
tiunii de probabilitate, pe care unii o reduc chiar la simpla frec- 
venţă statistică. 


16 J. Lachelier, Du Fondement de ÜlInduction, Paris, 1935. 
11 Apud R. Blanché, La Méthode expérimentale et la Philosophie de la 
Phisique, Paris, 1969, p. 313. 

Separatá de problema principiilor inductiei, se aflá problema 
fundamentului inducției. Mill a înţeles cá inducția trebuie funda- 
mentată pentru a justifica trecerea de la unii la toti, de la prezent 
la viitor. „Universul este astfel construit încît ceea ce este adevá- 
rat într-un caz oarecare este adevărat în toate cazurile”1€. Acest 
principiu al uniformităţii naturii este acceptat de Mill pentru 
a constitui premisa majoră supremă a tuturor inductiilor puse 
în formă silogistică. El serveşte drept condiţie necesară a fundării 
concluziei induse. 


Propunerea lui Mill de fundamentare a inducției a stîrnit vii 
discuţii. Dacă problema inițială era justificarea concluziilor in- 
ductive, deoarece ele nu erau susceptibile de a fi logic emise pe 
baza datelor existente efectiv, atunci principiul uniformitátii, 
considerat de Mill o generalizare a experienţei, are $i el nevoie 
de justificare. Cum arată Scheffler, „Dacă el nu este justificat, 
nu-l putem accepta şi deci nu ne putem servi de el pentru justifi- 
carea inductiilor particulare. Dacă se spune că el nu cere justifi- 
care, atunci acelaşi lucru se poate spune și despre inductiile parti- 
culare. Pe de altă parte, dacă principiul cere să fie justificat, atunci 
trebuie să se introducă alte consideraţii, care ele însele ar putea 
justifica direct inductiile particulare, fără a se mai recurge la 
principiul uniformității”!?. Concluzia lui Scheffler este deci clară: 
este cel puțin inutilă acceptarea acestui principiu drept funda- 
ment al inductiilor particulare. 


PE HT ARIE» e ARS WI IET TEN 


($ Ackermann face observaţii asemănătoare: adoptarea principiu- 
lui uniformitátii nu rezolvă nimic, deoarece nu poate fi cunoscut 
ca adevărat. Ca postulat filosofic, duce la o justificare circulară. 
Dacă anumite regularitáti cunoscute în trecut s-ar dovedi la un 
moment dat false, metodele inductive ar începe să selecteze alte 
regularitáti. În acest sens, metodele inductive nu necesită nici 
o presupunere a uniformitátii, deoarece ele pot continua să fie 
aplicate, indiferent care regularitáti au fost dezmintite?, 
Există, de asemenea, o altă dificultate. Dacă s-ar accepta totuși, 
acest principiu drept fundament, justificarea ar fi prea puternică, 
căci, în caz de succes, ea ar transforma în deductii inferentele 
inductive. Aceasta ar însemna ca noi să anticipăm asupra reali- 


3 J. St. Mill, op. cit, cartea III, cap. III, § 1. 

19 I. Scheffler, Anatomie de la Science, tr. fr. de P. Thuillier, Paris, 
1966, p. 152. 

2 Ackermann, Nondeductive Inference, London and New York, 1966, 
pp. 10—11. 

tátii în aga fel încît să avem întotdeauna dreptate, ceea ce ar 
exclude posibilitatea ca o concluzie inductivă rezonabilă să se 
releve ca falsă și deci, orice ipoteză ar trebui acceptată de la 
început ca adevărată, fără a o mai supune la verificare prin 
consecințele sale. 

Mill a prevăzut această consecinţă care i-ar fi subminat siste- 
“mul, de aceea, în paragraful următor, va încerca să atenueze 
principiul uniformitátii prin anularea caracterului său absolut. 
„Nu trebuie să ne aşteptăm întotdeauna la uniformitate în eve- 
nimente, Nu întotdeauna necunoscutul seamănă cu cunoscutul, 
viitorul cu trecutul .... Cursul naturii nu este numai uniform, 
el este și infinit de vari»t"?!. Dar varietatea lui constă dintr-o 
multitudine de uniformitáti. Un fapt are loc invariabil cînd unele 
circumstanţe sînt prezente si nu arc loc cînd ele sînt absente. Dacă 
A este întotdeauna însoţit de D, B de E şi C de F, urmează cá AB 
este însoțit de DE, AC de DF, BC de EF și ABC de DEF. Aceste 
uniformitáti parțiale care exprimă legi ale naturii sau legături 
cauzale, sint descoperite prin metode inductive. 

Este evident că nici Mill nu poate evita petitio principii : pen- 
tru a justifica nductia el postulează uniformitatea naturii, care 
urmează să fie descoperită tot pe cale inductivă. 

În plus, Mill va aduce în sprijinul inducției, experienţa trecută. 
Există inductii care au ajuns la concluzii a căror evidenţă nu mai 
poate fi pusă la îndoială. 

În primul rînd, în concepția lui Mill experienţa trecută se reduce 
la simțul comun, sau bunul simt care nici pe departe nu poate 
satisface știința. 

În al doilea rînd, experienţa trecută era constituită pe ba- 
ze asociationiste. Cînd două fenomene sînt prezente împreună 
în spiritul nostru, se stabilește între ele o asociaţie, în virtutea 
căreia, cînd primul se produce, așteptăm secundul, și, cînd vedem 
secundul, presupunem primul. Această așteptare este veritabilul 
fundament al rationamentului inductiv. 

Pentru a se face înţeles, Mill va lua două exemple de inducție 
care par absolut asemănătoare, dar în realitate una este îndoiel- 
nică, iar cealaltă, sigură. Propoziția „Toate lebedele sînt albe”, 
nu poate fi admisă, deoarece oricînd se poate întîlni o excepţie; 
în schimb, propoziția: „Oamenii nu au capul sub umeri” poate 
fi admisă ca absolut sigură, chiar dintr-un singur exemplu. De 
ce? Experienţa îmi spune că există mai puţină constantá în culo- 


2 J, St. Mill, op. cit., cartea III, cap. III, $ 2. 

rile animalelor, decit in caracterele lor anatomice. Dar cum pot 
verifica aceasta? Trebuie consultatá tot experienta pentru a sti 
în care circumstanțe activitatea experienţei este valabilă. 

Mill sugerează astfel ideea că unele generalizări prea vaste 
pot include, pe lîngă propoziţiile ,legale", şi unele propoziţii 
„accidentale”. 

Această idee este reluată astăzi de Nelson Goodman“ care pro- 
pune următorul exemplu: „Faptul cá o bucată de cupru exami- 
nată este conductoare de electricitate sporeşte încrederea în 
enunturile care afirmă că şi alte bucăţi de cupru sînt conductoare 
'de electricitate, contribuind la confirmarea ipotezei că cuprul 
este conductor de electricitate. Dar faptul că un anumit om, care 
se găseşte acum în această cameră, este cel mai mic din familie 
nu contribuie la creşterea încrederii in enunturile care afirmă că 
alti oameni, care se găsesc acum în această încăpere sînt studenti 
$i nu confirmă deci ipoteza cá toti oamenii, care se găsesc acum 
în această cameră sint studenti. Totuși în ambele cazuri, proce- 
dám prin generalizarea unor enunturi oferite de observație. Dife- 
renta este cá, în primul caz, generalizarea cste un enunț legal, 
în timp ce, în al doilea, generalizarea este un enunț contingent 
sau accidental. Numai un enunţ legal — independent de adevărul 
său sau de falsitatea sa, sau de importanța sa științifică — este 
susceptibil să fie obiectul unei confirmări prin exemple poziti- 
ve''22, 

Prin acest exemplu, Goodman ne reîntoarce la inducția ampli- 
fiantă, reenuntindu-i condiţiile pe care logica inductivá tradi- 
tionalàá le fixase: Toti n cunoscuţi, care formează dovada sau evi- 
denta, să posede proprietatea P şi să nu existe nici un n în afara 
celor menționați în dovadă care să nu posede P. Goodman denu- 
megte aceste condiţii principiul generalizării. El trebuie întărit 
cu unele restricții pentru a se putea alege între o generalizare 
»proiectibild" si una „neproiectibilă”, prima reprezentînd un mod 
corect de proiecţie a particularitátilor observate. 

Criteriile proiectibilitátii permit să se găsească cu precizie 
generalizările care pot fi confirmate, adică susceptibile să fie în- 
temeiate într-un mod selectiv pe exemplele lor pozitive. Problema 
justificárii inducției este transformată în problema confirmării 
generalizărilor cu ajutorul exemplelor pozitive, adică al exemple- 


* Vezi si studiul nostru Controversele inducției în Direcţii în logica contempe- 
rană, Editura științifică, Bucureşti, 1974, pp. 79—82. 
22 N. Good man, Fact, Fiction and Forecast, London, 1955, pp. 73—74. 

lor care se acordă cu ele. Pe scurt, „e confirmă h” înseamnă „e 
se acordă cu h" sau „e constituie un exemplu pozitiv al lui h". 


Propoziţiile care exprimă generalizări temporale nu se mai 
supun criteriilor proiectibilitátii şi dau rezultate contradictorii. 
N. Goodman ia, spre exemplificare, următorul caz, devenit cele- 
bru: 


(3) Toate smaraldele sînt verzi; 
(4) Toate smaraldele sînt verbastre. 


Obiectele „verbastre” (“grue” în engleză vine de la “green” + 
+ “blue” verde + albastru = verbastru) sînt acelea care sînt fie 
examinate înaintea unui moment t si sînt verzi, fie nu sînt exa- 
minate înaintea lui £ și sînt albastre. Deci, pînă în momentul t, 
pentru fiecare propoziție observationalá care afirmă cá un anume 
smarald este verde, există o propoziție observationalá paralelă 
care afirmă că acel smarald este verbastru. În consecință, predic- 
tia că toate smaraldele ce vor fi examinate după t vor fi verzi, 
precum și predicția că aceleași vor fi verbastre sînt la fel de 
confirmate de propoziții observationale ce descriu aceleași fapte. 
Dar dacă un smarald examinat după t este verbastru, el este al- 
bastru și nu verde. Deci, cele două propoziţii opuse: „Toate sma- 
raldele sint verzi” şi „Toate smaraldele sînt albastre” vor fi la 
fel de confirmate de aceleași observaţii. Paradoxul apare clar: 
despre smaraldul x examinat după t putem spune cu aceeaşi 
indreptátire că va fi verde, respectiv cá va fi albastru. 

Exemplul lui Goodman ilustrează faptul că principiul genera- 
lizării nu poate soluţiona adecvat problema predicţiilor in con- 
cordantá cu o ipoteză sau o teorie, deoarece se pot construi, în 
ştiinţă, predicate ad-hoc, în genul lui verbastru, pentru orice evi- 
dentá, ceea ce duce la predicții incompatibile. 


Pentru a evita paradoxul, Goodman propune noțiunea de forti- 
ficare. Alegerea între două proprietăţi ar putea fi făcută pe baza 
numărului care arată de cîte ori proprietățile au fost folosite în 
ipotezele proiectate în trecut. Fiind vorba de un număr, se evită 
caracterul vag al noţiunii de predicat calitativ. Acest număr 
este, cel puţin în principiu, deschis fortificării. 

Prin apelul la experienţa trecută, Goodman se reîntoarce la 
Mill care spunea că „experienţa trecută să fie consultată spre 
a afla din ea în care circumstanţe vor fi valide argumentele pe 
care ea ni le dă. Experienţa atestă că printre uniformitátile pe 

care le manifestă, sau pare cá le manifestă, există una care merită 
mai multă încredere decît altele'"?3, 

Diferenţa dintre Mill şi Goodman este că acesta din urmă a 
enunțat pe larg regulile de fortificare pentru a alege între ipo- 
tezele competitive?4, împreună cu alte criterii privitoare la evi- 
dentá. Nu s-a putut demonstra că aceste criterii sînt adecvate, 
dar oricum ele pot fi folositoare în anumite cazuri de confirmare. 


În același timp, ideea Mill-Goodman în legătură cu apelul la 
experienţa trecută nu este numai teoretică, deoarece în știință 
este frecvent folosită la intrebuintarea a ceea ce se numește modele 
sau analogii în crearea teoriilor. Se pare în general că se preferă 
o nouă schemă teoretică, din punct de vedere al inteligibilităţii, 
in măsura în care ca poate fi comparată cu un model familiar sau 
cu o schemă tradițională. Cum scria Nagel: ,.... o analogie 
între o tcorie veche și o teorie nouă nu constituie un ajutor pentru 
a exploata pe ultima, ci și un deziderat pentru a se construi 
sisteme explicative ... Este neîndoielnic că diverse modele, 
concrete sau formale, au jucat și continuă să joace un rol capital 
în dezvoltarea teoriei ştiinţifice”25. 


Noţiunea de cauză. Natura este „o uniformitate complexă” 
care, cu ajutorul analizei (mintală sau/și concretă) se descom- 
pune în uniformitáti mai simple, formate dintr-un antecedent și 
un secvent. Analiza constituie esența însăși a observaţiei, metodă 
fără de care investigația științifică nu s-ar desfășura?6. 

După diferenţierea realităţii urmează stabilirea corelatiilor 
empirice, deoarece faptele supuse observaţiei se compun din mai 
multe antecedente și mai multe secvente. Important este a stabili 
„legile reale" prin care efectul își găsește cauza sa, iar cauza își 
află efectul. Pentru aceasta cste necesar „„să desprindem unii 
antecedenti și să observăm ce le urmează, sau unii consecventi 
pentru a vedea ce-i precede". Procesul se realizează în cadrul 
observaţiei și al experimentului. ,,Metodele cele mai simple si cele 
mai familiare de detaşare a grupului de circumstanţe care pre- 
ced un fenomen sînt în număr de două. Una constă în a compara 
„diferitele cazuri în care fenomenul este prezent ; alta, în a compara 

cazurile in care fenomenul are loc, cu cazuri asemánátoare, dar 
in care el nu se produce. Se pot numi cele douá metode, una me- 
toda concordantei, cealaltă, metoda diferenţei”28. Acestora, Mill 
le va adănga metoda combinată a concordantei si diferenţei, metoda 
variațiilor concomitente şi metoda reziduurilor. 

Mill a investit cele cinci metode cu un dublu rol — fie de a găsi 
cauza unui efect dat, fie, invers, efectul sau proprietăţile unei 
cauze date. Cu alte cuvinte, s-ar obține generalizări inductive sub 
forma legilor cauzale sau a uniformităţilor cauzale, exprimabile,. 
conform lui Wright, cum am văzut, prin următoarea formulàá??: 


(5) (yon EF(s, y) — (4x — By)], 


unde F este o functie care stabileste coexistenta in timp dintre 
x și y. 


Dar, prin modul in care a conceput noţiunea de cauză, Mill a 
sporit confuzia care planează asupra cauzei. Mai întîi, el a înţeles 
prin cauză „antecedentul invariabil și necondiţionat care pre- 
cede în timp fenomenul efect"?*, pentru ca, în paginile urmă- 
toare, Mill să specifice: „Cauza reală este concursul tuturor an- 
tecedentelor și n-avem dreptul să dăm numele de cauză uneia 
dintre ele"?!, „Fiecare dintre condiţiile fenomenului poate fi con- 
siderată cauză“3?. „Cauza deci, filosofic vorbind, este suma con- 
ditilor pozitive și negative luate împreună, totalul contingente- 
lor de orice fel, care, fiind realizate, secventul urmează invaria- 
bil93, 

Desigur, definind cauza, „Mill a tradus în limbaj empirist cox- 
cepte proprii raționalismului. Cauza, antecedent suficient și 
necesar, devine, sub denumirea de antecedent invariabil şi incon- 
ditional, obiect de experienţă. Invariabilitatea si inconditionali- 
tatea pot fi observate sau constatate experimental În acest 
mod, se pot stabili proprietățile logice ale cauzalitátii fără a 
stirbi natura ei empiricà''3*, 

Dar expresiile lui Mill se contrazic. Cauza, conceputá ca ante- 


28 Ibidem, cartea III, cap. VIII, $ 2. 

2 G.H. von Wright, The Logical Problem of Induction, Oxford, 1965, 
p. 61. 

39 J, St. Mill, op. cit., cartea III, cap. V, § 2 şi 8 7. 

9! Ibidem. 

32 Ibidem. 

33 Ibidem. 

* I. Didilescu, op. cit, p. 1313. 

cedent invariabil, presupune cá există o relaţie biunivocá, „de-la- 
-unul-la-unul”, între cauză şi efect: 


(6) numai x este cauza numai a lui y? 


Adăugînd si ,inconditionat", subintelegem că relaţia are loc in- 
diferent de conditii, fiecare cauzá producind intotdeauna efectul 
său gi invers. Adică, orice relaţie de la cauză la efect si de la efect 
la cauză este de la natură, în mod inconditionat, simplă si in- 
variabilă. 

Pe bună dreptate, constată L. Bonnot că, „în natură, de cele 
mai multe ori, cauza este variabilă si conditionatàá"?5, De acest 
fapt şi-a dat, probabil, seama chiar Mill. Așa se explică autocon- 
irazicerea sa, citată de noi mai sus, prin care s-a accentuat, 
în logica inductivă, confuzia dintre cauză și condiţie, Mill dizol- 
vînd noţiunea de condiție în noțiunea de cauză. 

În realitate, condiţia se diferenţiază de cauză, cum se deo- 
sebeşte factorul necesar de cel suficient. Astfel, condiţia nece- 
sură îndeplineşte, de fapt, funcţia de condiţie propriu-zisă, condiţia 
suficientă este cauza obişnuită, multiplă, iar condiţia suficientă 
şi necesară este cauza uxclusivă, unicd?". 


Analiza metodelor lui Mill.3S Singura precizare prealabilă pe 
care o face Mill se referă la notație. El propune să se noteze 
antecedentele cu majuscule (A, B, C, ....), iar secventele care 
le corespund cu minuscule (a, b, c, ....). Să adăugăm la aceasta 
cîteva din caracteristicile expunerii lui Mill. 


Fiecare metodă este rezumată într-un canon care exprimă, în 
același timp, regula și schema sa logică. Astfel, Mill a încercat 
să transpună inducția în figuri logice asemănătoare figurilor silo- 
gistice. Intenţia sa apare mai evidentă dacă luăm în considerație : 
1) conceperea primelor două metode ca fundamentale, aşa cum 
Aristotel considera perfecte modurile primei figuri; 2) ti- 
tlul capitolului VIII, „Cele patru (s.n.) metode experimentale” 
pentru a corespunde celor patru figuri silogistice, cînd, de fapt, 
ei va prezenta cinci metode. 

Analogia cu deductia îl va determina, de asemenea, să consi- 
dere metodele experimentale mijloace sigure de demonstraţie, în 


3 P. Botezatu, op. cit., p. 76. 
æ L. Bonnot, op. cit., V, $ 62. 
?! p. Botezatu, op. cit., p. 245. 
38 J. St. Mill, op.cit, cartea III, cap. VIIII, 8 1—$ 7. 

opozitie cu Herschel care le concepea drept procedee de sugerare 
a ipotezelor si în opoziție cu Whewell pentru care ele erau tipuri 
speciale de raționamente matematice. 

Ca tipuri de raționamente, metodele lui Mill se sprijină pe 
un singur fel de relație la care sînt reduse toate felurile de relație 
ale inducției, anume relația de cauzalitate: „A este cauza lui ....” 
sau „a este efectul lui ....". Semnalám astfel, din nou deosebirea 
de Bacon făcută de noi în capitolul dedicat lui Bacon. 

Să mai adăugăm că Tabelele lui Bacon nefiind scheme formale 
de raționament, analoage modurilor Barbara sau Celarent, ele com- 
portă, cum am văzut, o întreagă metodologie, pe care „canoanele” 
nu o presupun, ele, credea Mill, fiindu-și lor suficiente, euristic și 
demonstrativ. 

În cele ce urmează, vom prezenta metodele expuse de Mill, 
adăugînd observaţiile noastre pe care Mill însuși, precum si unit 
dintre comentatorii săi ni le-au sugerat. Aceste observaţii consti- 
tuie premisele, preludiul sau primele anticipări ale unor conside- 
ratii originale privind metodologia descoperirii relaţiilor dintre 
fenomene, metodologie în cadrul căreia metodele inductive 
ocupă un loc important, fiind, de cele mai multe ori, indispen- 
sabile. 


Metoda concordantei (adveniente causa, advenit effectus ). 
Dacă două cazuri, sau mai multe, ale unui fenomen, obiect al cer- 
cetării, au numai o circumstantá comună, această circumstant 
care, în toate cazurile, singură concordă, este cauza (sau efectul j 


fenomenului. 
Schematic?? : 
(7) ABC — abc 
ADE — ade 
S.À—a 


„Să presupunem, de exemplu, cá A este unit cu B si C, si că 
efectul este abc; apoi, că, A fiind unit cu D si E, dar fără să fie 
(prezenţi) nici B nici C, efectul este ade. Acestea fiind date, iată 
cum vom rationa; b si c nu sînt efectele lui A, deoarece ele n-au 
fost produse în experienţa a doua; nici d şi e nu sînt, deoarece ele 


39 Schemele corespunzătoare celor patru metode, pe care le vom prezenta 
în continuare, nu apar în Sistemul lui Mill, dar au devenit specifice tratatelor 
de logică tradiţională. Ele nu se încadrează în consideratiile noastre, dar lc 
transcriem din respect pentru logica tradițională. 

n-au fost produse în prima. Efectul real al lui A, oricare ar fi el, 
trebuie in mod necesar sá fi fost produs in ambele cazuri: or, 
aceastá conditie nu este indeplinitá decit de circumstanta a. 
Fenomenul a nu poate fi efectul lui B si nici al lui C, deoarece el 
se produce în absența lor, nici al lui D sau E, pentru aceeași rati- 
une. Deci el este efectul lui 4749. 


Cum arată I. Didilescu, acest text lasă să se vadă că aplicarea 
metodei concordantei se bazează pe procedeul eliminării, reali- 
zat cu ajutorul conceptelor de invariabil și neconditional (nece- 
sar). Cînd Mill spune ,,b si c nu sînt efectele lui A, deoarece ele n-au 
fost produse în experienţa a doua”, el elimină pe b şi c ca efecte 
posibile ale lui A, întrucît experiența a doua arată că acești 
consecventi nu urmează necondiționat lui A. Eliminarea lui b 
şi c se face printr-un silogism in Camestres, care, urmînd argu- 
mentarea lui Mill, ar avea forma: 


(8) Orice efect al lui A se produce ín mod necondițional cind 
apare A; 
b şi c nu se produc în mod neconditional cînd apare A; 
.". b şi c nu sînt efectele lui A. 


Odată eliminați consecventii care nu pot fi efectele lui A, 
circumstanta rámasá neeliminatá este, in mod necesar, efectul 
căutat. S-a ajuns prin eliminare la ceea ce Bacon numea instan- 
tiae solitariae. Cu alte cuvinte, antecedentul (secventul) care, în 
împrejurări cît mai variate, este singurul prezent odată cu fenomenul 
dat, este cauza (efectul) fenomenului. 

Bazindu-se pe procedeul eliminativ, metodele inductive ale 
lui Mill se constituie dintr-un gir de silogisme, dar fără a se trans- 
forma ele însele in deductii. Ele rămîn inductive prin concluzia 
lor, care este o generalizare, chiar dacă, pentru obţinerea ei, sînt 
folosiţi o serie de pagi deductivi intermediari. 

Vom da în continuare exemplele lui Mill, cit și exemple culese 
de noi din literatura științifică. 

(E,) Fie A o cauză, anume contactul unei substanţe alcaline cu 
o grásimé. Care este efectul lui A? Determinarea efectului se 
realizează practic prin punerea în contact a celor două substanţe. 
Numai în cazul în care s-ar fi presupus mai multe efecte (de 
exemplu: a, b, c), atunci experimentul ar fi decis dacă a sau b 
sau c este efectul lui A. Dar si aici, actionind principiul non-con- 


4 J. St. Mill, op. cit., p. 426. 

tradictiei, ar fi fost suficientá o singurá observatie, care sá ducá, 
de pildá, la efectul a, pentru ca celelalte posibilitáti sá fie res- 
pinse. 

Apare astfel concludentá deosebirea dintre schema logică a 
metodei concordantei și intrebuintarea experimentală a metodei. 
În experiment, cauza este dată și este suficientă numai prezența 
ei pentru ca efectul să se producă, fără a mai proceda prin eli- 
minare. Efectul apare astfel ca o consecinţă necesară a cauzei, 
a cărei prezenţă se constituie ca o condiție suficientă a efectului. 
Cu alte cuvinte, este imposibil ca A să fie prezent şi a să fie absent. 

(E2) Fie a un efect, anume cristalizarea. Care este cauza lui 
a? Determinarea cauzei se face, de data aceasta, prin observarea 
mai multor cazuri cunoscute, cît mai diferite, care concordă prin 
fenomenul cristalizării şi se găsește că ele au un antecedent comun, 
anume trecerea lor din stare lichidă în stare solidă. Cu alte cuvinte, 
dacă în obiectele B, C, D, E, F s-a constatat un fenomen comun, 
de pildă A, prezent ori de cite ori a a fost prezent, atunci A este 
cauza lui a. 

Din nou apare deosebirea dintre schema formală și exemplu. 
Nu are loc eliminarea între cauzele posibile ale lui a, pînă ar 
rămîne una singură, să zicem A, ci se caută elementul comun al 
antecedentilor, a cărui absenţă ar fi imposibilă pentru prezenţa 
lui a: cristalizarea. Cu alte cuvinte, se află condiția necesară 
pentru ca a să fie prezent. 

Prin acest exemplu, Mill se află în preajma lui Bacon, căci ceea 
ce îl interesează se referă la corelarea universală a două proprie- 
táti care aparțin împreună unei clase de obiecte, și nu la cauzali- 
tate. 

Dar dacă pentru stabilirea unor astfel de corelări universale, 
Bacon utiliza o întreagă metodologie euristică, Mill oferă o 
simplă metodă a cărei concluzie rămîne îndoielnică. Meritul lui 
Mill este de a fi simplificat, dar prin aceasta posibilitatea in- 
certitudinii a crescut. În plus, confuzia dintre cauză gi condi- 
tia necesară l-a făcut să creadă că rezultatul investigării prin 
intermediul metodei concordantei este stabilirea cauzei, cînd de 
fapt, el îl constituie acel antecedent a cărui absenţă este impo- 
sibilă — condiţia necesară. 

(E) Un alt exemplu ni-l oferă chiar fizica modernă. Este 
vorba de încetinirea timpului în raport cu mișcarea, conform teo- 
riei relativităţii. Fie a prelungirea vieţii mezonilor miu (miu- 
oni), care sînt particule ce se dezintegrează spontan după o via- 
tá medie de 2,2.10-8s. Ei sosesc pe pămînt în razele cosmice, 

însă pot fi produși gi artificial in laborator. Unii dintre ei se 
dezintegrează numai după ce întîlnesc o bucată de material si 
se opresc. Este clar cá în scurta sa viață un miuon nu poate par- 
curge mai mult decît vreo 600 de metri. Dar, desi miuoni: sînt 
creaţi în partea de sus a atmosferei, cam la o înălțime de 10 Km, 
ei pot fi totuși detectati în razele cosmice. Care este condiţia nece- 
sară a prezenţei miuonilor ? Răspunsul care s-a găsit și s-a verifi- 
cat experimental a fost oferit de teoria relativităţii, anume viteza 
apropiată de viteza luminii a unor miuoni. În timp ce din punctul 
lor de vedere ei trăiesc doar aproximativ 2 s., din punctul nostru 
de vedere ei trăiesc destul de mult pentru a putea ajunge pe 
Pămînt. 

S-ar părea că formele negative ale metodei concordantei 
sînt mai importante: 


1) a nu poate fi efectul lui A, dacă a este absent cînd A este 
prezent. Îmbolnăvirea nu este efectul vaccinării din moment 
ce prin vaccinare se creează imunitate. 


2) De asemenea, a nu poate fi efectul lui A, din moment ce 
este prezent cînd A este absent. Pînă nu de mult sc credea că fe- 
nomenele din atmosfera terestră sînt efectul numai a intensității, 
periodic variabilă, a radiaţiei solare. S-a constatat totuși că iarna, 
cînd razele solare nu mai ajung deloc în regiunile polare de Nord, 
în aceste ținuturi se înregistrează puternice modificări în circula- 
tia/ atmosferică. Deci, radiaţia solară ori nu este singura cauză, 
ori nu este o cauză a fenomenelor atmosferice. 


3) A nu poate fi cauza lui a, dacă el este prezent și a absent. 
Se ştie că Newton a dat legile gravitaţiei, dar nu și mecanismul 
ei El a descris cum se mișcă Pămîntul în jurul Soarelui, dar nu a 
explicat ce il face „să meargă”. În legătură cu aceasta s-au făcut 
mai multe ipoteze. lată una dintre ele: Să ne închipuim că ar 
exista multe particule care se mişcă prin spaţiu cu o viteză foarte 
mare în toate direcţiile si care sînt absorbite cînd trec prin materie. 
Cînd sînt absorbite, ele dau impuls Pămîntului. Întrucât sînt tot 
atîtea care merg într-o parte ca și în alta, impulsurile ar trebui 
să se echilibreze. Dar Soarele este în apropiere, el absoarbe din 
particule, astfel că mai puţine dintre ele vin dinspre Soare și Pă- 
mîntul resimte un impuls net către Soare, impuls care este invers 


11 Apud R. P. Feynman, Fizica modernă, vol. I, Ed. Tehnică, Bucu- 
resti, 1969, p. 252. 

proportional cu pătratul distanței. Astfel, forța centrifugà se 
echilibreazá cu cea centripetá. Dacá aceastá ipotezá ar fi adevá- 
ratá, consecinta ar fi cá Pámintul ar fi trebuit sá se opreascá de 
mult. Pămîntul, migcíndu-se în jurul Soarelui, s-ar izbi de mai 
multe particule ce vin dinspre partea sa din față, decît din spate 
(cînd alergăm prin ploaie, fața se udă mai mult decît spatele). 
Pămîntul ar resimti o rezistenţă la mișcare și şi-ar încetini mişca- 
rea pe orbită. Dar nu s-a întîmplat așa, deci ipoteza este falsă, 
nu aceasta este cauza. 

Un alt exemplu: cercetătorii australieni au constatat că lap- 
tele de capră nu este o condiţie necesară a întreținerii sănătăţii 
crescătorilor de capre nomazi, din moment ce printre ei este 
răspîndită anemia. 


4) A nu poate fi cauza lui a, dacă A este absent şi a prezent. 
Slăbirea vederii nu este cauza durerilor de cap ale unei anumite 
persoane, dacă medicul constată că are vederea perfectă. Trebuie 
căutată o altă cauză. 

Rezultă, din cele prezentate pînă acum, că, dacă metoda con- 
cordantei, prin formele sale pozitive sugerează ipoteze, prin for- 
mele sale negative contribuie la testarea ipotezelor. Astfel, for- 
mele negative sînt mai întrebuințate, chiar dacă nu sînt la fel de 
concludente. 


Credinţa lui Mill că prin metoda concordantei poate descoperi 
atît cauza cît si efectul se dovedeşte, conform exemplelor, deșar- 
tă. Metoda concordantei se bazează pe proprietatea fenomenelor 
de a fi concomitent prezente, în așa fel încît, conform principiu- 
lui raţiunii suficiente, prezenţa antecedentului se asociază cu pre- 
zenta secventului si, conform principiului rațiunii necesare, pre- 
zenta secventului, cu prezența antecedentului. 


Aceasta înseamnă cá prin metoda concordantei se pot descoperi: 


(a) consecința unei condiţii suficiente date ; 


(b) condiţia necesară a unei consecinţe date. 


Deci metoda concordantei ajută cel mult la descoperirea unei 
condiţii necesare sau a unei condiţii propriu-zise. Cu alte cuvinte, 
Mill a exagerat în aprecierile sale asupra funcțiilor metodei con- 
cordantei. 

O altă confuzie, dintre pluralitatea și complexitatea cauzelor, 
a planat asupra metodei concordantei. Ea era o consecință a 


celeilalte confuzii — dintre cauză și condiția necesară. Wright 
face clară distinctia??. 

Să presupunem că, după eliminare, a rămas un singur ante- 
cedent (A). Nici de data aceasta nu se poate conchide cu certi- 
tudine că A este singura condiţie necesară posibilă a lui a, deoarece 
poate interveni complexitatea cauzelor, adică posibilitatea ca o 
disjunctie de doi (sau mai multi) antecedenti să fie o condiţie 
necesară a lui a. Posibilitatea ca condiţia necesară a lui a să fie 
o conjunctie nu ne interesează. Dacă prezenţa lui A si B este 'nece- 
sară pentru prezența lui a, atunci prezența lui A este necesară 
pentru a și prezența lui B este necesară pentru a. Simbolic: 


(9) (x) [ax — Ax - Bx] = (x)[ax — Ax] - (x) [ax — Bx]. 


O conditie necesará conjunctivá este astfel un caz de pluralitate 
$i nu de complexitate a conditiilor. 

Faptul cá disjunctia a doi antecedenti A și B este o condiţie 
necesară a lui a înseamnă că ori de cîte ori a este prezent, atunci A 
sau B sînt prezenți. Simbolic: 


(10) (x) [ax — (Ax v Bx)] 


Condiţiile necesare de formă disjunctivá nu sînt numai ,po- 
sibilitáti teoretice”, ci sînt intime practicii științifice. 

Mill a admis, într-un singur loc, posibilitatea condiției nece- 
sare disjunctive, dar a considerat-o greșit ca un caz de plurali- 
tate a cauzelor și nu de complexitate. Astfel, de exemplu, pentru 
a produce o variaţie în volumul unui gaz, este necesar să se varieze 
temperatura gazului. Variația în presiune sau temperatură este 
o condiție necesară a variaţiei în volum. 


Aplicarea procedeului eliminativ la condiţiile necesare dis- 
junctive este foarte mult limitată, din următoarele considerații :44 


Dacă o proprietate P este o condiţie necesară a lui a, atunci 
disjunctia lui P cu orice altă proprietate este de asemenea o con- 
ditie necesará a lui a. Prin urmare, dacá eliminarea ne lasá pro- 
prietatea P ca o conditie necesará posibilá a lui a, atunci orice 
disjunctie care contine P este o condiție necesară |posibilá a lui 
a. Dacá toate proprietátile-disjunctii, afard de una, au fost eli- 
minate, adicá s-a exclus posibilitatea de a fi conditii necesare 


?? G. H. von Wright, op. cit, p. 66. 

43 J. St. Mill, op. cit, cartea III, cap. X, § 3. 

" von Wright, A Treatise on Induction and Probability, London, 1951, 
pp. 102—116. 

ale lui a, atunci proprietatea rămasă trebuie să fie în mod nece- 
sar o disjunctie. Aceasta înseamnă că procedeul eliminativ nu 
este concludent în cazul metodei concordantei, care este afectată 
de complexitatea cauzelor si, de aceea, Mill a bazat-o mai mult 
pe procedeul simplei enumerări. 

Validitatea metodei concordantei este limitată si de un alt 
aspect: influența aparatului sau a observatorului asupra conse- 
cintei. Astfel, pot apare factori concordant — alții decît cauzele 
presupuse. Un exemplu edificator este influența particulelor fizi- 
ce de către aparatele folosite pentru observarea lor — situaţie 
recunoscută și formulată în principiul indeterminării al lui Hei- 
senberg. Sau influența pe care o exercită psihologul sau sociolo- 
gul asupra subiectului sáu. 

Un alt aspect al limitării validității metodei concordantei 
este de natură externă — absența momentană a condiţiei din cazu- 
rile examinate. A poate fi condiţia necesară a lui a, dar momen- 
tan A nu face parte dintre cazurile cercetate și, de aceea, nui 
se poate determina influența. 

O inirebuintare greșită a metodei concordantei poate rezulta 
din eroarea numită post hoc, ergo propter hoc. Această eroare este 
comisă. ori de cîte ori conchidem raportul de condiționare sau de 
cauzalitate dintre fenomene, din simplul fapt cá unul urmeazá 
după celálalt^*. 


Metoda diferenței (sublata causa, tollitur effectus). Dacă un 
caz în care un fenomen se prezintă şi un caz ín care el nu se pre- 
zintd au toate circumstantele lor comune, afará de una, prezentá ín 
primul caz şi absentă în al doilea, atunci această împrejurare este 
cauza (efectul), sau o parte indispensabilă a cauzei fenomenului. 

Schematic: 


(11) ABCD — a (12) ABCD-—aà 
ABCD — à ABCD — a 
„A —a ..4—a 


A este cauza lui a deoarece constituie singura diferentá dintre 
cele douá cazuri; B, C, D nu pot fi cauza lui a, deoarece sint 
prezente si atunci cînd a este absent. 

Prin urmare, antecedentul (secventul) care, prin aparitia sau 
dispariţia lui, în împrejurări neschimbate, face să apară sau să 
dispară fenomenul, este cauza (efectul) fenomenului. 


55 John W. Blyth, A Modern Introduction to Logic, Boston, 1957, pp. 
378 —390. 

Metoda diferenţei a stîrnit si ea numeroase obiecţii, unele ase- 
mánátoare cu cele semnalate la metoda concordantei. 

Confuzia dintre condiţii si cauze îl determinase pe Mill să 
investească metoda concordantei cu mai mult credit decît putea 
ea să-l onoreze. Aceeași confuzie va plana și asupra metodei 
diferenţei. Aceasta se bazează pe proprietatea fenomenelor de a 
apare și a dispare împreună, proprietate asemănătoare coprezen- 
tei Deci, din punct de vedere al proprietăţii existenţiale, cele 
două metode se aseamănă, căci logic, proprietăţile existențiale 
se manifestă izomorf. Totuși, ontic, între cele dovă proprietăţi 
sînt deosebiri însemnate. 


(1) Dacă coprezenta este o proprietate pozitivă, codisparitia 
este negativă, de aceea ea va determira alterelatii dintre ante- 
cedent si secvent. 


(2) Metoda concordanţei cerca constituirea cazurilor în așa fel 
încît ele să conţină fenomene cît mai diferite în afară de unul 
singur, care concordă în toate cazurile, metoda diferenţei cere 
două cazuri cît mai asemănătoare care să difere printr-un singur 
fenomen. 


(3) Metoda diferenţei se bazează pe celelalte două reguli ale 
principiului raţiunii. De aceea, dacă fenomenul dat este un 
antecedent (să spunem A), atunci, dacă apariţia și apoi dispariția 
lui este însoţită de apariţia și dispariţia altui fenomen (să spunem 
a), atunci a este consecinţa lui A (A fiind condiţia necesară), 
iar dacă fenomenul dat este un secvent (a), atunci apariţia și 
dispariţia lui va revela condiţia sa suficientă. 


Urmează că prin metoda diferenței se pot descoperi: 


(a) consecința unei condiţii necesare ; 
(b) conditia suficientă a unei consecinţe date. 


Deci, abia prin metoda diferenţei se descoperă o condiţie su- 
ficientă, adică o cauză multiplă, sau una din cauzele posibile 
ale unui fenomen dat. 


(E4) Un exemplu de determinare a consecintei unei condiţii 
necesare, prin metoda diferenţei, se găsește în „expediția eclip- 
sei" de testare a unora din concluziile teoriei relativităţii a lui 
Einstein. El calculase că razele de lumină care trec pe la soare nu-l 
vor traversa în linie dreaptă, cum vechea teorie a lui Huyghens 

cerea, ci se vor curba datoritá fortei de atractie a soarelui. Deoa- 
rece nu este posibil sá se observe razele de luminá care trec pe 
lîngă soare cînd acesta străluceşte, eclipsa oferea în mod opor- 
tun posibilitatea să se studieze influenţa soarelui asupra luminii 
care trece pe lîngă el. Două expediţii au fost trimise de British 
Astronomical Society, una la Sobral, în Brazilia, alta, la Principe, în 
Vestul Africii. În ambele locuri se producea eclipsa totală. Eclipsa 
începea la 29 mai 1919. Mai multe fotografii au fost făcute în tim- 
pul eclipsei. Altele, după eclipsă. Rezultatele celor două cazuri, 
diferite într-o singură privință — dispariția soarelui, într-un caz 
şi apariţia lui, în altul — au fost anunţate de ambele expediţii. 
Expediția de la Sobral dădea 1,98 ; cea de la Principe, 1,62 ; media: 
1,8. Einstein prevăzuse 1,75. Deci foarte aproape. Calculele lui 
Einstein fuseseră confirmate: consecinţa forţei de atracţie a soa- 
relui era curbura razelor de lumină“. 

Teoretic, are loc următorul raţionament: Pentru a stabili 
consecința unei condiţii necesare, trebuie stabilit că este impo- 
sibilă dispariţia consecintei fără dispariţia condiţiei. Cu alte 
cuvinte, a este consecinţa lui A, dacă este imposibil ca A să dis- 
pară și a să apară. 


(E) Fie a un efect, anume variaţia unei coloane de mercur. 
Dacă mercurul din termometru stă la aceeași înălțime, cauza aces- 
tei stagnări poate fi menținerea temperaturii constante a aerului 
ambiant. Este o condiţie suficientă, adică o cauză multiplă, deoa- 
rece și o altă cauză ar putea determina invarianta mercurului, 
de pildă, însăși deteriorarea termometrului. 


(E) Experimentul lui Darwin asupra determinării condiţiei 
suficiente a fecundării trifoiului. Primul caz: 20 de flori de trifoi 
olandez au fost lăsate libere, iar, în alt caz, alte 20 de flori de trifoi 
olandez au fost protejate de albine. În primul caz, au rezultat 
2290 seminţe, în al doilea, nici o sámintà. 

Teoretic, raţionamentul se desfășoară astfel: A este cauza 
lui a, dacă nu se poate ca A să apară şi a să dispară. 

Formele negative ale metodei diferentei arată că ceea ce nu 
apare sau nu dispare odată cu fenomenul dat nu poate sta în ra- 
port de cauzalitate cu el. Apar aceleași situaţii descrise mai sus în 
legătură cu metoda concordantei. Precizăm că acestea sînt situații 
formale extensionale. Dacă intervine intensiunea, dacă avem situ- 


16 H. E. Cunningham, Textbook of Logic, New York, 1924, pp. 277— 
218. 

aţiile reale concrete, atunci se poate stabili o legătură între apari- 
tia unui fenomen si dispariţia lui și invers. Dispariţia vitaminei 
C din hrană duce la apariţia scorbutului. 

Metoda diferenţei își dezvăluie utilitatea, mai ales, în cadrul 
experimentării, unde testează ipotezele asupra cauzelor inițial 
posibile. . 

Pluralitatea și complexitatea condiţiilor si a cauzelor trebuie 
discutată si în legătură cu metoda diferenţei. 

Pluralitatea condiţiilor suficiente se exprimă de data aceas- 
ta printr-o disjunctie şi nu este concludentă. Dacă apariția: lui 
A sau apariţia lui B este suficientă pentru apariţia lui a, atunci 
apariţia lui A este suficientă pentru apariţia lui a și apariția lui 
B este suficientă pentru apariţia lui a”. 

Simbolic: 


(13)  (x[Ax v Bx — ax] = (x)[Ax — ax] - (x)[Bx — ax]. 


O condiţie suficientă disjunctivă estc astfel un caz de plurali- 
tate a condiţiilor. 


Dacă două fenomene A si B sint conjuncte si formează o condiţie 
suficientă a lui a, atunci ori de cîte ori A si B apar împreună, 
atunci a apare de asemenea. 


Simbolic: 
(14) (x) [4x - Bx — ax]. 


Deci, o conditie suficientá conjunctivá este un caz de com- 
plexitate a conditiilor. Conditiile suficiente de formá conjunctivà 
sint un loc comun în practica științei. Însuși Mill le-a recunoscut, 
de data aceasta, importanţa, cînd spunea că, în metoda diferenţei, 
circumstanta prin care cele două cazuri diferă este efectul sau 
cauza, sau o parte indispensabilă a cauzei fenomenului“. 


Observatia făcută asupra procedeului eliminării se menține 
şi în privința metodei diferenţei, existînd aceeași contradicţie 
dintre enunţul metodei și comentariul lui Mill. Tendinţa de gene- 
ralizare este prezentă fără a fi justificată de procedeul metodei, 
mai mult enumerativ, decît eliminativ. Chiar dacă eliminarea ar 
fi efectiv şi corect aplicată, fără acceptarea ipotezei că toate 
condiţiile inițial posibile sînt simple și independente, se ajun- 
ge la o condiţie suficientă complexă, adică la o conjunctie, care 


?7 von Wright, op. cit., p. 68. 
48 J. St. Mill, op. cit., cartea III, cap. VIII, 8 2. 

face eliminarea nesigurá. Sá ilustrám aceasta printr-un excmplu 
analizat de von Wright*?. Acest exemplu este semnificativ pentru 
înţelegerea valorii metodologice a procedeului eliminativ folosit 
de Mill, procedeu considerat astăzi clasic, în raport cu dezvoltă- 
rile sale contemporane. 


(E;) Dacă o substantà care contine sodiu arde, atunci spectrul 
flăcării sale va conţine, într-un anumit loc, o dungă galbenă. 
Pentru a verifica ipoteza aceasta, adică această implicatie univer- 
sală dintre dunga galbenă din spectru şi prezența sodiului în 
flacără, se suprimă sodiul, lăsînd celelalte circumstanţe neschimbate. 
Dacă odată cu această suprimare, dunga galbenă din spectru 
dispare şi ea, se va aserta că prezenţa sodiului în flacără este 
„cauza” dungii galbene. 

Această asertiune se bazează pe următorul raționament: deoa- 
rece culoarea galbenă nu apare cînd flacăra nu conţine sodiu, ea 
nu poate fi implicată de orice condiție prezentă în acest caz. 
Aici apare aspectul eliminativ. Pe de altă parte, deoarece al doilea 
exemplu diferă numai prin dispariția sodiului, de primul caz 
cînd dunga galbenă apărea, conchidem că, dacă există vreo „cau- 
ză” pentru apariţia dungii galbene, atunci această cauză trebuie 
să fie prezenţa sodiului din flacără. 

Mill însuși a observat cá un astfel de rationament este neconclu- 
dent, deoarece, chiar dacă dunga galbenă are o cauză, prin 
experiment nu se poatc conchide că această cauză este numai 
sodiul, întrucît rămîne posibilitatea ca și alte substanţe să intre 
in compoziția sodiului și să implice universal apariţia dungii 
galbene în spectru. Cu alte cuvinte, rămîne posibilitatea „complexi- 
tăţii cauzei”. Experimental se poate conchide că sodiul este cel 
putin o parte din această cauză, sau, în limbajul nostru, dacă 
condiţia suficientă este complexă, ea constă dintr-o conjunctie 
de caracteristici, dintre care una este sodiul. Mill nu a ajuns 
pînă la ultima semnificaţie a acestui aspect neconcludent al ratio- 
namentului. În realitate, rezultă că nu se poate trage orice conclu- 
zie generală din experimentul descris. Nu putem fi siguri că tot- 
deauna cînd sodiul este prezent în flacără, dunga galbenă va apare 
în spectru, deoarece cauza poate fi complexă. Deci, nu putem fi 
siguri că sodiul este cauza unică a apariției dungii galbene în 
spectru. 


15 von Wright, op. cit, pp. 70—73. 

Dar se poate conchide convers că întotdeauna cind există o 
dungă galbenă la loc caracteristic în spectru, atunci trebuie 
să fie (cel puţin) sodiul prezent în flacără? Dacă răspunsul este 
afirmativ, atunci ar însemna că se întrebuințează metoda concor- 
dantei și rezultatul ar fi că sodiul este (cel puţin) o condiție nece- 
sară. Nici pe această cale nu se exclude posibilitatea „complexi- 
táti". Dacă condiția necesară este complexă, atunci ea constă 
dintr-o disjunctie. Rezultatul este din nou neconcludent. 

Urmeazá cá pe baza experimentului descris nu se poate conchi- 
de cu certitudine o implicatie universală între absenţa și prezen- 
ta unor fenomene și absenţa și prezența altora sau convers. 
Valoarea celor două metode în atingerea certitudinii este limitată 
de aspectul particular al experimentului folosit ca clement confir- 
mativ al unor asertiuni generale. 

Din acest punct de vedere, cele douá metode sint la fel de limi- 
tate, încît, pe bună dreptate, von Wright respinge încercarea 
lui Mill de a supraaprecia metoda diferenței5”. 

Din definițiile noastre rezultă că Mill dizolva cauza în con- 
ditia suficientă: A este cauza lui a, dacă A precede pe a în timp 
şi îl implică în mod universal. Definită astfel, cauza nu poate fi 
descoperită, cum am arătat mai sus, prin metoda concordantei, 
puţin folosită ca procedeu de eliminare. Astfel, înţelegem de ce 
Mill, din ideea falsă că metoda concordantei este, ca și metoda 
diferenței, o metodă eliminativă cînd este folosită în cercetarea 
condiţiilor suficiente, și din intuiţia adevărată că metoda diferenţei, 
$i nu metoda concordantei, poate, în unele circumstanţe, să 
dovedească un fenomen ca fiind singura condiţie suficientă po- 
sibilă, a ajuns la concluzia că metoda diferenței este „superioară” 
metodei concordantei în descoperirea cauzelor, adică a condiţiilor 
suficiente. Dacă menţinem acest criteriu, se poate, pe de altă 
parte, afirma că metoda concordantei este „superioară”” metodei 
diferenţei în descoperirea condiţiilor necesare. 

La această înţelegere greșită a funcţiei climinative a metodei 
concordantei se adaugă un alt motiv al superiorității, anume, 
faptul că numai două cazuri sînt suficiente metodei diferenţei, 
în timp ce metodei concordantei îi sînt necesare cazuri în număr 
nelimitat. Aceasta se întîmplă numai dacă această metodă se 
aplică la condiţiile suficiente. 

Aceeași situaţie apare dacă metoda diferenței se aplică conditii- 
lor necesare. Deci, nu era motiv pentru Mill de a crede în superiori- 


5 von Wright, op. cit., pp. 13—15. 

tatea metodei diferenţei, din punct de vedere al procedeului 
eliminării. 

Desigur, cum am văzut, deosebiri există între cele două metode, 
şi sub un ali aspect, — metoda diferenţei este superioară deoarece 
ea, de multe ori, intervine după ce metoda concordantei i-a suge- 
rat și solicitat anumite aplicări. 

Metoda diferenței vine cu o altă dificultate specifică ei ca pro- 
cedeu experimental. Anume, apariţia sau dispariţia unui feno- 
men poate, uneori, să modifice alte fenomene ale experienţei, 
din cauza interdependentei fenomenelor. Schema metodei se 
transformă atunci. În locul schemei (12), apare: 


(15) ĀBCD —à 
AFGD — a 
<. A—a 


A cauzează pe a numai în condițiile FG. De pildă, este greu să se 
determine precis efectele posibile ale leziunilor cerebrale din 
cauza fenomenului de diaschizà : scoaterea din funcție sau irita- 
rea unui grup;de neuroni are urmări asupra neuronilor invecinati 
sau cu care stă în legătură functionalàá?l. 


Metoda combinată a concordantei si diferenţei (metoda indi- 
rectá a diferenţei). Dacă două, sau mai multe, cazuri de apariţie a 
fenomenului cercetat au o singură circumstantá comună, în timp ce 
două, sau mai multe, cazuri au comun numai absenţa acestei circum- 
stante, atunci circumstanta prin care cele două grupe de cazuri di- 
feră, este efectul sau cauza, sau o parte necesară a cauzei fenomenului. 


Schematic: 
(16) ABC — a ABC — å 
AMN —a și AMN —à 
AST — a AST — à 


.".4A—a 


A este cauza lui a, deoarece este singurul antecedent prezent şi 
absent odată cu prezenţa si absența fenomenului efect. 


Prin urmare, antecedentul (secventul) care, într-o serie de cazuri, 
este singurul prezent odată cu fenomenul dat si, în altă serie de 
cazuri, asemănătoare cu prima, ese singurul absent, odată cu 
fenomenul dat, este cauza (efectul) fenomenului. 


5! P. Botezatu, Tratat de logică (în manuscris). 

Din enunţul si procedeul metodei rezultă cà metoda combinată 
„mu este o simplă juxtapunere a două metode, ci o combinare a 
lor, o comparaţie care, pe baza diferenţelor, duce la întărirea certi- 
iudinii faţă de primele două concluzii (de unde și varianta denu- 
mirii de metodă indirectă a diferenţei). Totodată, în metoda com- 
binatá, verificarca nu se face pe calea îndepărtării împrejurării 
comune, presupusă a fi cauza fenomenului dat, ci prin alegerea 
cazurilor negative, adică a cazurilor cînd împrejurarea, presupusă 
cauză, lipsesgte"??, 

Metoda combinată a împărţit logicienii în două: unii o consideră 
inferioară metodei diferenţei, alţii o consideră superioară atit 
metedei concordantei cît și metodei diferenței luate împreună. 

Din prima categorie, a făcut parte însuși Mill. lată exemplul 
și argumentele sale. 


(Ea) Care este cauza dublei refractii a luminii? Se folosește me- 
toda concordantei, prin care se constată că toate substanţele 
cunoscute care au proprietatea de a refracta dublu lumina con- 
cordă în circumstanta că sînt cristaline. Se analizează apoi diferite 
cazuri de substanţe care nu refractă dublu lumina și se constată 
că ele nu au structură cristalină. 

Acesta este exemplul și iată interpretarea formală a lui Mill. 
Dacă, din comparatia diverselor cazuri in care a este prezent, 
rezultă că au în comun circumstanta 4 si nu alta, metoda concor- 
dantei arată o conexiune între A și a. Se observă apoi diferite 
cazuri în care a nu are loc și se găsește că ele concordă prin fap- 
tul că nu-l contin pe A, atunci din nou metoda concordantei va 
stabili între absenţa lui A și absenţa lui a aceeași conexiune stabi- 
lită precedent între prezența lor%. 

Deci, desi Mill vorbește de o metodă indirectă a diferenţei, 
totuşi el prezintă de fapt o dublă întrebuințare a metodei con- 
cordantei, ceea ce-l duce la concluzia: această metodă indirectă 
nu poate fi considerată decît o extensiune și o perfecţionare a 
metodei concordantei, fără să dobîndească forța metodei diferen- 
tei. 

Tot din prima categorie fac parte si logicienii care isi sprijiná 
argumentele pe specificul metodei combinate de a trece la alte 
cazuri, caracterizate inevitabil prin mai multe diferente, ori- 


? I. Didilescu și V. Pavelcu, Logica, Ed. didactică si pedagogică, 
Bucureşti, 1967, p. 151. 


53 J. St. Mill, op. cit., cartea III, cap. VIII, $4. 
54 Ibidem, 84. 

cit se caută evitarea lor. Sc cercetează, de exemplu, efectul per- 
delelor de păduri asupra ogoarelor. Se constată că o serie de 
ogoare cu recolte bogate sînt protejate de păduri. Se examinează 
apoi altă serie de ogoare, asemănătoare cu primele, care nu po- 
sedă perdele de protecţie și se constată că recoltele suferă în timp 
de secetă. Concluzia ar fi că perdelele de protecţie ajută culturi- 
lor împotriva secetei. Dar dacă între cele două serii de ogoare 
există unele diferente, care nu au fost luate în seamă și care, 
de fapt, au determinat recoltele bogate? De pildă, îngrășămintele. 
Desigur, concluzia nu mai este sigurăâ, 

Reprezentanţii celei de a doua categorii își sprijină argumentele 
pe principiul rațiunii suficiente și necesare, care ar sta la baza 
metodei combinate. Să ne situám, deocamdată, alături de acesti 
logicieni pentru a vedea la ce concluzii se ajunge şi dacă aceste 
concluzii se susţin. 


Metoda combinată se bazează pe proprietatea fenomenelor de 
a fi concomitent prezente şi concomitent absente, așa încît, con- 
form principiului raţiunii suficiente și necesare, prezența şi ab- 
senta antecedentului se asociază cu prezenţa și absenţa secventu- 
lui. Aceasta înseamnă că prin metoda combinată se pot descoperi: 


(a) consecința unei condiţii suficiente şi necesare ; adică efectul 
unei cauze date; 

(b) condiția suficientă şi necesară a unei consecințe date, cu alte 
cuvinte, cauza unică a unui efect dat. 


(Ey) Experimentul lui P. N. Lebedev, prin care s-a dovedit 
presiunea luminii. Dacă lumina are presiune, atunci un fascicol 
luminos suficient de puternic trebuie să miște un obiect sufici- 
ent de greu. Pentru a dovedi această consecinţă, Lebedcv a folo- 
sit un sistem format dintr-un fir metalic de care erau prinse si- 
metric două aripioare foarte subțiri și ușoare cu diametrul de 
5 mm: una albă-strălucitoare (reflectantă) şi alta, neagră (absor- 
bantă). Acest dispozitiv era introdus într-un recipient în care se 
făcea vid înaintat, după ce în prealabil aripioarele fuseseră cu 
grijă degazate. Firul metalic era suspendat de un capăt formînd 
o balanță de torsiune. Cu ajutorul unor dispozitive speciale de 
focalizare (oglinzi, lentile) el îndrepta lumina de la o lampă cu 
arc fie pe aripioara neagră, fie pe cea albă. Cînd lumina că- 
dea pe aripioara neagră, ea era absorbită și presiunea avea o 


55 P. Botezatu, Tratat de logică (în manuscris). 

anumită valoare. Cînd lumina cădea pe aripioara albă, ea era 
reflectată și atunci, in spaţiul din fata aripioarei se găsea o canti- 
tate dublă de lumină, presiunea era dublă si aripioara se mişca’. 

Cauza unică a acestei mișcări era presiunea luminii. 

Experimentul are la bază următorul raţionament: a este efcc- 
tul numai al lui A, dacă $i numai dacă nu se poate ca A să fie 
prezent şi a absent, și nu se poate ca A să fie absent și a pre- 
zent și prezenţa lui A se asociază cu prezența lui a iar absența 
lui A cu absenta lui a. 


(Eio) Care este organul prin care șarpele își simte prada? 
Profesorul T. H. Bullock, de la Universitatea din California, a 
închis într-o cușcă un șarpe — al cărui cap fusese abundent 
stropit cu o substanţă care bloca nervii olfactivi, — și un șoricel, 
dorind să afle dacă șarpele şi-ar găsi prada fără ajutorul acectui 
simt. Se constată că șarpele își devorează victima cu o sizurantá 
de somnambul. Examinindu-se cu atenţie corpul lvi, s-au des- 
coperit două mici adîncituri care, asemenea farurilor de auto- 
mobil, erau situate pe cele două părţi laterale ale corpului rep- 
tilei, între nará și ochi. S-au astupat cu leucoplast acele mici 
adîncituri, bineînţeles, la alt șarpe, ... şoriceii au rămas neatinși. 
Cele două gropite ascundeau un organ ciudat. În membrana 
subțire care cáptugea cele două cavităţi, s-au descoperit celule 
nervoase asemănătoare cu cele din epiderma umană care percep 
căldura. Aproximativ 150.000 de celule nervoase sensibile la 
căldură, foarte apropiate unele de altele, adică un număr de cinci 
ori superior celui pe care-l are omul în total. În consecință, 
această reptilă poate să simtă căldura emanată de orice animal 
sau obiect a cărui temperatură este cu citeva sutimi de grad 
mai mare decît mediul înconjurător, prin simpla legánare a 
capului, știind totodată și mărimea sau forța acelui ,ceva". 

Teoretic, A este cauza lui a, dacă și numai dacă nu se poate 
ca a să fie absent si A prezent gi nu se poate ca a să fie prezent 
şi A absent, iar prezența lui a se asociază cu prezenţa lui A și 
absenţa lui a cu absența lui A. 

Exemplele (E,) si (E,9), intenţionat alese, nu corespund totuși, 
metodei combinate, ci aplicării succesive a metodei concordantei 
şi diferenței. Metoda combinată se sprijină, nu pe dispariţia 
fenomenului (cum a fost cazul în cele două exemple), ci pe 


5 Teodor Rosescu, Experiente celebre în fizică, Editura științifică, 
București, 1966, pp. 13— 74. 

absenţa lui. Nu se suprimá cauza, ca în metoda diferenţei, ci 
se observă altă serie de cazuri, în care efectul este absent. Dacă 
se poate suprima cauza, se aplică metoda diferenţei. „Chiar dacă 
se păstrează un grup de control (cum se procedează întotdeauna 
în biologie sau medicină), este tot metoda diferenţei". Deci, 
datorită faptului că se trece la o serie nouă de cazuri, la care 
apar inevitabil mai multe diferenţe, metoda combinată nu asigură 
încrederea în forța ei de descoperire a cauzei unice. Urmează 
că logicienii din a doua categorie au confundat aplicarea succesivă 
a metodei concordanţei și a metodei diferenţei cu metoda com- 
binată. 

De fapt, desi a fost considerată de Mill o metodă distinctă, 
metoda combinată este puţin diferită de metoda diferenţei. 
Deosebirea constă, în primul rînd, în proprietatea existențială 
care se transferă — coabsenta — și nu codisparitia, şi apoi, in 
specificul cazurilor, conform schemelor (11) şi (16). Dar, după 
părerea noastră, mai multă siguranță se obţine prin metoda 
diferenţei și mult mai multă prin aplicarea succesivă a metodei 
concordantei și a diferenţei. 


Metoda variațiilor concomitente (variante causa, variatur 
effectus ). Un fenomen care variază într-un anumit mod de fiecare 
dată cînd un alt fenomen variază la fel, este sau o cauză, sau un 
efect al acestui fenomen, sau este legat de el în mod cauzal. 

Schematic : 


(11) A,BCD — a, (18) A4,BCD — a, 
A,BCD — a; sau A,BCD — a, 

A4BCD — as A,BCD — a, 

*. A—a .'. A—a 


A esté cauza lui a, deoarece sînt singurele fenomene care variază 
concomitent, B, C, D nu pot fi cauza lui a, deoarece rămîn con- 
stante cînd a variază. 


Prin urmare, antecedentul (secventul) care variază (creşte sau 
descrește) odată cu fenomenul dat, este cauza (efectul) fenome- 
nului. 

Metoda variațiilor concomitente se bazează pe proprietatea 
fenomenelor de a crește sau descrește împrennă, o proprietate 
care sporeşte siguranța cognitivă față de coprezentá, oferind 


51 P. Botezatu, Tratat de logică (în manuscris). 

un indiciu distinctiv pentru recunoașterea fenomenelor corelate. 
Covariatia este mai puțin accidentală decît celelalte proprietăți 
existențiale. În plus, ea poate fi exprimată matematic cu aju- 
torul funcţiilor, sporind precizia de adecvare la domeniul faptelor. 
De aceea, deși pare a fi un caz particular al metodei concor- 
dantei, ea este superioară acestei metode, oferind o probabilitate 
sporită în descoperirea legăturilor dintre fenomene. 


Schema metodei variațiilor concomitente este asemănătoare 
metodei diferenţei, cu singura deosebire că A și a, în loc să apară 
şi să dispară, variază concomitent, celelalte circumstanţe rámi- 
nînd constante. Această asemănare permite ca, ori de cite ori, 
metoda diferenţei nu se poate aplica, să se aplice metoda varia- 
ţiilor concomitente. 


Asemănările cu cele două metode determină intrebuintarea 
metodei variațiilor deopotrivă în observaţie și în experiment, 
dar nu pot înlătura o dificultate importantă: menţinerea con- 
stantă a celorlalte circumstanţe inițial posibile. Este greu de 
găsit cazuri care să concorde în toate circumstanţele, în afară de 
una care să fie variabilă. 


(E,,) Raportul dintre cupru si viață. Cantitatea de cupru aflată 
în organism este infimă — 100 mg. la omul adult —, dar cuprul 
participă intens la anumite procese vitale. Această legătură 
s-a constatat experimental prin varierea cantităţii de cupru. 
Un aport insuficient reduce sinteza hemoglobinei, ducînd la ane- 
mie, slăbește pereţii unor vase sanguine, mai cu seamă pe cei 
ai aortei, favorizindu-le ruptura, si mărește sensibilitatea tesutu- 
rilor la radiaţii. Deci, dacă cuprul descrește, consecinţele sînt 
multiple. Este cazul pluralitátii efectelor, exprimat printr-o 
conjunctie de secvente: 


(19) A — (a, azs ..., a,) 


(E2) Fie a o consecință, anume modificarea potenţialului 
electric al pielii în cursul celor 24 de ore. Care să fie cauza acestei 
modificări? Colectivul catedrei de medicină legală al Institutului 
de medicină din Tomsk (Siberia) și mai mulţi specialiști din 
Hamburg și Miinchen au observat că aceste modificări se supun 
capriciilor activității solare. Orice perturbatie în Soare găsește 
ecou în ritmul electric al pielii, așa încît, reprezentate grafic, 
curbele activității solare si ale electricităţii umane sînt aproape 
identice. 

Istoria ştiinţei a consemnat multe exemple de descoperiri a 
relaţiilor de condiţionare suficientă sau necesară cu ajutorul 
metodei variațiilor concomitente: efectele atracției gravitatio- 
nale, ale magnetismului terestru, ale încălzirii corpurilor, legătura 
dintre furtunile magnetice şi petele din Soare. În general, „toate 
legile care formulează un raport cantitativ precis între două 
sau mai multe fenomene sînt raporturi de corelaţie sau cova- 
riatie şi ilustrează astfel metoda variațiilor concomitente”58. 

Variaţiile concomitente pot fi exprimate şi prin corelaţii sta- 
tistice şi pot da loc la descoperirea relațiilor funcţionale. 

Menţionăm că sînt posibile aceleași observaţii cu privire la 
procedeul eliminării, ca în cazul celorlalte metode. 


Metoda reziduurilor (manente causa, permanet effectus ). 
Scádeti dintr-un fenomen partea despre care se stie, prin inducti 
anterioare, că este efectul unor antecedente si resiul fenomenului 
este efectul antecedentelor rămase. 

Această metodă se prezintă deci, tot ca un caz particular al 
metodei eoncordantei, sprijinindu-se tot pe proprietatea feno- 
menelor de a fi coprezente. Dar noua legătură nu este observată, 
ci dedusă dintr-un raport cauzal mai complex. Însuși Mill obser- 
vase natura specifică a metodei reziduurilor atunci cînd afirma 
că, dacă „cele patru metode sînt moduri de inducţie « posteriori, 
distinctă de deducție, metoda reziduurilor nu este independentă 
de deducție (s. n.)"99?. Dar nefiind preocupat de determinarea 
fundamentului logic al metodelor, Mill n-a sesizat de unde rezultă 
natura deductivă a metodei reziduurilor. Majoritatea manualelor 
de logică tradițională n-au acordat atenţie posibilității deductive 
a acestei metode. Astăzi, treptat, acest punct de vedere a început 
să dobîndească tot mai multi adepti. Morris R. Cohen și Ernest 
Nagel$?, W. E. fohnson?!, Ralph Eaton? sînt câțiva dintre logi- 
cienii care au sesizat natura deductivă a metodei reziduurilor, 
precizîndu-i locul în cadrul logicii și eficiența în descoperire. La 
noi în ţară, încă din 1911, Ion Petrovici s-a ocupat, într-un studiu 
special, de metoda reziduurilor, intuind cu pătrundere cá pro- 


58 I, Didilescu si V. Pavelcu, op. cit., p. 152. 

59 Mill, op. cit., cartea III, cap. VIII, $7. 

î M. R. Cohen, E. Nagel, An Introduction to Logic and Scientific 
Method, Brace aud Co., Harcourt, 1934, pp. 264—265. 

$1 W, E. Johnson, Logic, Part. II, cap. X. 

9? R. Eaton, General Logic, New York, 1959, pp. 518—525. 

$3 I. Petrovici, Probleme de logică, 1924, pp. 86—108. 

cedeul acestei metode este „în parte deductiv”. P. Botezatu, 
determinind clasa inferentelor cauzale deductive, cu ajutorul 
logicii operatorii, a semnalat că, prin metoda reziduurilor, se 
ajunge la o concluzie certá&*, Vorbind despre valoarea deductiei5, 
P. Botezatu lansează un nou îndemn la elucidarea naturii metodei 
reziduurilor, deoarece, în cadrul ei, intervenind legi teoretice, 
pe post de premisă majoră și deductii, pe baza acestor legi, ea 
se constituie ca o metodă ce nu-i convine vecinătatea cu cele 
patru metode inductive ale lui Mill. 

Ín cele ce urmeazá, deoarece nu vom mai face reveniri substan- 
tiale asupra metodei reziduurilor, vom încerca să argumentăm 
această teză conform căreia metoda reziduurilor este de natură 
deductivă. 

Această trăsătură a metodei reziduurilor a fost semnalată în 
momentul în care s-a admis caracterul cert al concluziei ce derivă 
prin intermediul acestei metode. Din perturbațiile constatate 
in mersul planetei Uranus, Le Verrier calculează cu certitudine 
orbita și locul la un moment dat, ale unei noi planete, pe care 
Galle o descoperă mai tîrziu și o numeşte Neptun. 

„În logica tradiţională, cu predilectia sa pentru dihotomii fără 
resturi, dar care escamotau amănunte deseori semnificative, 
deosebirea dintre inferenta deductivă si cea inductivă se afla, 
în primul rînd, în caracterul cert și respectiv, probabil al conclu- 
ziilor lor. Astăzi, amănuntele escamotate se dovedesc revelatorii, 
încît se vorbeşte despre o deducție inductivă şi o inducţie deductivă. 
Astăzi, „probabilitățile se deduc cu certitudine, iar calculul pro- 
babilităţilor este o teorie deductivă, axiomatizată. În aceste 
condiții, caracterul probabil al concluziei mai poate constitui 
însușirea specifică a inductiei?"96, Urmează că, deşi caracterul 
cert al concluziei este o trăsătură definitorie pentru inferenta 
deductivă, si inducția uneori își poartă pașii cu certitudine spre 
concluziile sale. Pentru teza noastră, urmează că, deși caracterul 
cert al concluziei constituie un argument puternic pentru a 
dovedi natura deductivă a metodei reziduurilor, el poate fi infir- 
mat, așa cum am încercat să facem noi mai sus. 

În plus, noţiunea de certitudine are trei sensuri (conform 
cap. II) şi numai primul sens poate fi satisfăcut cu necesitate, 


9 P. Botezatu, Schiţă a unei logici naturale. Logica operatorie, Editura 
științifică, București, 1969, p. 271. 

55 P. Botezatu, Valoarea deductiei, Editura științifică, București, 1971, 
pp. 166—167. 

$9 P. Botezatu, op. cit, p. 154. 

încît nimic sigur nu se poate spune si despre adevărul concluziei 
unui raționament valid, dacă premisele sale sînt dubitabile. 

Devine astfel, fundamental să ne întrebăm asupra condiţiilor 
ce trebuie satisfăcute pentru a obţine o concluzie, nu numai 
certă, dar si adevărată. Aceste condiții asigură Justetea unei infe- 
rente si sint: natura premiselor si operația logică prin care se 
ajunge de la premise la concluzie. 

Să prindem, mai întîi, in obiectivul cercetării noastre, natura 
premiselor de la care se pleacă în metoda reziduurilor. 

Cum am văzut, Mill propunea metodele sale pentru a fi utili- 
zate în domeniul fenomenelor, al faptelor. Din cercetarea conco- 
mitentei în prezenţa, apariția, dispariția, absența sau variaţia 
a două fenomene, se inferează existenţa unui raport cauzal. Pe 
terenul faptelor, inducția este stăpînă. Dacă două fapte apar 
împreună, atunci se conchide că între ele există cel puţin un 
raport de condiționare — concluzie, evident probabilă, deoarece 
apariția concomitentă a celor două fapte poate fi si rodul întîm- 
plării. Deci, situîndu-și premisele în domeniul faptelor, metodele 
lui Mill dau concluzii probabile. S-ar părea că cercetarea noastră 
se soldează şi aici cu un insucces, însă numai dacă scăpăm din 
vedere anumite aspecte relevante. Sesizarea lor face posibilă 
compararea metodei reziduurilor cu celelalte metode inductive, 
pentru a indica deosebirile. 

Locul de informaţie preliminară al metodelor scoate în relief 
primele deosebiri. Faptele si fenomenele in care sint implintate 
premisele metodelor inductive apartin realitátii sensibile, com- 
plexá in retele de relatii, in care izolarea unora perturbá pe 
toate celelalte. Ín schimb, metoda reziduurilor preferá stiinta 
constituită, in câre faptele $i fenomenele sînt rezultatul unor 
operaţii succesive de abstractizare. Cu alte cuvinte, metoda 
reziduurilor nu este o metodă a experienţei, ci a teoriei. 

Consecințele acestei deosebiri cer a nu fi neglijate. În metoda 
reziduurilor, atribuirea unei părți rămasă neexplicată dintr-un 
fenomen unor circumstanţe antecedente, se realizează prin 
subordonarea acestui caz particular unei legi generale, sau chiar 
unei teorii. Între azotul extras din aer şi azotul extras din com- 
pusii săi s-a constatat o diferență. Primul era mai greu. Subor- 
donînd această diferență, această rămășiță, teoriei lui Mendeleev, 
precum și teoriei asupra densității gazelor, Rayleigh şi Ramsay 
au dedus că azotul din aer contine şi un alt gaz, mai greu, care 
s-a dovedit a fi argonul. Recunoaștem aici calea inferentei deduc- 
tive de la legi la fapte, de la general la particular. 

De asemenea, pe lingă legile si teoriile specifice domeniului 
ştiinţific care o utilizează, metoda reziduurilor își mai consoli- 
dează baza cu următorul principiu logic: efecte de aceeaşi natură, 
sint produse de cauze de aceeaşi natură”. Acest principiu limi- 
tează pînă la zero posibilitatea hazardului. Soții Curie au con- 
statat că, după ce au extras uraniu din pehblendă, aceasta con- 
tinua să emită radiații mai puternice decît uraniul. S-a dedus 
că acest oxid natural trebuie să mai conţină și alte elemente 
radioactive. Într-adevăr, s-au descoperit poloniul si radiul. Deci, 
deoarece rámágita cauzei era de aceeași natură, ea trebuia să 
determine efecte de aceeaşi natură. 

O altă consecinţă a faptului că metoda reziduurilor își dove- 
deste utilitatea la nivele avansate de constituire a ştiinţei, este 
posibilitatea construirii de sisteme închise de legături cauzale, 
prin care se exclude existența în altă parte a cauzei efectului 
rămas. Sistemele închise de legături cauzale sînt o condiție nece- 
sară pentru aplicarea metodei reziduurilor. Desigur, izolarea 
unui sistem nu poate fi niciodată absolută, din cauza interde- 
pendentei universale a fenomenelor. Dar un sistem poate fi 
relativ izolat (de exemplu, sistemul nostru solar, față de alte 
sisteme din galaxie, pentru cercetările lui Le Verrier). Dacă 
pentru celelalte metode inductive s-a propus ipoteza suficientei, 
prin care să se limiteze numărul circumstanțelor relevante, pen- 
tru metoda reziduurilor, existenţa sistemului închis reduce posi- 
bilitatea intervenției cauzelor străine. 


Urmează că, prin natura lor, premisele metodei reziduurilor 
pot fi considerate adevărate, adevăr pe care il pot transmite con- 
cluziei. Desigur, din punct de vedere epistemologie, în orice 
raționament, adevărul premiselor depinde de nivelul atins de 
cunoașterea științifică şi de aceea, nu este absolut. Numai prac- 
tica hotărăşte cît de relative sînt adevărurile. 


Să presupunem că premisele au fost dovedite pe diferite căi 
ştiinţifice cá sînt adevărate. Pentru a putea fi transmis conclu- 
ziei adevărul lor, condiția necesară este corectitudinea operaţiei 
logice. Dacă vom putea dovedi că procedeul metodei reziduurilor 
este de natură deductivă, vom aduce în sprijinul tezei noastre 
un argument hotăriîtor și vom găsi forța acestei metode în inte- 
riorul sáu, în operația logică. 


© P. Botezatu, Tratat de logică (în manuscris), 
$ G. Benézé, La méthode experimentale, P.U.F., 1954, p. 44. 


Rationamentul care formează scheletul metodei reziduurilor 
este ipotetico-categoric. Premisa majoră este ipotetică, formată 
din două propoziţii existențiale categorice, care devin: antece- 
dentul — premisă minoră —, iar secventul — concluzie. 


(20) Numai dacă existé coprezență, există legătură cauzală ; 
Există coprezentá, 
.'. există legătură cauzală. 


Antecedentul premisei majore constituie condiția suficientă 
şi necesară, deoarece, după cum s-a arătat, în metoda reziduurilor 
rămîn doar două fenomene: rámágita cauzei și rámágita efec- 
tului, unicitatea lor fiind asigurată de existența sistemului închis. 

Acest mod, ponendo-ponens, este valid și exprimă deducerea 
legăturii cauzale din coprezenta a două fenomene, dintre care 
fenomenul antecedent este exclusiv. 

Lozica operatorie ne oferă modul C2 din sistemul inferenfelor 
cauzale existențiale, sistem deductiv, mod care exprimă această 
operaţie de stabilire a legăturii dintre un secvent și un antece- 
dent exclusiv: 


(C2) P(ap) numai a este prezent 
P(bp) b este prezent 
.'. Ef(ba) .'. b este efectul lui a. 


Se constituie relaţie cauzală între antecedent şi secvent, dacă 
ele sînt prezente concomitent, antecedentul cu exclusivitatef?. 


În logica predicatelor poate fi de asemenea, exprimat acest 
mod, reiesind clar și caracterul exclusiv al antecedentului: 


(21) Ex . Ey([(Px . Qx) . Py] 5 F(x, y) 

Ex. Ey[(Px . Qx) . Py] 

2t. F(x, y) 
(unde „,„Px” înseamnă ,,x este prezent”; iar ,,Qx" înseamnă ,,x 
este unic”, iar „F(x, y)" — ,,x este cauza lui y"). 


Urmează că procedeul metodei reziduurilor este de natură 
deductivă și el determină concluzia certă a acestei metode. Dacă 
este satisfăcută și condiţia adevărului premiselor, atunci metoda 
reziduurilor se justifică, justificare pe care celelalte metode induc- 
tive de mult o speră. 


% P. Botezatu, Schitá a unei logici naturale, Editura științifică, Bucu- 
rești, 1969, p. 270. 

Metoda reziduurilor are importante virtuti practice. lată de 
pildă, identificarea și măsurarea micro- sau oligoelementelor, 
acele elemente care, din cauza concentrației lor extrem de mici, 
nu puteau fi detectate în unele substanțe sau obiecte complexe. 
S-a procedat printr-o analiză prin activare cu neutroni: o probă 
din materialul de analizat este bombardată intens cu un fascicul 
de neutroni, care se lovesc de nucleele atomilor din probă, sînt 
absorbiți de ei si dau astfel naștere la elemente radioactive. 
Devenind radioactiv, nucleul fiecărui element se dezintegrează 
în felul sáu, emitind anumite radiaţii, într-o anumită perioadă 
de timp. Printre cele 1161 elemente radioactive, nu există două 
care să se dezagrege la fel. După ce au fost cunoscute elementele 
aflate în cantitate suficientă în materialul supus probei, se trece 
la determinarea caracterelor radiației gi se află oligoelementele 
din probă. 

Această metodă de analiză prin activare cu neutroni este folo- 
sită în tehnică pentru obținerea materialelor mai pure. Se deter- 
mină reziduurile si se înlătură prin procedee specifice. În geolo- 
gie, se analizează plantele dintr-o regiune dată și se determină 
oligoelementele pe care le conţin. Se pot descoperi astfel, zăcă- 
minte noi de minereu. 


Tehnicile de control au la bază metoda reziduurilor. Dacă 
într-o serie de produse, 999 corespund controlului tehnic de cali- 
tate, iar unul nu corespunde, atunci acesta examinat poate să 
ducă la descoperirea unui viciu de fabricaţie inerent mașinilor 
utilizate, sau materiei prime etc.70 

Putem generaliza spunînd că însuși procedeul inducției elimi- 
native își găseşte cheia de boltă în metoda reziduurilor. Se eli- 
mină toate alternativele iniţial posibile pînă rămîne una singură. 
„Reziduul” rămas este ipoteza sau cauza a cărei probabilitate 
a fost astfel, întărită. Concluzia filosofică sau cel puțin episte- 
mologică a desprins-o Parker: metoda reziduurilor este o parti- 
cularizare „a principiului călăuzitor în toate încercările noastre 
de înțelegere a realităţii: ceea ce nu se explică încă, trebuie să 
fie explicabil în termenii altor aspecte ale realităţii”. 

Nu putem încheia consideratiile noastre asupra metodei rezi- 
duurilor fără a prezenta interpretarea pe care i-a dat-o L. Bonnot??, 


7% R., Caude și A. Moles, Méthodologie, vers une science de l'action, 
Gauthier-Villars, Paris, 1964, pp. 66—67. 

7" F. Parker, Logic as a Human Instrument, New York, 1959, p. 396. 

7? L. Bonnot, op. cit., cap. IV, § 49. 


101 


Plecind de la ideea cá orice fapt nou poate fi considerat ca un 
reziduu, căci, într-un anumit sens, el corespunde întotdeauna 
unei diferențe între două reprezentări, logicianul autodidact 
arată Că metoda reziduurilor este si foarte elementară și ge ne- 
rală. Elementară, deoarece înainte de a căuta o relație oarecare 
trebuie să se cunoască unul dintre cei doi termeni ai relaţiei, 
or tocmai această funcție gi-o"asumá metoda reziduurilor în toate 
ştiinţele ; este extrem de generală, căci ea însoțește toate celelalte 
metode. Ea contine o operație de scădere, desigur foarte rudi- 
mentară, dar totuși indispensabilă, căci ea este o condiție indis- 
pensabilă a posibilităţii de cunoaștere precisă. 

Urmează că pentru Bonnot, metoda reziduurilor constituie 
demersul fundamental al oricărui act gnoseologic de diferenţiere 
a realității. 


Concluzii 


l. Acceptarea de către Mili a principiului uniformităţii drept 
fundament al inducției este făcută cu prețul erorii petitio principii, 
sau este, în cel mai bun caz, inutilă. În plus, dacă s-ar accepta acest 
principiu, justificarea ar fi prea puternică, căci ar transforma în 
deductii rationamentele inductive propriu-zise, ceea ce ar exclude 
posibilitatea ca o concluzie inductivă rezonabilă să se releve 
ca falsă și deci, orice ipoteză ar trebui acceptată de la început 
ca adevărată sau ca falsă, fără a o mai supune la verificare prin 
consecințele sale. 


2. Prin modul în care a conceput noţiunea de cauză, Mill a 
accentuat confuzia, semnalată şi la predecesori, dintre cauză și 
condiții. Această confuzie l-a determinat pe Mill să acorde un 
rol prea mare metodelor inductive, fie în: descoperirea cauzelor 
multiple, fie în descoperirea cauzelor unice, cînd, de pildă, metoda 
concordantei, asa cum a conceput-o el, ajută numai la descoperirea 
condiţiilor necesare, adică a condiţiilor propriu-zise. 


3. O altă confuzie, dintre pluralitatea și complexitatea cauze- 
lor, a planat asupra descoperirii lui Mill. A rezultat din analiza 
noastră că metoda concordantei este afectată de complexitatea 
condiţiilor și de aceea, Mill a bazat-o mai mult pe procedeul 
simplei enumerări, iar metoda diferenței este afectată de com- 
plexitatea cauzelor. 


4. Metodele lui Mill au mai mult rolul să testeze pe cale experi- 
mentală sau observationalá, decît să generalizeze prin eliminare. 

Tendinta de generalizare este prezentá, ea find, in multe cazuri, 
realizată prin procedeul metodelor, mai mult enumerativ, decât 


eliminativ. 


5. Prin felul în care a înțeles generalizarea, Mill se deosebește 
radical de Whewell. Mill a avut în vedere acele cazuri în care 
generalizarea emerge din observarea unei concomitente în pre- 
zenta, absenţa, apariţia sau variaţia a două trăsături sau grupuri 
de trăsături (caracteristici, proprietăţi). Astfel de generalizări 
sînt frecvente în activitatea zilnică și în activitatea științelor. 
Ccle mai multe exemple se găsesc în etiologie, ramura medicinei 
care studiază cauzele bolilor, precum și suma cunoștințelor pri- 
vitoare la factorii care predispun la îmbolnăvire. Dar sînt nume- 
roase exemple de generalizări de acest tip, obținute prin inter- 
mediul metodelor lui Mill, chiar și în fizică, asa cum a reieșit 
din exemplele date de noi. Aceste generalizári, de cele mai multe 
ori, vizează cauza (condiția) unui fenomen, sustrasă din cadrul 
unui număr de fenomene antecedente sau coexistente. De aceea, 
nu subscriem la aprecierile lui Toulmin care scria: „Conceptul 
de «cauză» este la locul său în științele care pun diagnostice și 
în ştiinţele aplicate, ca medicina sau construcția mecanică, dar 
nu în ştiinţele fizice"7?, Este adevărat că {aşa cum arată Herbert 
Feigl'^, conceptul de cauză tinde să dispară din ştiinţa teoretică 
avansată, în favoarea conceptului de asociaţie funcţională. În 
ansamblu, terminologia curentă de cauză și efect corespunde 
macrofenomenelor calitative, ea face parte integrantă din lim- 
bajul comun și din științele care se ocupă cu macrofenomene și 
nu au introdus încă termeni cantitativi. În momentul în care 
intervine măsura, relația cauză-efect cedează locul unei formulări 
matematice în termeni de relaţii funcționale. Dar dacă noţiunea 
de cauză este mai puțin utilizată epistemic, aceasta nu înseamnă 
că ontic sau real cauza „„dispare”. Noţiunea de relație functio- 
nală, mai abstractă, poate exprima mai bine și mai precis, în 
termeni cantitativi, relația ontologică de cauzalitate. 

Pe de altă parte, evaluarea statistică a completat principiul 
gnoseologic al determinismului, ceea ce a produs o schimbare 
esențială in dezvoltarea ştiinţei contemporane. De exemplu, 
chiar în medicină, factorii considerați altă dată cauzali sînt 


3 Toulmin, The Philosophy of Science. An Introduction, London, Hutchin- 


son's House, 1953, pp. 121—122. 
74 H. Feigl, Notes on Causality, in Readings in the Philosophy of Science, 


1953, pp. 408—418. 

interpretati astázi ca factori de risc. Infectia bacilará este o con- 
ditie necesară, însă doar un factor de risc şi nu cauza îmbolnă- 
virii de tuberculoză. Pentru ca această boală să se producă sînt 
necesari si alti factori, dintre care unii rămîn mai mult sau mai 
puțin necunoscuţi. 

Vechea schemă: o boală — o cauză este înlocuită cu ideea 
determinismului plurifactorial al bolilor. Pentru ca un om să se 
îmbolnăvească este necesară o rețea cauzală complexă, variabilă 
de la individ la individ. Probabilitatea de îmbolnăvire a unui 
om este în funcție de probabilitatea de a se întîlni factori mul- 
tipli, unii mai importanti, alții mai puțin importanti. 

Revenind la tipurile de generalizare, conchidem deci, că pe 
calea abordată de Mill se pot efectua generalizări asupra rela- 
tilor cauzale prezente la toate nivelele de abstractizare ale stiin- 
telor, utilizindu-se cu precădere procedeul enumerativ, dar ar 
fi o greșeală să se creadă că toate cazurile de generalizare sînt 
de acest tip. Whewell a vorbit despre acele generalizări care pot 
fi „citite” prin consultarea datelor experimentale si prin intro- 
ducerea unor concepte noi care să ,coligheze" faptele, dindu-le 
un aspect unitar. Aceste concepte noi sînt idei exprimate ipotetic, 
sarcina științei fiind testarea lor prin desprinderea, pe cale deduc- 
tivă, a consecințelor, obligatoriu supuse verificării. Astfel, cum 
însuşi Whewell spunea: „ipotezele pe care noi le acceptăm explică 
(s. n.) fenomenele observate şi «prevestesc» fenomene care nu 
au fost încă observate”, Inductia are rol decisiv în verificarea 
ipotezelor, utilizîndu-se cu precădere procedeul eliminativ. 

De obicei, generalizările de primul tip se numesc primitive, 
iar generalizările de al doilea tip — avansate. Metodele inductive, 
chiar în forma dată de Mill, dau roade în ambele cazuri, cu dife- 
renta cá, pentru generalizările de primul tip, ele apelează mai 
ales, la procedeul enumerativ, care acţionează în special, în 
procesul observaţiei, iar pentru testarea generalizărilor avansate 
procedează prin eliminarea consecinţelor care nu se verifică, 
situîndu-se, mai ales, în plan experimental. 


6. Metodele lui Mill pot fi considerate mijloace de justificare 
a inducției. Ele oferă două feluri de dovezi pentru cele două tipuri 
de generalizări. a) Dovezi că o propoziţie generală care exprimă 
corelaţii constante dintre fenomene emerge din propoziţii parti- 
culare date, prin intermediul altor propoziţii generale, numite 


73 Whewell, Novum Organum Renovatum, London, 1858, p. 85. 

principii (de pildă, principiul uniformitátii, la Mill); b) Dovezi 
cá o propoziţie generală dată este o „lege” care exprimă relaţii 
constante dintre fenomene, deoarece noi fapte, care concordă 
cu realitatea, pot fi deduse din ea. Aceste dovezi sînt obținute 
pe calea observaţiei și a experimentului, dar, așa cum se exprima 
încă Newton, în Optică, „argumentarea prin experimente și 
observaţii nu este o demonstrație a concluziilor generale'". 
De aceea, metodele lui Mill nu reușesc să justifice demersurile 
inductive în cel mai important sens, anume că predicțiile care 
provin dintr-o generalizare inductivă sînt adevărate. 

Cu alte cuvinte, explicaţia cauzală a fenomenelor se poate 
exprima prin propoziţii generale care reflectă tentativele feno- 
menelor de a se asocia constant unele cu altele, dar aceste propo- 
zitii generale nu sînt demonstrate, ci numai dovedite ca adevărate, 
prin intermediul experienţei. 


7. Mill nu a înţeles deosebirea dintre planul ontic și planul 
epistemic al cauzalitátii. Cauza, în plan ontic, nu este un feno- 
men simplu și nici pur. Ea este o tesáturá complexă de elemente, 
dintre care unele sînt principale și altele secundare; ea este de 
asemenea, legată de circumstanțe și de influențe. În planul 
cunoașterii, cauza nu poate fi exprimată sub multitudinea aspec- 
telor sale, deoarece orice act gnoseologic este generalizator și 
simplificator, în vederea sesizării esenței, dar $i pentru că episte- 
micul este limitat în relevarea complexităţii realului. Pe bună 
dreptate arată Gh. Enescu că, în planul cunoașterii, ,, putem 
invoca un «complex cauzal», dar nu putem invoca toate circum- 
stantele. Orice explicaţie cauzală presupune o «izolare din întreg» 
şi, în acest sens, o idealizare"7". 

Derivînd, cum arată Enescu, din concepiul de cauză, metodele 
lui Mill pot fi realizate pe plan ontic, numai dacă putem epuiza 
(prin trecere în revistă) clasa „complexelor cauzale”. Cum de 
cele mai multe ori acest lucru este imposibil, noi ne putem mulțumi 
cu proba experimentală: „dacă produc fenomenul A atunci pro- 
duc şi fenomenul B" (Cînd lucrurile sînt experimentabile)'8. 
Potrivirea doar parțială dintre epistemic şi ontic este una din 
cauzele care determină caracterul probabil al rezultatelor meto- 
delor inductive. 


7% Newton, Opticks, London, 1704, p. 31. 

"7 Gh. Enescu, Filosofie și logică, Editura științifică, Bucureşti, 1973, 
p. 145. 

78 Ibidem, p. 146. 

Confuzia dintre epistemic si ontic l-a determinat pe Mill, si 
apoi pe alti logicieni moderni, sá formuleze metodele inductive 
uneori particular (,,douá cazuri sau mai multe..."), iar alteori, 
universal („în fiecare caz...” sau „ori de cîte ori. .."). Inconsec- 
venta este sesizatá de Gh. Enescu, care aratá cá trebuie fácutá 
distincţia esenţială dintre „inducția formală” si ,,metodele empi- 
rice inductive". Într-adevăr, Mill confunda si planul logic cu cel 
ontic. Logicul poate exprima atît ceea ce este realizabil, cît şi 
ceea ce este irealizabil, în plan ontic. Ín cazul irealizabilului, 
pentru a acţiona pe plan ontic, „regulile formale sînt înlocuite 
atunci prin reguli care duc la rezultat cu o oarecare probabili- 
tate"?9, Astfel, potrivirea doar parţială dintre logic si ontic este 
o altă cauză care determină caracterul probabil al rezultatelor 
metodelor inductive. 


** Ibidem, p. 145. 


REEVALUAREA METODELOR LUI MILL 


Asupra metodelor inductive s-a manifestat o atitudine criticá 
încă din timpul vieţii lui Mill, prin W. Whewell și alții. Această 
atitudine a îmbrăcat apoi o formă radicală la N. R. Campbell! 
si o formă moderată la logicienii secolului nosiru?. 


Ne interesează în continuare critica constructivă, revitaliza- 
toare si, în acest sens, vom prezenta cîteva încercări. 


Morris R. Cohen si Ernest Nagel? sintetizează metodele induc- 
tive in procedeul de eliminare a ipotezelor alternative care exprimá 
condiţiile posibile ale unui fenomen P. 

fie H, H,, ..., H, o mulțime de ipoteze alternative care se 
referă la condiţiile posibile de determinare a lui P. Înainte de a 
fi testate, aceste ipoteze sînt plauzibile, adică se bucură de încre- 
derea celui care le-a formulat. Ne aflăm, cu alte cuvinte, pe 
terenul pragmaticii, unde criterii de discriminare între relevant 
şi irelevant sînt necesare, altfel nu putem fi siguri că o ipoteză 
relevantă, să zicem H,,;, nu a fost omisă. 


1 N. R. Campbell, Les Principes de la Physique, F. Alcan, Paris, 1923, 
pp. 85—88. 

? A, Lalande, Les Théories de l'Induction et de l'Expérimentation, Paris, 
1929, p. 172ff; M. R. Cohen si E. Nagel, An Introduction to Logic and 
Scientific Method, Harcourt, Brace and Company, 1934, pp. 265 — 267; 
T. Kotarbinski, Leçons sur lhistoire de la Logique, Warszawa, 1965, Cap. 
XXXVI—XXXVII; I. Copi, Introduction to Logic, New York, 1957, pp. 
363—377; R. L. Ackoff, Scientific Method, London, 1962, pp. 312—315 


etc. 


3 M. R. Cohen si E. Nagel, op. cit, pp. 265—267. 

În afara condiţiei de relevanță care aparţine pragmaticii, 
condiții semantice trebuie acceptate. Autorii citati le enunță 
astfel : 

Propoziția 1. Sau H, sau H, sau ... sau H, exprimă cauza sau 
condiţia lui P. 

Exprimarea propoziției 1 cu ajutorul disjunctiei deschide: 
drum procedeului eliminativ, a cărui structură sintactică o con- 
stituie modurile ponendo-tollens ale inferentelor disjunctive, care, 
in acest caz, aratá cá H; si P nu pot fi concomitent afirmati 
(unde i = 1, 2, ..., n). 

De exemplu, dacă P este prezent sau dacă P odată apare și 
altă dată dispare, sau dacă P variază și H, nu exprimă nici una 
din aceste situaţii, atunci H, nu exprimă o lege cauzală referitor: 
la P. Acest lucru este exprimat de autori în: 


Propoziția 2: H, nu exprimă legea cauzalá a lui P. 
Din 1 si 2 se conchide: 


Propoziția 3: H, sau H4 sau ... sau H, este legea cauzală a 
lui P. 

Eliminarea continuă pînă la eliminarea tuturor alternativelor 
afară de una. 

Aplicarea procedeului eliminativ presupune acceptarea tacită 
a unor ipoteze resirictive care să arate cá: 


a) H, H,, ..., H, exprimă numai relaţiile cauzale relevante 
privitoare la P. 

b) n alternative H trebuie să includă adevărata relaţie cauzală 
privitoare la P. 

c) Propoziția 3 trebuie să fie obţinută in mod necesar (logic) 
din propoziţiile 1 si 2. 

d) Propoziția 3 este adevărată numai dacă propoziţiile 1 si 2 
sînt adevărate, dar adevărul lor depinde de respectarea condițiilor 
(a) şi (b). Pentru aceasta, metode speciale, altele decît metodele 
inductive, ar trebui să intre în joc. 

lată unul din motivele pentru care metodele inductive nu 
sînt capabile să demonstreze orice lege cauzală, dar, eliminind 
ipotezele false, ele îngustează cimpul în cadrul căruia ipotezele 
adevărate pot fi descoperite — aceasta este concluzia concesivă 
la care Cohen și Nagel ajung. 


Popper. Aproape în același timp, Popper dezvolta și el pro- 
cedeul eliminativ, traducîndu-l în metoda falsificării. Dar dacă 

pentru Cohen și Nagel esența modalităţii științifice de a rationa 
in domeniul faptelor se afla in procesul de redactare a ipotezelor, 
pentru Popper, esenţa consta în operaţia de control a ipotezelor 
prin verificarea consecinţelor lor observaţionale: exemplele 
negative falsifică în mod strict o ipoteză, în timp ce exemplele 
pozitive asigură intrebuintarea ipotezelor în calitate de conjec- 
turi plauzibile, pînă la confruntarea cu alte teste observationale. 
Ştiinţele factuale care - aspiră la siguranța metodei științifice 
pretind raționamente care să fie fundate de logica deductivă si 
de matematică. 


O astfel de poziție mai fusese schitatá de W. Whewell, care 
a avut meritul de a fi subliniat rolul ipotezelor în metoda stiin- 
tificá, într-un timp cînd se făceau auzite numai pretenţiile exce- 
sive ale partizanilor logicii inductive, 

Astăzi, în condiţiile unui deductivism exagerat, Karl Popper 
sustine că ceea ce se numește inducție este un mit, deoarece 
ceea ce trece sub această denumire „este întotdeauna nevalid 
și deci nejustificabil". Repudierea inducției este o consecinţă 
a concepţiei sale conform căreia scopul teoretizării științifice 
este falsificarea (demonstrarea erorii) și nu verificarea sau confir- 
marea (care formează un suport provizoriu al aproximării ade- 
vărului). 

Popper și-a expus pentru prima dată punctele sale de vedere 
asupra problemei inducției în 1933, într-un articol din Erkenntnis*, 
şi în 1934, în cartea sa Logik der Forschung?. Recent, Popper revine 
asupra acestor probleme în ultima sa carte, pe care o vom folosi 
și noi pentru a reda pe scurt poziţia sa antiinductivistá$. 

De la început, Popper vrea să-și delimiteze concepţia de cea 
a lui Hume, expunind cu claritate poziția acestuia. Hume a ridi- 
cat două probleme: una logică (H,) si una psihologică (Hp,)- 


(H,) Este justificat să rationám de la unele instante pe care 
le cunoaștem la alte instanţe (concluzii) pe care nu le cunoaştem 
din experiență? 

Răspunsul lui Hume la (H,) este: NU, oricît de mare ar fi 
numărul repetitiilor. 


4 K. Popper, Ein kriterium das empirischen charakters theoretischer Sys- 
teme, în Erkenntnis, 3, 1933, pp. 426 f. 

5 Idem, Logik der Forschung, Vienna, 1934. 

5 Id e m, Objective Knowledge, An Evolutionary Approach, Oxford, 1973, 
pp. 1—31. 

(Hp, De ce, totuşi, orice om rezonabil se așteaptă, si crede, 
că instanţele pe care nu le-a cunoscut în experiență vor fi la fel 
cu cele pe care le-a cunoscut în experiență? De ce avem spe- 
rante în care credem? 

Răspunsul lui Hume: Din cauza obignuintei, deoarece sîntem 
conditionati de repetiţii și de mecanismul asociaţiei ideilor. 

Popper este de acord că aceste răspunsuri l-au situat pe Hume 
în cadrul unei epistemologii sceptice și iraționale. Rezultatul 
său că repetiţia nu are nici o putere ca argument, deși ea domină 
viața noastră cognitivă sau „înțelegerea” noastră, l-a dus pe 
Hume la concluzia cá ratiunca joacă numai un rol minor în pro- 
cesul cunoașterii, unde domină o încredere iraţională. 

Popper vrea să evite acest rezultat si pentru aceasta, admitind 
ca deosebit de importantă distincţia dintre problema logică şi 
problema psihologică, efectuează o substituție de termeni, tra- 
ducînd subiectivul şi psihologicul în obiectiv. Astfel, in loe de 
„credinţă”, Popper va întrebuința „enunț” sau „teorie expli- 
cativă”, în loc de „impresie” va spune enunț observatio- 
nal" sau „enunt test", în loc de „justificare a credinței” 
va spune „justificare a cerintei ca o teorie să fie adevărată”. 

Aplicînd substitutiile lingvistice respective, Popper va enunta 
(H,) dintr-un punct de vedere obiectiv sau logic și rezultatele 
le va transfera la (Hp), conform principiului de transferare : 
ceea ce este adevărat în logică este adevărat și în psihologie. 
Prin aceasta, consideră Popper, irationalismul este eliminat. 

Popper reformulează problema logică a inducției a lui Hume 
astfel: 


(L,) Poate fi justificată cerința ca o teorie explicativă univer- 
sală să fie adevărată pe baza unor „raţiuni empirice”, adică 
prin admiterea că unele enunturi test sau enunturi observa- 
tionale sint adevárate? 

Ráspunsul lui Popper este acelasi cu cel al lui Hume: NU, 
numárul enunturilor test adevárate nu va justifica cerinta ca o 
teorie explicativă universală să fie adevărată. 

Prin înlocuirea cuvintelor „este adevărată” cu cuvintele „este 
adevărată sau cste falsă”, Popper obține o generalizare a lui (L,). 


(Lə) Poate fi justificată cerința ca o teorie explicativă univer- 
sală să fie adevărată sau să fie falsă pe baza unor „raţiuni empi- 
rice", adică, pot enunturile test să justifice atît cerința ca o 
teorie universală să fie adevărată cît și cerința ca ea să fie falsă? 

Răspunsul lui Popper este: da, enunturile test ne permit uneori 
să justificám cerința ca o teorie explicativă universală să fie falsă”. 

Să notăm o primă consecință a răspunsului popperian : inducția 
prin simplă enumerare nu există, ea este rezultatul unei erori, 
în schimb, se situează pe prim plan inducția eliminativă. 

Apoi, Popper extrapolează problema inducției pe terenul con- 
fruntării teoriilor competitive, (La) fiind reformulată astfel: 


(L,) Poate fi justificată preferința pentru adevărul sau talsi- 
tatea unor teorii universale competitive, pe baza „rațiunilor 
empirice?” 

Da, enunturile test pot respinge unele din teoriile competitive 
şi noi vom prefera să numim adevărată acea teorie a cărei falsi- 
tate nu a fost stabilită. 

A doua consecință a soluției lui Popper, pe care, de data aceasta, 
noi o considerăm pozitivă, este că Popper conectează problema 
inducției la problema validității legilor enunțate în ştiinţă și a 
teoriilor ştiinţifice. 

În schimb, răspunsul negativ la (L,) are ca o a treia consecință 
același scepticism pe care îl abordase Hume și pe care Popper 
a voit să-l evite. lată cuvintele lui Popper: „Răspunsul meu 
negativ la (L,) înseamnă că noi trebuie să considerăm toate legile 
sau teoriile ca ipotetice sau conjecturale, adică presupuneri"?. 

Pc bună dreptate, îi va replica Gilbert Ryle că este greșit să 
se spună că „toate propoziţiile generale ale ştiinţei ... sint numai 
ipoteze, adică propoziţii care numai conjectural sînt adevărate... 
Noi sîntem siguri adeseori, și sîntem indreptátiti să fim siguri, 
asupra unei propoziţii cá este lege și nu ipotezàá"?. 

A patra consecință o constituie deductivismul extrem la care 
ajunge Popper. Din punct de vedere al deductiei logice există 
o asimetrie între verificare și falsificare prin experienţă. Aceasta 
conduce la distincția pur logică între ipoteze care au fost respinse 
şi altele care nu au fost, și preferința pentru ultimele. 

Este un merit al lui Popper de a fi dezvoltat pînă la cele mai 
mici amănunte metoda sa critică, o metodă de triere și eliminare 
a erorilor, de presupunere a teoriilor, de supunere a lor la teste 
severe și de respingere a celor care se dovedesc false. Dar această 
metodă l-a dus la o respingere hotărîtă a inducției. Desigur, 


? K. Popper, op. cit., p. 7. 

€ Ibidem, p. 9. 

? G. Ryle, Induction and Hypothesis, in Proceedings of Aristotelian Society, 
vol 16, 1937, pp. 36 si 38. 


111 


„logica inductivă se zbate in dificultăţi, unele chiar grave, dar 
nu putem pretinde irealitatea ei”'10. 


O reformulare a metodelor lui Mill realizează si Russell L. 
AckoffH, preocupat fiind de constituirea exhaustivă a tuturor 
combinațiilor posibile dintre antecedente și secventul dat. Elimi- 
narea nu se mai desfășoară între enunturi (H,, H;, ..., H,) ca 
la Cohen și Nagel, ci între condiţiile antecedente sau proprietăţi, 
în chiar planul experienţei. 

Fie A, B și C un ansamblu de condiţii sau proprietăți care 
desemnează o situaţie, iar A, B, C să reprezinte absenţa acestor 
condiţii. P să reprezinte un fenomen oarecare specificat. Dacă: 


(a) P apare în condiţiile 4, D, C si 
(b) P apare în condiţiile A, B, C, 


atunci A este cauza lui P. 


Ackoff formulează trei obiecţii la acest mod de cercetare meto- 
dică. Prima obiectie am intilnit-o de fiecare dată: 


1 Trebuie să fim siguri că A, B, C sînt singurele condiţii ante- 
cedente, altfel, poate exista o altă condiţie care să fie prezentă 
în ambele. probe $i care îl cauzează pe P, mai degrabă decît A. 
Această obiectie poate fi înlăturată numai prin ipoteza restrictivă, 
admisă de fiecare dată: înregistrarea exhaustivă a condiţiilor 
relevante ale lui P. În practică însă, este greu de conceput o 
situaţie în care o astfel de înregistrare să poată fi realizată. 


2 Chiar dacă A, B, C epuizează toate condiţiile posibile, totuși 
cele două probe (a) și (b) nu sînt suficiente pentru a arăta că 
A este condiția suficientă sau cauza lui P. Ackoff pleacă de la 
exemplul următor: A, B, C să reprezinte lapte, pîine si unt, iar 
P să fie o reacţie alergică, anume urticarie. Dacă urticaria urmează 
după consumarea celor trei alimente și de asemenea, urmează 
numai după consumarea laptelui, laptele va apare ca o condiţie 
suficientă a urticariei. Rezultă de aici că laptele este cauza unică 
a urticariei? Nu, nici măcar nu rezultă că „laptele prin el însuși 
este suficient să producă urticaria”, ci ar putea rezulta cel mult 
că „laptele produce urticarie, în anumite condiţii”. 


10 P, Botezatu, Valoarea deductiei, Editura științifică, București, 1971, 
p. 147. 


u R. I. Ackoff, Scientific Method — optimizing applied research decisions, 
New York and London, 1962, pp. 312—315. 

Pentru a stabili suficiența, în acest caz, Ackoff propune exa- 
minarea exhaustivă a combinărilor dintre A, B, C şi absenţa lor. 


A, B, C urmat de P 
A, B, C urmat de P 
A, B,C urmat de P 
A, B, C urmat de P 
A, B,C neurmat de P 
A este condiţia suficientă a lui P 


În capitolul anterior stabilisem că prin metoda concordantei 
putem afla condiția necesară şi nu condiția suficientă. Sîntem 
oare in contradicţie cu concluzia lui Ackoff? Pentru a răspunde 
trebuie să facem distincţie între planul experienţei, al acţiunii 
practice, şi planul gîndirii. În planul gîndirii, se pot ivi două 
situaţii: 

(a) P este cunoscut şi se cere să aflăm cauza sa; 

(b) P trebuie aflat, plecîndu-se de la mulțimea antecedentului. 


În cazul (a), metoda concordantei trebuie să ne dea condiția 
necesară raţională pentru ca, de exemplu, A să fie condiţia sufi- 
cientă a lui P, adică trebuie să exprime faptul că este imposibil 
ca A să fie urmat de P. p 

Cînd se trece în planul acţiunii practice, P este o consecință, 
chiar dacă el este cunoscut înaintea condiţiilor sale. De exemplu, 
cînd ştim efectul și vrem să aflăm cauza, drumul de la efect la 
cauză este numai rațional; în realitate, observatorul acţionează 
asupra unor presupuse cauze pentru a determina care dintre ele 
se potriveşte efectului dinainte cunoscut. În acest caz, metoda 
concordantei exprimă condiţia suficientă reală a lui P. 

Deci, contradictia nu apare : noi ne refeream la condiția necesară 
rațională, iar Ackoff, la condiţia suficientă reală. 

În cazul (b), planul gîndirii si cel al experienței practice coincid, 
vehicularea se face de la condiţie la P, încît A apare, atît raţional 
cit şi real, drept condiţie suficientă, adică prezenţa sa duce la 
prezența lui P. 


3 A treia obiectie formulată de Ackoff se referă la faptul că 
fiind bivalente, în sensul că sînt fie prezente, fie absente, condi- 
tile A, B, C nu sînt adecvate acolo unde se prezintă variații 
cantitative. Prevăzînd această obiectie, Mil a propus metoda 
variațiilor concomitente. 

Pentru metoda diferenţei, Ackoff consideră următoarele probe 
pentru stabilirea condiției necesare : 


4, B, C urmat de P 
A, B, C neurmat de P 
A, B,C neurmat de P 
4, B, C neurmat de P 
B, C neurmat de P 
adică se arată că în toate împrejurările în care A nu apare, P nu 
apare. 


Propunindu-si să stabilească condiția suficientă şi necesară, 
metoda combinată se va constitui din următoarele opt probe (în 
general, dacă sînt n condiţii, atunci 2” probe sînt necesare pentru 
a stabili condiţia suficientă și necesară). 


A,B,C urmat de P 
A,B,C urmat de P 
A,B,C urmat de P 
A, B,C  urmat de P 
A, B, C neurmat de P 
A, B, C neurmat de P 
A, B, C neurmat de P 
ER B,C neurmat de P 


Devine clar cá Ackoff reconstruiegte metodele lui Mill pe baza 
procedeului enumerativ, ceea ce îi permite generalizări partiale 
de forma: „în condiţiile B si C, A este condiţia suficientă sau/şi 
necesará a lui P", dar fárá a ajunge la generalizári universale: 
pentru orice x si y, dacă F(x, y), atunci, dacă x este A, y este B. 


(2009) [F(, y) — (4x — By)]. 


adicá fárá a ajunge la legi cauzale. Ackoff a coborit in planul 
experienței și a rămas acolo. 


În general, marea majoritate a logicienilor nu s-au ridicat, 
așa cum arată Gh. Enescu, pînă la distincţia esenţială dintre 
„inducția formală” și „metodele empirice inductive”. Pe bună 
dreptate, arată Gh. Enescu că logica nu este reductibilă la onto- 
logie şi cá deci, nu există o propoziţie ontologică de determinare, 
asimilabilă cu implicatia materialá'?. Mai mult, „formal, nu avem 


1? Gh. Enescu, Logică și adesăr, Editura politică, 1967, p. 75. 

iuductie incompletă, ci doar trecerea de la ideea de propoziţii 
individuale la propoziţia generală (de la „o mulțime de propo- 
ziții individuale” la ,,0 propoziţie generală”). Dacă Px, ..., 
Px, ...,Px, sau Px, Px,..., Px ..., Px, reprezintă mul- 
timile de propoziţii individuale, atunci vom avea următoarele 
două principii de generalizare: 


(1) [] Px; = VxPx 


i=] 


(2) [I Px; = VxPx 


1—1 


Propozitia formală (1) este în principiu realizabilă în gîndirea 
empirică, ea este practic realizabilă dacă mulţimea obiectelor 
este finită și este practic irealizabilă dacă mulțimea nu poate 
fi epuizată prin enumerare. 

Propoziția (2), referindu-se la mulţimi infinite, este în princi- 
piu irealizabilă în gîndirea empirică. În acest caz, se apelează 
la inducția incompletă. Regulile formale sînt înlecuite atunci 
prin reguli care duc la rezultate probabile. Pe aceste reguli se 
bazează, de fapt, metodele lui Bacon-Mills. 

Tocmai această distincţie dintre ceea ce este practic realizabil 
și irealizabil, deosebit de clar expusă de Gh. Enescu, este uitată 
de logica inductivă contemporană și de aceea apar probleme de 
ordin logic și filosofic. 


Etiologia inductivă. Principalele încercări dc revitalizare a 
metodelor inductive ale lui Mill s-au conturat sub auspiciile nu 
prea favorabile ale unei logici formale generale care, de cele mai 
multe ori, făcea abstracţie de natura obiectelor la care se referea. 
Preponderent extensionale, logicile contemporane au renunțat 
prin vocaţie la aspectele intensionale, devenind foarte generale. 
De fapt, cînd omul de știință se preocupă de determinarea cau- 
zelor şi a efectelor, el are în vedere fenomene şi, prin urmare, 
trebuie construită o logică specială a fenomenelor. 


În acest context, ne-am propus să încercăm, pe o cale intui- 
tivă, să trasăm cîteva jaloanc necesare în construirea unei logici 
inductive care să poată fi utilizată în descoperirea relaţiilor necesare 


13 Gh. Enescu, Filosofie și logică, Editura științifică, 1973, pp. 144—145. 

și, implicit, a relaţiilor dintre cauză si efect. Am denumit-o 
etiologia inductivă, avînd în vedere cá aitia = cauză. 

Etiologica isi justifică existența prin cîteva trăsături, necesare 
în îndeplinirea obiectivelor sale. 

Mai întîi, ea trebuie să fie o logică euristică, adică este angajată 
în descoperire și de aceea, nu poate fi anchilozată în cîteva struc- 
turi restrictive si univoce, greu de adaptat variabilitátii si tran- 
zientei realităţii. În procesul complex cognitiv, omul de ştiinţă 
are nevoie de instrumente logice elastice și ușor combinabile, 
în așa fel încît, după caz, să predomine anumite structuri, dar 
modalităţile să se intilneascá cu predicatele, propoziţiile cu 
determinantele fenomenelor, variabilele individuale cu clasele etc. 
O logică complexă care să se muleze faptelor este doleanta omului 
de știință, deoarece o logică pură, ale cărei canoane înlătură, 
nu numai posibilitatea erorilor, ci si posibilitatea aplicabilitàtii, 
rămîne o construcție care, deși impunătoare, este neconfortabilá 
din punct de vedere euristic. 


În al doilea rînd, etiologica trebuie să fie o“,„logică naturală 
adică apropiată de cursul spontan al gîndirii umane. Fără să 
renuntám la gradul de abstractizare si de rigurozitate, care sint 
proprii logiciiámoderne, se poate surprinde ceva din esenţa acti- 
vitátii cerebrale““14. 

În procesul de descoperire a relațiilor cauzale, gîndirea pleacă 
de la anumite indicii, pe care lucrurile și proprietăţile le oferă. 
Acestea pot fi coprezente, coabsenie, să dispară și să apară, să 
varieze împreună etc. Aceste indicii formează condiţia necesară 
pentru ca, apoi, gîndirea să poată enunta legăturile cauzale dintre 
lucrurile sau proprietățile respeciive. Sesizarea acestui demers 
al gîndirii naturale explică de ce etiologica trebuie să fie inten- 
sională : ea minuieste înțelesuri. Pe de altă parte, o structură 
formală se impune. Chiar dacă, în această carte, prezentăm doar 
cîteva elemente din formalismul etiologicii, si aceasta, intuitiv, 
avem convingerea că o axiomatizare este posibilă. În structura 
sa sintactică, etiologica este extensională. 


În al treilea rînd, etiologica trebuie să fie o logică ontologică. 
Florea Tutugan a denumit logica ontologică, „logica prezentei- 
absentei*?5, În locul valorilor de adevăr 1 si 0, el introduce situa- 


14 P. Botezatu, Schitá a unei logici naturale. Logica operatorie, Editura 
științifică, București, 1969, p. 6. 

15 Vezi F. Tutugan, Silogistica judecăților de predicotie, Editura Acade- 
miei, București, 1957. 

tile ontologice: „prezenţă” si ,,absentá". De exemplu, se poate 
încerca următoarea interpretare a implicatiei materiale, în sens 
cauzal. Semnul „1” va desemna prezența cauzei și, respectiv, 
prezența efectului, iar ,,0", absența cauzei şi, respectiv, a efectului, 
Analizînd ceea ce se obține, Gh. Enescu ajunge la următorul 
rezultat: „Toate încercările duc la concluzia cá nu există o pro- 
poziţie ontologică de determinare, asimilabilă cu implicatia 
materialăc“!6. Nu rezultă de aici că realitatea obiectivă gi, mai 
ales, că relaţiile cauzale rămîn libere de structurile logice, ci 
numai că logica nu este reductibilă la ontologie”. Trebuie găsite 
însă, acele structuri logice care să exprime cît mai adecvat, nu 
Structurile ontice, cît mai ales, procesul epistemic de descoperire 
a lor. Este ceea ce își propune etiologica, în privința relaţiilor 
cauzale. 

În al patrulea rînd, etiologica trebuie să fie o logică inductivă, 
care se bazează pe inferentele reductive. Cum a arătat Lukasiewicz!?, 
toate inferentelc se pot transforma în aga fel încît premisa majoră 
să ia forma unui enunţ ipotetic (,,Dacá A, atunci B"), iar premisa 
minoră să fie identică fie cu antecedentul, fie cu secventul. Rezultă 
douá situatii: 


(1) Dacă A, atunci B (2) Dacă A, atunci B 
A B 
B NODE: d 


O inferenţă care are drept paradigmă formula (1) este o deducție, 
iar una care se constituie conform formulei (2) este o reductie. 

Jevons!? si Sigwart?? sînt primii care au remarcat, independent 
unul de altul, că inducția esie un tip de inferență reductivă. Cu 
alte cuvinte, dacă in inferentele deductive concluzia derivă din 
premise, conform formulei (1), în inferentele inductive, se derivă 
premisa (sau una din premisc) din concluzie, conform formulei (2). 
Dacă cercetăm aceste două modele de inferentá, constatăm că, 
de fapt, ele se bazează pe principiul ratiunii suficiente : cînd 
condiția este suficientă, consecința este necesară. Deci, concluzia 
este necesară, dar nu suficientă. Devenind premisă, ca păstrează 


15 Gh. Enescu, Logică și adevăr, Editura Politică, București, 1967, 
p. 15. 

17 Ibidem, p. 76. 

18 J. Lukasiewicz, Die logischen Grundlagen der wahrscheinlichkeitsre- 
chnung, Krakan, 1913. 

19 W. St. Jevons, Elementary Lessons in Logic, London, 1870. 

2 Chr. Sigwart, Logik, Tübingen, 1873— 1878. 


acest caracter: este o condiție necesară, dar nu suficientă. De 
aceea, concluzia inferentelor reductive are un caracter de proba- 
bilitate şi, prin urmare, si concluzia inferentelor inductive. Se 
spune cá, in cazul inferentelor inductive, concluzia nu este fun- 
dată decît numai cu un oarecare grad de probabilitate, care 
diferă de la caz la caz. 


O inferentá inductivă pentru descoperirea raporturilor cauzale 
dintre fenomene ar fi de forma: 


(3) Dacă este raport cauzal, atunci există coprezentd etc. 
Există coprezenţă etc. 
„*. există probabil raport cauzal. 


Acesta este demersul epistemic de descoperire a relaţiilor cau- 
zale — de la anumite ,semne" sau indicii pe care fenomenele 
ni le oferă, la presupunerea unui raport cauzal —, adică de la 
necesar la suficient. De aceea, euripica sau arta descoperirii este 
concepută ca o metodologie inductivă, ajungînd implacabil la 
concluzii probabile. 


Onticul vehiculează însă, în sens invers: deoarece sînt în relație 
cauzală, fenomenele sînt coprezente — de la suficient la necesar; 
realitatea procedează deductiv — „natura silogizează”, spunea 
Aristotel. Aspectul probabil al concluziilor noastre apare în momentul 
în care gíndirea utilizează, pentru exprimarea lucrurilor, o logică 
opusă ordinii lucrurilor. 

Fiind euristică, ontologică, naturală și inductivă, etiologica 
ajunge inevitabil la concluzii probabile, dar, în același timp, ea 
oferă cîteva mijloace de creștere a probabilității, fără a utiliza 
noţiunea de probabilitate din matematică. 


Prima variantă a efiologicii am expus-o în teza de doctorat 
(februarie 1973) intitulată Metodele pentru descoperirea relațiilor 
dintre fenomene şi într-un studiu din revista ,,Forum*?!, În urma 
observaţiilor si a discuţiilor: purtate cu diverși specialiști, sîntem 
pe cale să elaborám a doua variantă a unei etiologici inductive 
elementare, pe care ne propunem să o prezentăm cu altă ocazie. 

Pentru ca realul să devină obiect epistemic, adică obiect al 
ştiinţei și deci, pentru a putea intra în schelele logicii, gindirea 
operează o serie de simplificări. În contextul pe care îl utilizăm 
pentru construirea etiologicii, prima simplificare ce se impune 


21 Teodor Dima, Prolegomee la o etiologică inductivă, în ,,Forum*, 
nr. 3/1973 pp.84—92: 

se referá la existentele individuale ale realului sensibil. Convenim 
sá admitem o lume formatá din fenomene (nu in sens kantian, 
ci în sens fizic și social) şi relaţii între fenomene. Convenim, 
de asemenea, să avem în vedere numai cupluri de cîte două feno- 
mene (x și y). 

Fenomenele își revelează subiectului epistemic, adică omului 
de știință, relaţiile, prin unele caracteristici distinctive sau indicii : 
poziția în spaţiu, simultaneitate, succesiune, prezență, absenţă, 
apariţie, dispariţie, variaţie, non-variatie etc. De exemplu, copre- 
zenta a două fenomene este un indiciu că între ele ar putea să 
existe o relaţie constantă. Convenim să numim aceste indicii, 
determinante existențiale sau, într-un cuvînt, determinante. Lo 

Determinantele sint pozitive şi negative. Etiologica se poate 
intemeia pe urmátoarele determinante pozitive : prezenta, aparitia, 
variația şi pe următoarele determinante negative: absența, dis- 
paritia, non-variatia. Toate aceste determinante sint considerate 
fundamentale si nu pot fi luate concomitent decit douá, adicá 
prezentá-absentá; aparitie-disparitie; variatie-non-variatie. Ín 
continuare, ne vom referi numai la primul cuplu: prezență- 
absenţă. 

Între real şi epistemic apar atunci următoarele echivalente: 
„prezența fenomenului x" se va simboliza prin ,,[x", iar „absența 
e nomenului x", prin ,Tx". 

A doua simplificare pe care sîntem constrînși să o facem se 
referă la echivalentul logic al noţiunii ontologice de cauză. După 
cum constata Broad, termenul de cauză este polivalent în limba- 
jul natural, dar şi în cel științific. Uneori, se stabileşte o echiva- 
lentá între cauză și condiţia necesară sau condiția propriu-zisă, 
care nu este și suficientă. Alteori, cauză înseamnă o condiţie 
suficientă, dar care nu poate fi și necesară, sau poate fi un set 
de condiţii. Alteori, prin cauză se înțelege un set de condiţii 
care sînt necesare fiecare în parte si suficiente luate împreună?. 
Rezultă că termenul de cauză, în oricare interpretare, este impli- 
cat de noţiunile de condiţie suficientă sau/ si necesară, şi, în 
domeniul logicului, trebuie să adoptăm noțiunea mai generală 
de condiţie. Fenomenele ale căror determinante se asociază con- 
stant sînt în relaţie de condiționare în sens larg (K). Conditionarea 
în sens larg poate cuprinde conditionarea propriu-zisă sau nece- 


2 C, D. Broad, Induction, Probability and Causation, D. Reidel, Dordd re- 
cht-Holland, 1968, p. 130. 

sară (Kn), conditionarea suficientă (Ks), adică de la una din cau- 
zele posibile la efect si conditionarea suficientă şi necesară (Ksn), 
adică de la cauza unică la efect. 

Am folosit mai sus expresia ,,... se asociază constant cu...". 
Convenim să o simbolizăm prin ,,—"'. De exemplu, iată cum apare, 
în etiologicá, coprezenia a două fenomene: [(|x) = (|y)]; ceea 
ce se citește: „prezența lui x se asociază constant cu prezența 
lui y". 

Traducind în limbajul logicii termenul de cauză, cu ajutorul 
termenului de condiţie, am introdus implicit modalități: sufi- 
cient, necesar, suficient și necesar, iar în momentul în care vor 
fi definite vor apare modalităţile: posibil (P) şi imposibil 
(1). 

Fe plan rațional, trebuie făcută, totodată, deosebirea dintre 
modalitățile epistemice: necesar (Ne), posibil (Pe), imposibil 
(Ie) si modalitățile logice : necesar (Nl), posibil (Pl) și imposibil 
(Il). Modalitátile epistemice au sensul: „cunoscut ca posibil”, 
„cunoscut ca imposibil” etc. si se obţin în procesul propriu-zis 
al cercetării științifice, în timp ce modalităţile logice se adaugă 
propozitilor și au următoarele sensuri: 


Logic necesar (Nl). O formulă este logic necesară, dacă este o 
tautologie (totdeauna adevărată). 

Logic posibil (Pl) O formulă este logic posibilă, dacă este 
sintetică (uneori adevărată, alteori falsă). 

Logic imposibil (Il). O formulă este logic imposibilă, dacă este 
o contradicţie (totdeauna falsă). 


Vrem ca etiologica să arate că relaţiile de condiționare trebuie 
suplimentate cu modalităţi individualizate cu sensuri diferite 
în planurile epistemic si logic. Aceste modalităţi pun mai bine 
în valoare situaţiile concrete în care se poate afla cercetătorul 
ştiinţific. 

În felul acesta, etiologica ar reuni onticul, epistemicul si logicul, 
aceste trei planuri care întotdeauna interferează în procesul 
complex al descoperirii ştiinţifice. De aceea, spuneam că etiologica 
are valoare euristică, Turistica este domeniul unde unitatea 
dintre ontologie, cpistemologie şi logică se realizează pe deplin. 
Fiind „călăuză în acţiune”, filosofia marxistă este, de fapt, 
euristică, așa explicîndu-se de ce ea este singurul mod științific 
de interpretare a lumii. 

Von Wright a suplimentat teoria modalitátilor absolute cu 
teoria modalitátilor conditionale?. El s-a referit la modalităţile: 
posibil şi necesar, pe care le-a exprimat astfel: 

P(p/q) = p este posibil fiind dat q; 

N(p/q) = p este necesar fiind dat q. 


Rescher a adăugat o altă modalitate: realizarea conditionalàá : 


A(p/q) = p este actual fiind dat q; 


şi a stabilit 6 axiome și 19 teoreme pentru teoria realizării con- 
ditionale. 
Înainte de von Wright, A. W. Burks?! a introdus modalitățile: 


Ne = necesar pe bază cauzală 
Pc = posibil pe bază cauzală. 


Posibilul l-a definit în funcţie de necesar: 
Pe(p) = ~ Ne(=P), 

ceea ce i-a permis să introducă noţiunea de „implicaţie cauzală”: 
C(p/a) = p.Nc(q p) 


»p implică cauzal q dacă și numai dacă este necesar pe bază 
cauzală ca q să implice p". 

După cum observă Rescher, Burks reduce totuși, conceptul 
de implicatie cauzalá la implicatia logică. Problema rămîne 
încă deschisă oricăror soluţii. 


23 Apud N. Rescher, Topics in Philosophical Logic, D. Reidel, Dord- 
recht-Holland, 1968, pp. 25— 26. 

2 A, W. Burks, The Logical of Causal Propositions, în ., Mind", 60, 1951 
pp. 363—382, apud N. Rescher, op. cit., pp. 30—33. 


VALOAREA DEMONSTRATIVĂ 
A METODELOR INDUCTIVE 


Mill atribuia metodelor inductive si o valoare demonstrativă. 
„Funcţia logicii inductive este să furnizeze reguli și modele 
(așa cum fac regulile silogismului pentru raţionament) argumen- 
telor inductive care nu sînt concludente decît atunci cînd se 
conformează lor", 


Această pretenţie a lui Mill a fost puternic criticată. Avînd 
caracter probabil, inducția nu poate fi demonstrativă?, s-a spus. 
Doar dacă s-ar funda pe un raționament mixt : inductivo-observa- 
tivo-demonstrativ, metodele lui Mill ar putea testa cu certitudine 
ipotezele?. Critica valorii demonstrative a metodelor lui Mill 
a căpătat forma cea mai puternică la N. R. Campbell:, 

Obiectia că metodele lui Mill nu posedă valoare demonstrativă 
trebuie privită cu circumspectie. Ea izvorăşte, în mare măsură, 
din prejudecata neopozitivistă, care restrînge sfera conceptului 
de demonstraţie la modelul deductiv. Numai în acest sens restrîns 
se poate susține că metodele inductive nu au putere demonstra- 
tivà. 

Íntr-un sens mai larg, care este in deplin acord cu linia dez- 
voltárii stiintei contemporane, nu se poate refuza argumentelor 


LJ. St. Mill, Système logique déductive et inductive, Felix Alcan, Paris, 
1896, I, partea IIT, cp. IX, 86. 


?* L M. Cop i, Introduction to Logic, New York, 1957, pp. 370—371. 


3 T. Kotarbinski, Lecons sur l'histoire de la logique, P.W.N., Warsza- 
wa, 1965, p. 366. 


* N. R. Campbell, Les principes de la physique, Felix Alcan, 1923, 
pp. 85— 88. 

sprijinite doar pe probabilitáti capacitatea demonstrativă. În 
această situație se află canoanele inductive. 

S-au făcut mai multe încercări de stabilire a condiţiilor în 
care aceste metode, care, cum s-a arătat, dau rezultate probabile, 
devin demonstrative ; în cele ce urmează, ne vom referi la încer- 
cările lui W. E. Johnson? si C. D. Broad*. 


Johnson consacră ultimele două capitole ale Logicii sale induc- 
tiei demonstrative. Cum sugerează chiar numele ei, această formă 
de inferentá este demonstrativă, deoarece concluzia decurge în 
mod necesar din premise și este inductivă deoarece concluzia este 
mai generală decit premisele. 

Scheletul acestei inferente îl formează un raționament ipotetico- 
categoric, de forma modus ponendo-ponens : 


(1) (p>a)-p)>q 


în care posibilitatea de a ajunge, pe cale demonstrativă, la o 
concluzie mai generală decît premisele depinde de natura premisei 
majore. Aceasta este o propoziţie ipotetică compusă, în care 
antecedentul este de forma unei propoziţii categorice particulare 
sau singulare, iar secventul, de forma unei propoziţii categorice 
universale. Se pot construi astfel, trei moduri ale inducției demon- 
strative, care, pe scurt, pot fi simbolizate astfel: 


(2) [P(a) - Q(a)] > Ux[(Px > Qx)] 
P(a) - Q(a) 
Ux(Px > Qx) 
(3) Ex(Px. Qx) > Ux(Px > Qx) 
.. Ux(Px > Qx) 
(4) Ex(Px-. Qx) > Ux(Px > Qx) 
P(a) - Q(a) 
*. Ux(Px > Qx) 


Urmátorul exemplu ar ilustra, conform lui Broad, formula (2): 
Dacă gazul Hidrogen poate fi lichefiat, atunci orice gaz poate fi 


5 W. E. Johnson, Logic. Demonstrative Inference: Deductive and Inductive, 
Part. II, cap. X, 81 si 82. 

* C. D. Broad, Induction, Probability and Causation, D. Reidel Publishing 
Company, Dordrecht-Holland, 1968, p. 127. 

lichefiat ; dar gazul Hidrogen poate fi lichefiat ; deci toate gazele 
pot fi lichefiate. Exemplul este menit nu numai să facă explicită 
structura formală a modurilor lui Johnson, ci totodată să pună 
în evidență un aspect particular, pe care formulele lui Johnson 
îl cuprind numai implicit. Anume, antecedentul premisei majore 
se referă la un caz extrem (Hidrogenul, deoarece este cel mai 
uşor și cel mai „gazos” dintre gaze). Astfel, premisa majoră 
ar vrea să spună că, deoarece chiar acest element are o anumită 
proprietate, atunci toate celelalte elemente ale clasei vor avea 
proprietatea a fortiori. Fără această explicaţie suplimentară, 
modurile inducției demonstrative ale lui Johnson par nelegitime. 
Într-adevăr, deşi se bazează pe un modus ponens corect, totuși 
trecerea se face de la unii la toti, fiind afectată de probabilitate, 
ca orice generalizare inductivă. 

Ar trebui găsită o expresie formală care, adăugată antece- 
dentului premisei majore, să pună în evidenţă caracterul excep- 
tional al subiectului sáu. li 

Privit cu atentie, antecedentul se dezváluie drept o propozitie 
în care apare o descriptie hotárità (specie de frază denoiativă), 
pe care a analizat-o B. Russell, în anul 1905, în studiul sáu Or 
denoting, apărut in revista ,,Mind"". 

Potrivit lui Russell, descriptiile hotărîte exprimă o determi- 
nare ce convine în exclusivitate unui individ. (În cazul nostru, 
Hidrogenul este cel mai ușor gaz) Notaţia standard folosită 
pentru expresiile de acest tip este: (i x)Rx. Ea poate fi citită 
„acel individ x care are proprietatea R”. 

Urmează că premisa majoră a modului (2) ar trebui să aibă. 
următoarea formă: 


(5) (ta) Ra(Pa . Qa) > Ux(Px > Qx). 


Dacă hidrogenul care este cel mai uşor gaz se lichefiază, atunci. 
toate gazele se lichefiază. 


Acum devine vizibil că ceca ce apărea drept o simplă enuntare 
a unui predicat despre un subiect singular (Hidrogenul se liche- 
fiază ), este de fapt, o conjunctie de trei enunturi, dintre care 
două aserteazá existența unui obiect ca singurul care posedă 
determinatia specificată de descriptie (Există un gaz care este 
Hidrogen ) şi (Nu există un alt gaz care să fie Hidrogen ), iar cel 
de al treilea atribuie obiectului astfel specificat o proprietate 


" B. Russell, On Denoting, in Logic and Knowledge, p. 99. 

sau o relație cu alte obiecte (Nu mai există alt gaz care să fie 
Hidrogen şi să nu fie cel mai uşor gaz). 

Indráznim să credem că tocmai această frază denotativă care 
este o descriptie hotáritá, neexprimatá explicit în antecedentul 
premisei majore, asigurá trecerea de la un anumit unul, sau unii, 
la toti, în cadrul inducției demonstrative dezvoltată de Johnson. 

Descriptiile hotárite pot aparţine în propoziţii si predicatului 
nu numai subiectului. lată un exemplu pentru formulele (3) 
„şi (4) ale inducției demonstrative : 


Dacă cineva care stă în cameră are rujeolă, atunci toti 

cei care vor sta în cameră vor avea rujeolă ; 

Dar Jones (sau cineva) care stă în cameră are rujeolă ; 
toli cei care vor sta în cameră vor avea rujeolă. 


Se știe că rujeola este foarte frecventă la copii între 2 și 10 ani 
şi este foarte contagioasă. 

Johnson s-a bazat pe inducția demonstrativă pentru a dezvolta 
şi formaliza metodele inductive: difference, agreement, com posi- 
iion, resolution (diferenţa, concordanța, compunerea, descom- 
punerea), care, folosind ca determinantă variaţia cantitativă, 
pot stabili dependențe funcţionale între unul sau mai multi 
factori antecedenti si un secvent?. 

Johnson propune în locul principiului uniformităţii naturii 
enunțat de Mill, a cărui justificare nu s-a putut da, postulate 
definite și concrete, care să ocupe loc de premise majore ale celor 
patru figuri, in așa fel încît ele să devină demonstrative. Aceste 
premise majore se stabilesc prin inducţie problematică și pot 
îmbrăca forme de acest fel: 


a) Unele seturi de caracteristici (BCD) ale fenomenelor deter- 
mină o altă caracteristică existenţială. 

b) Fiecare caracteristică este susceptibilă de modificări spe- 
cifice în număr finit (sau infinit). De exemplu, „culoare” este 
o caracteristică, iar o nuanță definită de ,,rogu" este o valoare 
determinată a caracteristicii. 

c) Fiecare valoare determinată este capabilă de a fi redată 
într-un număr finit (sau infinit) de cazuri particulare (a, b, c, ..., 
Ris 05 03, Les, bis bos ba ---2): 


s Apud C. D. Broad, op. cit., pp. 127—130. 
* W. E. Johnson, op. cit, $ 9—8& 12. 

Plecind de la aceste supozitii, Johnson enuntá premisele majore 
in felul urmátor: 

(1) În toate cazurile ín care toate caracteristicile ABCD sint 
prezente, caracteristica P este prezentă şi o altă caracteristică (de 
pildă, Q) nu este prezentă. 

(2) In toate cazurile ín care caracteristica P este prezentă, toate 
caracteristicile ABCD vor fi prezente si nu va exista nici o altă 
caracteristică (de pildă, E) comună acestor cazuri. 

Iată acum mecanismul demonstraţiei inductive dat de Johnson: 


Figura diferenţei 
Premisa majoră dată: P depinde numai de ABCDE. 


Un exemplu de valori determinate stabileşte cá: abcde sine 
p. ceea ce poate fi universalizat : Toate exemplele de abcde sînt p. 


Al doilea exemplu de valori determinate stabilește că: abcde 
sînt Pı, ceca ce se universalizează în: Toate exemplele de abcd,e 
sînt p,. 

Comparind cele două exemple, se stabilește că: O variație 
de la d la d, produce o variaţie de la p la p. 

*. dacă valorile determinate ale lui D corespund valorilor 
determinate ale lui P, atunci orice variaţie ulterioară a lui D — sé 
spunem de la d la d, — se va corela cu o variaţie ulterioară a 
lui P — să spunem de la p la p,. Adică: Toate exemplele de 
abcd,e sínt p,. 


Această propozitic universală este interpretată in sensul cà îr 
cadrul valorilor determinate abce, considerate circumstanțe, orice 
diferență semnalată în D corespunde unei anumite diferente în P. 


Pe scurt, figura diferenței are următoarea structură: 


Premisa majoră: P depinde numai de ABCDE 


Premise minore: Concluzii intermediare 

1 Un anumit abcde este p .'. Toti abcde sînt p 

2 Un anumit abcd,e este p, „*. Toti abcd,e sînt p, 
Concluzia finală: .-. Toţi abcd,e sînt p,. 


Observăm că această figură este analoagă metodei variațiilor 
concomitente a lui Mill, la care s-a adăugat, fără ca Johsnon să 

specifice, indicatia stráveche formulatá de Fr. [Bacon conform 
cáreia in inductie sá se procedeze gradual, nu sá se sará de la 
unele cazuri particulare direct la propozitiile cele mai generale. 


Figura concordantei 


Premisa majorá: P depinde numai de ABCDE 


Premise minore: Concluzii intermediare: 

1 Un anumit abcde este p .'. Toti abcde sînt p 

2 Un anumit a,bcde este p .*. Toti abcde sînt p 
Concluzia finală: .:. Toti ajbcde sînt p. 


Cu alte cuvinte, această concluzie finală se poate exprima 
astfel: În condiţiile BCDE, orice valoare determinată ar avea A, 
valoarea lui P rámíne neschimbată. 

Observăm că această figură este analoagă procedeului însuși 
al eliminării, bazat pe caracteristica existenţială a covariatiei. 


Figura compunerii 


Premisa majoră: P depinde numai de ABCDE 


Premise minore: Concluzii intermediare: 
l Un anumit abcde este p .'. Toţi abcde sînt p 
2 Un anumit abc,de este p, „*. Toti abcde sînt p, 
3 Un anumit abcde este p .". Toti abc,d,e sînt p 
Concluzia finală: .-. Toţi abc,pe sînt d,. 


Cu alte cuvinte, orice variaţie a lui C se compune cu variaţia 
lui D, care neutralizează, în determinarea lui P. Este analog cu 
complexitatea cauzelor la Mill. 


Figura descompunerii 


Premisa majoră: P depinde numai de ABCDE 


Premise minore: Concluzii intermediare: 
1 Un anume abcde este p „*. Toti abcde sînt p 
2 Un anume abcde, este p, .'. Toti abcde, sînt p, 
3 Un anume abcde, este p .'. Toti abcde, sînt p. 


Concluzia finalá: E se descompune ín XY 
(unde e = xy şi e, = Xyz) 

Observăm cá avem aceleași fapte de explicat ca în figura 
compunerii, numai cá se ştie în plus cá nici o caracteristică nu 
variază, în timp ce nu putem fi siguri cá toti factorii sînt simpli. 
Sîntem astfel nevoiţi să descompunem factorul de a cărui simpli- 
tate ne îndoim, în doi sau mai mulți factori. 

Johnson a vrut ca figura descompunerii să fie analoagă meto- 
dei reziduurilor, singura apropiere mai vizibilă dintre metodele 
lui Mill şi figurile sale pe care Johnson o recunoștea. 

Cele patru figuri ale metodelor inductive demonstrative pro- 
puse de Johnson nu corespund deci celor patru metode ale lui 
Mill, care aveau în vedere determinante existenţiale: prezența, 
absenţa, apariţia, dispariţia si nu valori determinate. — ^. 

Pe de altá parte, Johnson le prezintá ca apartinind treptelor 
superioare ale cercetării ştiinţifice, cînd deja au avut loc inductii 
problematice prin care s-au stabilit dependentele sau corelatiile 
calitative dintre fenomene și s-au eliminat aspectele irelevante. 

Johnson a vrut să dezvolte figurile sale pentru a putea sluji 
știința pe culmi mai înalte de abstractizare, dar, cum vom vedea, 
contribuţia lui este destul de artificială. Poate Broad a împins 
lucrurile ceva mai departe. Cert este că pe măsură cc știința 
evoluează, prezența strategiilor metodologice complexe devine 
evidentă. 

Părerea lui Johnson este că metodele lui Mill nu pot fi forma- 
lizate şi ca atare nu pot fi demonstrative, locul lor fiind în cadrul 
inducției problematice. 

Modul în care Johnson a tratat inducția demonstrativă a 
constituit o reală contribuţie la clarificarea unor probleme discu- 
tabile ale inducției, dar credința sa că, pe această cale, se pot 
construi concluzii certe a fost pusă la îndoială de către Broad: 
deoarece premisele majore ale modurilor inducției demonstrative 
se bazează, în ultimă instanţă, pe inducția problematică, conclu- 
ziile care urmează cu necesitate din premise, nu vor fi afectate 
de probabilitate? 

Răspunsul lui Broad este afirmativ şi iată cum îl fundamen- 
tează el: 

Următorul raționament poate fi considerat un exemplu de induc- 
tie demonstrativă în sensul dat de Johnson: 


Dacă un anumit eşantion de Argon are greutatea atomică 
40, atunci toate esantioanele de Argon vor avea greutatea 
atomică 40; 

Acest eșantion de Argon are greutatea atomică 40; 


128 


-'. Toate eșantioanele de Argon vor avea greutatea ato- 
mică 40. 


Acest mod al inducției demonstrative se bazează pe trei pre- 
mise majore obținute prin generalizare, deci prin inducţie proble- 
matică, anume, generalizarea inițială asupra elementelor chimice: 


Dacă un eşantion oarecare dintr-un element chimic are o 
anumită greutate atomică, atunci toate egantioanele acelui 
element chimic vor avea acea greutate atomică ; 


propoziţia : 
Argonul este un element chimic ; 
şi propoziţia: 


Greutatea atomică a acestui eşantion de Argon este 40. 


Obiectia lui Broad este întemeiată, dar ea poate fi aplicată 
oricărui raţionament, ceea ce ar însemna că sînt afectate de 
probabilitate toate concluziile tuturor inferentelor. De fapt, noi 
am stabilit că, in etiologică, trecerea de la real la epistemic trans- 
formă toate modalităţile epistemice în una singură: posibilul 
logic. La aceasta participă si procedeele enumerativ si elimi- 
nativ, întrebuințate pentru obţinerea generalizárilor. 

Orice investigație inductivă completă începe și se sfirgeste 
prin inducția problematică. Inductia demonstrativă se inserează 
numai în etapele intermediare. Într-adevăr, trebuie, mai întîi, 
să se stabilească numărul și caracterul factorilor relevanti și 
relaţiile dintre ei, ceea ce aparţine inducției problematice. După 
aceea, se pot opera deductii. În sfîrșit, pentru stabilirea rela- 
ţiilor cauzale, se admit alte supozitii şi astfel, ne reintoarcem 
la probabilitáti. 

Această competiţie care se desfăşoară între probabilitate și 
certitudine poate fi enunțată sub forma unei ,,antinomii metodo- 
logice”, în sensul definiţiei date de Petre Botezatu în cartea sa 
Valoarea deductiei: in metodologie fiecare succes trimite la un 
eșec, astfel încît nu poate exista o reușită absolută. Ceea ce 
cîştigăm pe o dimensiune, pierdem pe altă latură — există o 
incompatibilitate a obiectivelor metodologice — dacă se avan- 
sează într-o direcţie, trebuie să ne restrîngem în alta. 

Vom adăuga la cele zece antinomii metodologice prezente în 
cartea Valoarea deducţiei şi antinomia certitudinii — certitu- 

dinea ín cercetările experimentale impune restríngerea aplicabili- 
tătii metodelor inductive. 

Studiul fenomenelor reale presupune lărgirea și mlădierea 
cadrelor formale ale logicii. Dar ceea ce se pierde din punct de 
vedere logic, se cîștigă din punct de vedere gnoseologic. 

Omul de știință, pasionat căutător al adevărului dorește să 
fie slujit de metode logice care să înlăture posibilitatea erorilor. 
Logicianul i le oferă, dar condițiile formale impuse sînt atît de 
drastice, încît folosirea lor devine aproape imposibilă. Şi aceasta 
deoarece omul de știință are în vedere stiinfa aşa cum este, iar 
logicianul are în vedere știința aga cum ar trebui să fie. O com- 
punere a acestor două atitudini este posibilă dacă etiologica 
inductivă este angajată în constituirea unei strategii metodo- 
logice euristice. Ne propunem să schitám o astfel de strategie 
metodologică. 


iN LOC DE CONCLUZII. 
STRATEGIA EURISTICÁ 


Marea majoritate a logicienilor care au subliniat limitele meto- 
delor inductive şi au contribuit, totodată, la îndepărtarea lor, 
au privit metodele in sine, desprinse de contextul general al 
cercetării ştiinţifice. Din această cauză, li s-au pretins metodelor 
să participe la competiţii științifice de prea mare anvergură. 
Nereușind să ocupe un loc fruntaş în toate confruntările, multe 
glasuri au cerut renunțarea la serviciile lor. 


Cercetarea noastră a permis concluzii favorabile, demne de 
itinerarul logic $i epistemic pe care metodele l-au parcurs începînd 
cu zorii științei moderne și pînă astăzi, itinerar pe care l-am 
sintetizat în încercarea prezentă. 

Metodele inductive intervin în procesul de cunoaştere, dar desi- 
gur, nu în forma nominalistă si asociationistá în care le-a îmbrăcat 
Mill, formă care a ridicat numeroase și îndreptăţite îndoieli. 


Metodele inductive trebuie desprinse din cadrele strimte ale 
logicii formale pentru a face corp comun cu logica ştiinţei. Din 
acest punct de vedere, in jurul metodelor inductive se poate 
construi o tonifiantá strategie metodologicá cu valoare euristicá. 


Ne propunem sá sugerám unele jaloane. Subiectul, prin impor- 
tanta si implicațiile sale multiple, depășește graniţele intentiilor 
noastre, de aceea, il propunem totodatá specialistilor drept temá 
de reflexii şi tatonări. 


În procesul cognitiv, subiectul reflectă şi construieşte, se infor- 
mează și inventează, analizează si intuiegte. El realizează prin 
îndoita sa funcție progresul sistematic, cantitativ şi calitativ, 
substantialele restructurări, tot mai desc, din ştiinţă. 

Pe de o parte, imaginatia sau fantezia si intuitia sint indis- 
pensabile subiectului pe linia fertilităţii, creativităţii gi spiritului 
inovator în ştiinţă, pe de altă parte, o anumită structură logico- 
formală asigură validitatea, rigurozitatea și corectitudinea opera- 
tilor intervenite în activitatea de sistematizare a cunoştintelor 
ştiinţifice. 

Graţie logisticii şi semiolicii s-au repurtat succese remarcabile 
în direcţia elaborării logicii cu ajutorul căreia subiectul restruc- 
turează cunoștințele ştiinţifice în teorii şi sisteme de teorii. Forma- 
lizarea și axiomatizarea au devenit instrumente bine reglate, 
cu un statut bine pus la punct de logicienii secolului nostru. 
Acestor instrumente le revine misiunea de a fi scheletul rațional 
al procesului cognitiv realizat de subiect, și aceasta pentru că, 
aşa cum preciza J. Picard!, „,...osatura logică nu este oricînd 
vizibilă, dar ea este aceea care ţine construcția”. 

Dar aceste instrumente nu au şi valoare euristică. „Se axioma- 
tizează ceea ce se cunoaşte deja. Se axiomatizează pentru o mai 
bună administrare a rigorii cunoașterii. Axiomatica este o reluare, 
niciodată un adevărat inceput"?. Descoperirea şi creaţia stiinti- 
fică presupun acţiunea asupra necunoscutului. Aici subiectul 
are nevoie de alte instrumente mai mládioase, dar mai puţin 
fragile, mai puţin riguroase, dar mai eficiente, mai puțin pure, 
dar mai active. Aceste insirumente trebuie să-i permită subiec- 
tului să realizeze o infinitate de combinaţii, indispensabile pentru 
a fi descoperitor de pământuri noi, pentru a fi creator şi inventiv. 

Nici pe acest plan, subiectul nu acţionează la întîmplare, 
dimpotrivă, logica stimulează combinaţiile naturale ale spiri- 
tului, pentru a găsi ideea generatoare de adevăr. Dar logica nu 
funcţionează aici în stare pură, ea interferează, făcînd chjar corp 
comun, cu elemente intuitive, psihologice, imaginative. De aceca, 
nu avem de-a face cu o logică obișnuită, elementară, nici cu o 
logică formală, matematică. Comportamentele concrete ale creaţiei 
ştiinţifice relevă mai degrabă o infra-logică. Dar, deoarece acest 
termen poate primi şi nuanțe peiorative, o vom numi strategie 
euristică, sau, într-un cuvînt, euristică. 

Euristic, ne spun dicționarele, vine de la grecescul heuriskein : 
»a afla”; euristica este deci un organon ale descoperirii de noi 
cunoștințe, este strategia gîndirii iscoditoare. 


1 J. Picard, Essai sur la logique de l'invention dans les sciences, Bourg, 
Imprimerie Nouvelle, 1928, p. 88. 
> C. Bachelard, Le rationalisme appliqué, P.U.F., 1966, pp. 28—29. 

Euristica nu se opune, în esenţa ci, logicii formale, dar nici 
nu este o ramură a ei. Nu se opune, deoarece operează tot cu 
forme logice (notiuni, propozitii, inferente) sub semnul acelorasi 
cerințe ale principiilor gîndirii. Dar euristica urmează o logică 
mai suplă şi mai complexă, în care presupunerea este regină, 
iar inferentele probabile sclavii ei, uneori credincioși, alteori 
fátarnici, dar indispensabili. 

Strategia euristică nu este în sens strict, nici o logică aplicată, 
de intervenție în creaţia științifică din afară. Desigur, logica, 
fiind mai stabilă decît conținutul pe care-l structurează, inter- 
vine cu formele ei, proprii gîndirii, dar în creaţia ştiinţifică ea 
devine atît de mlădioasă, încît, în afara structurilor logice care 
pot acoperi clase largi de fenomene, din domenii diferite, se 
creează o strategie euristică aproape pentru fiecare domeniu de 
investigat. Mai mult, uneori, fiecare cercetător, sau fiecare colec- 
tiv de cercetare propun o euristică proprie pentru același cîmp 
de adecvare, rezultatele fiind, de multe ori, aceleaşi. Procedeele 
euristice depind de oamenii care le aplică, în aceeași măsură 
în care depind de disciplina la care aceștia le aplică. Plecînd de 
la diversitatea procedeelor sale, euristica redescoperá o noțiune 
fundamentală, pe care i-am atribuit-o și lui Bacon: aceea de 
stii, arătînd că diversitatea oamenilor poate fi recunoscută, 
nu în ceea ce aceștia creează, ci în modul în care crecază. 


Urmează că euristica este dinamică, în acelaşi timp, instrument 
al creaţiei și rezultat al propriei acțiuni. Pe măsură ce participă 
organic la extinderea sferei de creaţie, ea se construieşte pe sine; 
se perfectioneazá și se îmbogățește cu noi. procedee. Evoluţia ei 
este astfel infinită precum însuși procesul cunoașterii. 

Din acest punct de vedere, euristica interferează cu praxio- 
logia — teoria acțiunii eficiente — contribuind la „tentativa 
omului de a stăpîni complexitatea lumii in care el tráiegte"?. 


Acţiunea urmărește totodată prefacerea lumii și schimbarea 
existenţei însăşi a omului, creînd sisteme, valori econoimice, teh- 
nice și culturale inexistente în natură. Sub acest aspect, euris- 
tica acceptă idoneismul care sustine că „este ceva artificial în 
a nu considera lucrurile decît sub unghiul cunoașterii. Ceea ce 
este în joc este raportul nostru totodată activ și pasiv cu mediul 
în care se inserează existența noastră... Însăși ideea unei teorii 


3 R. Caude și A. Moles (ed.), Methodologie. Vers une science de l'action, 
Gauthier— Villars, Paris, 1964, p. 437. 


a cunoașterii trebuie să fie depășită și să se facă loc unei metodo- 
logii a acțiunii eficace”!. 

Praxiologia adaugă euristicii, pe lîngă valorile de adevăr ale 
logicii (adevărat, fals, posibil etc.) valorile sale (util, inutil, posibil 
de realizat, de descoperit sau nu etc.). 

Pe de altă parte, euristica participă chiar în faza premergă- 
toare acţiunii, pregătind situația gnoseologică in care se va des- 
făşura strategia metodologică propriu-zisă. O cercetare nu pleacă 
niciodată de la nimic, ci, dimpotrivă, de la o anumită „situaţie 
gnoseologică, în care cercetătorul dispune de anumite mijloace 
de exprimare, de anumite procedee ale cercetării şi de un anumit 
ansamblu de cunoştinţe preconstituite"5. De fapt, aici trebuie 
să fim din nou de acord cu Gonseth, omul niciodată nu va apărea 
„ca o pagină albă în care nimic să nu fi fost scris vreodată. El 
este totdeauna o ființă structurată, deja stabilită în anumite 
cunoştinţe şi în anumite credinţe, o ființă în care preexistá intot- 
deauna, obscur poate, o anumită cunoaştere a ceea ce este, a 
ceea ce trebuie să facă'*. 

Astfel, dinamismul euristicii este precedat de o stare de reflexie, 
cînd subiectul realizează mai întîi, o documeniare euristică, con- 
ceptualizează, caută termeni cheie şi idei forță, enunţă definiții 
chiar convenţionale, decupează în elemente problemele complexe, 
enunţă ipoteze de lucru pe care le stipune, mintal sau natural, 
la proba confirmării sau, mai degrabă, a infirmării, caută analogii 
fertile etc. A concepe drumuri noi de acțiune, a le descrie, a le 
denumi, a le cupla prin încercări şi erori, este primul pas în euris- 
tică. 

În această fază, omul de știință intervine pentru a-şi fixa numă- 
rul şi felul fenomenelor de investigat, în vederea aplicării meto- 
delor inductive. Anumite lucruri evidente (cum ar fi timpul, 
locul, felul problemei de investigat etc.) vor fi de ajutor pen- 
tru a decide cu care dintre fenomene să înceapă. Prin însuşi fap- 
tul că s-a hotărît să acorde mai multă încredere unei anumite 
ipoteze de lucru, cercetătorul a limitat numărul fenomenelor rele- 
vante ce trebuie luate în considerare". Această idee ne face să 
perseverăm în a crede cá multe din obiecțiile făcute metodelor 


* F. Gonseth, Extrait d'une lettrre à MM. Cuénod et Pun, în Dialectica”, 
2— 3/1963, pp. 113—114. 

5 Idem, Lo métaphysique et l'ouverture à l'expérience, P.U.F., Paris, 1960, 
p. 247. 

€ Idem, Connaitre par la science, in ,,Dialectica", 31/1954. 

7 M. C. Beardsley, Practical Logic, London, 1955, $ 62. 

lui Mill nu sint atit de fundate pe cit au incercat sá le prezinte 
logicienii sccolului nostru. Este vorba de acele obiectii referitoare 
la imposibilitatea metodelor de a realiza o înregistrare exhaustivă 
a tuturor fenomenelor antecedente și secvente și de a selecta din 
rîndul lor pe acelea care sînt relevante, formează un număr mic 
şi cuprind, totodată, factorul presupus a conditiona fenomenul 
de investigat. 

Urmează faza dinamică a euristicii sau euristica propriu-zisă, 
complexă datorită elenentelor logice și nelogice care concură 
la procesul de creație ştiinţifică. Îşi dovedesc, mai întii, utilita- 
tea si valoarea euristică o serie de operaţii fundamentale : analiza, 
compararea, sinteza, substitutia, extrapolarea, . generalizarea, 
transpozitia etc. Intervin apoi observaţia, experimentul și mo- 
delarea. Nu trebuie neglijate, cum spuneam, imaginaţia și intui- 
tia. 

Cu aceste elemente exprimate explicit sau implicit, subiectul 
individual sau colectiv alcătuieşte diverse strategii metodologice 
pentru a descoperi sau pentru a crea. 

Euristica este puţin elaborată. Această stare de fapt își găsește 
explicaţia, pe de o parte, în caracterul său complex, în interfe- 
renta ei cu elementele nelogice, pe de altă parte, în modul îngust 
în care a fost concepută logica — de exemplu, în viziunea logi- 
cistă —, ceea ce a făcut ca ea să nu fie aptă pentru a valida, sub 
toate aspectele, procedeele euristice?. 


Există totuşi, rezultate meritorii. La Paris, s-a constituit, în 
1959, „Le Groupe d'Études Méthodologiques du C.N.O.F.”, 
pentru a efectua cercetári consacrate elaborárii unei metodologii 
a omului în acțiune, metodologie care cuprinde si un număr de 
40 metode euristice. Acest grup a editat, sub conducerea lui R.. 
Caude şi A. Moles, o remarcabilă culegere de studii sub titlul 
citat mai sus (vezi nota 3), în care sînt descrise cele 40 de metode 
euristice. ,,Grupul" s-a transformat apoi în „Le Centre d'Études 
et de Recherche en Méthodologie Appliquée”, propunîndu-și 
să desprindă, plecind de la observaţii in laboratoare și de la ana- 
liza literaturii ştiinţifice a istoriei ştiinţei, „metodele spiritului 
creator”. Rezultatele sînt expuse de Annick Drevet în Methodologie 
des démarches créatrices dans les sciences, Paris-Nanterre, 1968. 


8 Cf. R. Leclercq, Traité de la méthode scientifique, Dunod, Paris, 1964, 
5.2.4. 

° Cf. Stefan Lantos, Despre unele probleme ale logicii științei, în 
Determinism și cunoaştere, Editura politică, București, 1967, p. 325. 

Interesante consideraţii găsim și în cartea citată a lui R. Leclercq. 

În afara elementelor logice, în activitatea științifică intervine 
şi intuiţia cercetătorului. Acesta ,,simte" că trebuie să acorde 
mai multă încredere unei ipoteze de lucru și, de cele mai multe 
ori, constată că a avut dreptate. Dar pentru a nu plonja în întin- 
derile misterioase ale imaginarului și ale inconştientului, aici 
trebuie aplicată noțiunea de „probabilitate subiectivă”, în sensul 
lui Carnap!?, sau, pentru a evita echivocul ce-l poate naște ter- 
menul de subiectiv”, trebuie folosit termenul de probabilitate 
personală, lansat de Savage!!, dar cu semnificaţia dată de Carnap. 

Probabilitatea personală este gradul real de fermitate al opiniei 
unui cercetător, sau gradul de crezare pe care el îl acordă unei 
anumite ipoteze la un moment dat. Formalizat, conform lu: 
Carnap : Cr y, r(H) — („gradul de crezare a ipotezei H, acordat de 
către X, la momentul T”). În timpul T;, T2, în urma verificărilor 
efectuate, X poate avea funcții de crezare diferite, care îl vor 
determina fie să renunţe la H, fie să o accepte ca mai probabilă. 

Numai după ce situaţia gnoseologică a fost realizată, există 
premisele utilizării metodelor inductive. Cercetătorul nu mai 
acţionează la întîmplare, deoarece, prin acțiunile prealabile în- 
treprinse, el a stabilit dacă antecedentele și secventele sînt simple, 
independente, sînt în număr mic și sînt relevante. De asemenea, 
el stie si ce problemă are de rezolvat: să găsească fie condiția 
suficientă, fie condiţia necesară, fie condiţia suficientă și necesară, 
fie consecinţele celor trei condiții. În funcţie de problema de rezol- 
vat, el va întocmi moduri de inferente care să corespundă cerinte- 
lor etiologicii. 

În cele ce urmează, ne propunem să desprindem o strategie 
euristică, plecînd de la lucrările teoretice menţionate şi de la un 
caz particular: descoperirea epocală a lui Max Planck — cuanta 
de lumind??, 


La sfîrșitul secolului trecut, fizica studia lumina care apărea 
prin încălzirea corpurilor. Ea se și numea „radiaţie termică”. 


1 R, Carnap, Obiectul logicii inductive, în Logică şi filosofie, Editura 
politică, București, 1966, pp. 228—251. 

u L, J. Savage, The Foundations of Statistics, London, 1954. 

12 Exemplul a fost ,,decupat" din literatura stiintificá: G. Gamow, 30 de 
ani care au zguduit fizica, Editura științifică, Bucureşti, 1971; Max Born, 
Fizica in concepția generaţiei mele, Editura științifică, 1969; N. Bohr, Fizica 
atomică şi cunoaşterea umană, Editura științifică, 1969; G. Ga m o w, Biografia 
fizicii, Editura ştiinţifică, 1971; V. Rîdni k, Winătorii de particule, Editura 
tineretului, București, 1969. 

Ludwig Boltzmann si Joseph Stefan exprimá matematic raportul 
direct dintre creşterea temperaturii si luminozitatea sa. lar Wil- 
helm Wien descoperă, între timp, legea după care culoarea luminii 
emise de corpuri se schimbă la încălzirea lor. Apoi, doi fizicieni 
englezi, Rayleigh şi James Jeans, încearcă să unifice aceste două 
legi în una singură. Această lege unificată trebuia să descrie schim- 
barea strálucirii luminii emise de corpurile incandescente, pe 
„„parcursul”” spectrului lor. Consecințele care se deduceau din 
această lege erau însă catastrofale: lumea ar fi trebuit să fie 
inundată de fluxuri colosale de radiaţii ultraviolete, Rântgen şi 
gamma. 

Existau deci două legi : legea lui Wien (legea W) și legea Rayleigh- 
Jeans (legea R) Aici intervine geniul lui Planck. El era în 
vîrstă de 40 de ani, profesor la Universitatea din Berlin, autor 
al unor lucrări temeinice de termodinamică, mecanică și din alte 
multe domenii. Prin experienţe, observaţii şi o documentare euris- 
tică, poseda toate datele problemei, în plus, studiase în detaliu 
entropia. Avusese loc în mecanismul creaţiei sale prima fază: 
pregătirea prealabilă, caracterizată de obicei prin asimilare, 
penetratie, informare, „însămînţare”, cu ajutorul procedeelor 
universale: studiu, lectură, călătorii, discuţii, observaţii etc. 

Trebuia să urmeze a doua fază: inspirația. Mai întîi, Max 
Planck își propune să desprindă consecințele celor două legi. 
Pentru aceasta emite prima ipoteză îndrăzneață. Cea mai mare 
parte a fizicienilor stabileau o relaţie între energia spectrului 
(E) si temperatură (T); el introduce noţiunea de entropie (S), 
punind-o în corelaţie cu E. Stabileşte legătura E/S, în loc de EJT. 
Prin observaţii asociate legii W, el dovedeşte că această lege este 
valabilă numai în domeniul undelor scurte, apoi prin observații 
asociate legii R el dovedește valabilitatea sa numai în domeniul 
undelor lungi. Printr-o operaţie de interpolare el „sudează” cele 
două legi şi propune o nouă lege (legea P) pe care observaţiile 
ulterioare o confirmă. 

Planck trece la căutarea unei formule de interpolare — muncă 
chinuitoare de calcule îndelungate. Este faza de decantare, de 
sedimentare a notatiilor, a schițelor, a fragmentelor. Aici in- 
tervine logica formală pentru validarea sau infirmarea rationa- 
mentelor. Dar nici o formulă nu era potrivită. Toate calculele 
mergeau la cos. 


Între timp, spectroscopistii — colegii lui Planck — efectuau 
noi experienţe pentru noi măsurători minutioase ale spectrului 

radiaţiei termice. În octombrie 1900, Planck află rezultatui 
acestor măsurători. Încep două săptămîni de lucru neîntrerupt 
şi o nouă fază în activitatea sa creatoare: faza compunerii. Acum, 
spiritul de sinteză trebuia să discearnă începutul de sfîrșit, esen- 
tialul de secundar. Şi dintr-o dată, ideea genială țișnește, într-un 
nou moment de inspirație. Era ipoteza cu privire la cuantele de 
energie. Fizica clasică considera, încă de pe timpul lui Newton 
că orice energie este continuă, indiferent de originea ei, indife- 
rent dacă este primită sau cedată de către corpuri. Energia se 
cheltuiegte, se transportă, se primește la fel de regulat şi de 
continuu cum merge apa din robinet. Imaginaţia și spiritul de 
analogie l-au dus la ideea contrară: lumina şi orice fel de radiaţie 
electromagnetică, considerate întotdeauna că ar consta dintr-un 
tren continuu de unde, sînt formate, de fapt, din pachete indivi- 
duale de energie, în care cantitatea de energie a fiecărui pachet 
e bine definită. Cantitatea de energie pe pachet depinde de 
frecvenţa de vibraţie v şi este direct proporțională cu ea: 


e = hy 


unde h este o constantă universală. Planck a denumit aceste pache- 
te de energie, cuante de lumină (sau, mai general. cuante de radia- 
tie). 

Formula dedusă de Planck, pe baza ipotezei sale a cuantelor 
de lumină, s-a dovedit, în faza verificării, în perfectă concordanță 
cu toate legile cunoscute ale radiației termice. Aici s-a manifestat 
din plin spiritul critic, concentrarea atenției, simţul observaţiei. 
Apoi Einstein, in 1905, a explicat legea lui Planck, prin teoria 
sa asupra „efectului fotoelectric”. 

Dar activitatea creatoare a lui Planck nu se încheiase. Urma 
faza penibilă a comunicării şi publicării rezultatelor. I-a trebuit 
curaj şi încredere în forțele şi rezultatele sale. La 19 octombrie 1900, 
Planck a prezentat comunicarea asupra descoperirii sale, în cadrul 
unei şedinţe a Societății de Fizică din Berlin. Astfel, Planck a 
revoluționat fizica. 

Activitatea creatoare a lui M. Planck este numai un exemplu 
de strategie euristică. Ea exprimă mai degrabă un stil stiinti- 
fic in care operațiile mintale, formele logicii, aptitudinile in- 
dividuale, trăsăturile de caracter etc., într-o unitate organică, 
participă la evoluţia și progresul întregii cunoaşteri. 

Euristica sau logica descoperirii ştiinţifice, plecînd de la astfel 
de exemple, trebuie să se structureze într-o metodologie generală, 
deschisă oricăror innoiri. 

Apoi, începe partea a doua a demersului științific: inter pretarea 
teoretică a rezultatelor experimentale. Apropierea de certitudine 
este obținută de către cercetător numai în cazul cînd rezultatele 
dobindite prin aplicarea metodelor sînt interpretate prin inter- 
mediul unei teorii. Orice activitate de cercetare se bazează, într- 
un anumit domeniu, pe una sau mai multe realizări științifice 
remarcabile si pe care o anumită „comunitate stiintificá"!3 le 
recunoaște drept fundamente ale practicii ei curente, în sensul 
în care acestea definesc problemele legitime de investigare, meto- 
dele și tehnicile de cercetare, precum şi criteriile de recunoaştere 
şi evaluare a soluţiilor. De aceea, rezultatele experimentale 
nu pot fi considerate valabile, pînă ce nu sînt interpretate în 
lumina unei teorii compatibile cu totalitatea cunoștințelor știin- 
tifice şi metastiintifice. Acesta este criteriul suprem prin care 
metodele inductive de descoperire a relaţiilor dintre fenomene 
își pot sărbători triumful în drumul lor de la probabilitate la 
certitudine. 


13 Thomas S. Kuhn, The Structure of Scientific Revolutions, Chicago 
& London, 1966, p. 25. 

LOGOS 


Metodele Inductive sînt metode pentru descoperirea 
relațiilor constante dintre fenomene. De aceea, ele au, 
în primul rînd, valoare euristică. 

Înțelegerea acestel valori ne-a dus la convingerea că 
metodele inductive nu pot fi considerate doar pur formal, 
d din perspectivele mult mai largi ale logicii şi metodo- 
logiei ştiinţei. Prin această încadrare, metodele Inductive 


au cîştigat valenţe noi, nebănuite la o abordare sumară 


sau generală. 


